
HETHADENEE WAUNAUYAUNEE 
VADAN LUKE YANENANA. 


NEHEDAUNAU 1. 


1 Hanau waunauthathee hadnedanuu hejadenenau ha- 
djenanuu hauthase vavesee hauthedau hena hayauhu- 
hau nanâe hâjavaânethauwuthajauthaunin, 

2 Hasevenâanauau nanaa hehethee jasesee vasesâ hâe- 
nuu nau nejaanuu hanadedaunau : 

3 Hasethajaunau hethadee heee nananenau jea, vavese- 
thaugudenau vahee hayauhuhau hehetheejasesee hadne- 
wauthaunauwunathane nedânee, javaânethadee Theau- 
thenus, 

4 Hadeaenauwu hethauwuu hena hayauhuhau nese- | 
chauhauthehane. 

5 Hena hese Herod, naja Judea, jasaa vevethahehe 
Zacharias haseede, hadauchunanede Abia: nau henene 
hedaunâhene Aarauneau, nau heneseedaunin Elisabeth. 

6 Nau haenesauuthahenauau hathaâhenith Hejavane- 
authu, thaunaugudethee vahee nanavaavedaunau nau 
hauchuwudaunau Vahadâde dejauthauwuvade. 

7 Nau hehauwunesaunenauau, hanau henee hehauwu- 
nesaune Elisabeth ; nau wauwu haenesauu vaehahene- 
nauau. 

8 Nau hethauwuu, henee daunausuvadanedaude hatha- 
ahenith Hejavaneauthu haenauauchaude, 

9 Nesedaunethe vevethahehehau, nesedaude hadnejaa- 
de yehauthe hevadannauauwunene Vahadahenith. 

10 Nau haunauude henanedanede haevevethahedaune 
jathee nauauchuu jaa. 

11 Nau haenauhauva hautheaune Vahadâde haethe- 
augune hejavese jaanaa. 

12 Nau hâenauhauwaude Zacharias, haejanethajau, 
nau nathajaude haeedasaa. yA 

13 Hau nuu hautheaune, jevanathajau hathahuk, Za- 
charias: havevethahede nanedauwuhuu ; nau hadasea 
Elisabeth hadjanesewaude hâau, nau Jaun hadeseau. 

14 Nau nuanin hadaunauwuthajau nau hadeneetha- 
jau; nau hadnewauthathee neethajauthee haejanesee. 

15 Hanau haudvasâthaa hathaâhenith Vahadahenith, 
nau haudnehauwuvane daudause dadajevenenaje, waua- 
the neauthunaje; nau haudnechauchaunaudede Hevada- 
nauwauthauwunene Hejavaneauthu, haa hehethee hae- 
Janesee. 

16 Nau haudnewauthaa dâeyaunenede Israel hadjae- 
chuwauyâaunaude hesee Vahadahenith Henesaunaune- 
nau. 

17 Nau haudnedauwaunaude nauguu Vadanauwau- 
thauwu nau neesenaudâhenith Elias hadjaechuwau- 
yaauau vadauhau henesaunaunenau hesee daeyaunau- 
auau nau nejenedauvathee gaugauuthajaudenau hadau- 
ethadee; hadnesaanudede henanedanede hesanaa hesee 
Vahadahenith. 

18 Nau Zacharias naudedusaene nuu ? wauwu vanae- 
hahenenau nau nadasea wauwu vadavehahenede, ha- 
thauhuk hautheaune. 

19 Nau hautheaune hanadauchuhananadethade, Nana- 
nenau Gabriel henee theaugudaunauau hathaâhede He- 
javaneauthau; nau janeautheavanau haudnâedauwuna- 
thana, nau hadnauhauthehathana nuu neethajaude wau- 
nauyauau. 

20 Nau, naune, nananin haudnejanadene nau haudne- 
hauwuneanade, haunaude hese nuu hayauhuhau nauau- 
chaugu hethauwuu, hanau nananin daujethauwaudauwu 
nadanadede, nuu hadnethauwunauauchuu nauauchau- 
gaune. 

21 Nau henanedanede haedauyauhauvanauau Zacha- 
rias, nau haegaugauanadauwu henee dauguthetheaugude 
vadannauauwuu. 

22 Nau haejenauahede, haejeneanadetha: nau haeae- 

nauwu daunauhauthâde vadannauauwuu: haevathasau- 
wuna nau haejanade. 

23 Nau hethauwuu, henee, chauchaunu hese haeseva- 
danedaude haeyehau hesee nehayau hedauauwuu. 

24 Nau heee hena hese henene Elisabeth hanaâenesau- 
nenith, nau haegauduse nehayau hayauthaunenethe 
hesese heee, hanadenehede, 

25 Hesau Vahadâde naasehânau hesee hâedaugauhau- 
vânau hadgudanauwunanau naedayahede henanedaa. 

26 Nau nanedaudauchuauwaude hesese hautheaun 
Gabriel haejeautheawau hehethee Hejavaneauthu hesee 
hedan Gananee haseenaugu Nazareth, 

27 Hesahedâeyaun haeenenehauwaune henanin Joseph 
haenaneeseenith, hehethee hedauauwuu David; nau he- 
sahedâeyaun Mare haenaaseede. 

28 Nau hautheaun haeedasaa, nau hanadenehethade, 
Haunauwuthajau, nananin vechauthane, Vahadade ha- 
nedaudaunane: hauwunaunane hesânaa. 

29 Nau hâenauhauwaude, haejanethajaude hedanade- 
daunin, nau haegaugauanade daun hadnesenaunenechu- 
hude nuu hadnesauau. 

30 Nau hautheaun, Jevanâthajau, hathahuk, Mare: 
hanau nananin vechauthane Hejavaneauthau. 

31 Nau, naune, nananin hadnenesaunin, nau hadnea- 
hene, nau JESUS hadeseau. 

32 Hadvasathaa, nau Vaa Hejavaa hadethauva: nau 
Vahadade Hejavaneauthau hadvenaude naja theaugu- 
dau henesaunaune David: 

33 Nau hadnajawaudauau hededanin Jacob jethauu- 
jenee; nau henajanede hadnehauwuthauuvadauaune. 

34 Hanaaenehethaude Mare nuu hautheaune, Haddu- 
senesau nuu hanau nâhauwaenaunau henane ? 

95 Nau hautheaun hanaâauchuhananadethade, Heja- 
vaneauthau Hevadanauwauthauwu hadnedasâne: nau 
naunauthauau Hejavaa haddugauyâaunâne; henaheee 
jea henee Naunaudade hadnenesaunewaude Heau Heja- 
vaneauthau hadnethade. 

36 Nau, naune, have Elisabeth, jea wauwu henesau- 

nede hadneahede wauwu dauvadavehahenede: nau nuu 
nanedaudauchunethe hesese wauwu hehauwunesaune 
neethade. 

- 37 Hanau Hejavaneauthau vahee neneedede hayauhu- 
hau. 

38 Nau naune, Vahadade daununanau hahagu Mare, 
hadnaasauau nuu hasenehene, nau hautheaun hanaae- 
nauthade. 

39 Nau Mare hanaaethauwauthede hena hese, nau 
hanaaehaude jauaudanenauauwuu nauhauhaunee hesee 
hedan Juda; 

40 Nau hanaejedade hedauauwunene Zacharias, nau 
haenaunenechautha Elisabeth. 

41 Nau hethauwuu, henee, Elisabeth haenedauwau- 
thaude daunaunenechuhunith Mare, daeyaunaa haenau- 
auwuja hethauwaudauau; nau Elisabeth haeechauchau- 
naude Vadanauwauthauwu: 

42 Nau haevasanade, nau hanaâenehede, Hauwunau- 
nane hesânaa, nau hauwunaunade dâeyaunaa hethau- 
waudauau. 

49 Nau naudauhuthedasaa nuu, henee henaune Nava- 
hadâhewaunâde hadnedasanau ? 

44 Hanau, naune, chauchaunu hanadedaunau haunau- 
nenechauhude hâenedauwaudauwau naunaudaunuu, dâe- 
yaunaa naunauauwujahede naunaudauau heee haunau- 
wuthajaude. 

45 Nau hauwunaunade hesâ henee hethauwuthajaude: 
hanau hena hayauhuhau hadnethauwunaasauau neethâe- 
dauwunade hehethee Vahadahenith. 

46 Nau Mare hanaâenehede, Navadathuwu hauwaune- 
hâde Vahadâhenith, 

47 Nau navadathuwu neethajaudaunaude Hejavane- 
authu Nanayauhade. 

48 Hanau nedaugauhauwaude hadavenuhuhau hedau- 
nunaunau: hanau, naune, hewaunehaa heejasesee vahee 
henaededaunau hauwunaunade hadnethanau. 

49 Hanau hena Naunaudâde vanasaunee hayauhuhau 
hasehanau; nau vadanaunee heneseede. 

50 Nau nauwunaunaude henee headaunadaunau hena- 
jathee henaedede nau nausunee henaedede. 

ôl Nenauhauthethâde hedaahede hejadenaa; nenea- 
sauaunaude hesâethajauhuhau hedâhene. 

52 Nejananaude naunaudahenethe hehethee hetheau- 
gudaunene, nau nejejenanaude hadavenuhuhau. 

53 Negaudauhaude hasenahehau nauguu hethadenee; 
nau nethauyâdahehehau negudanaude jessaa. 

54 Nenedahewaude heau Israel, nedauyewuwude he- 
dauwuyau; 

55 Neesenehethaude havasevâene, Abraham nau he- 
daeyaunewau jethauujenee. 

56 Nau Mare haenedauguva hanâenethe hesese heee, 
nau hanaâejaehaude nehayau hedauauwuu. 

57 Wauha Elisabeth hanaaevadauaudaude hadneeja- 
nesâde; nau hanaaeahede. 

58 Nau henedaudevadaunau nau henethesaunau hae- 
nedauwauthaa hasauwunaunâde Vahadahenith haenau- 
hauthehaa vanasaunee hauwunaunadede, nau haenethe- 
neethajauvaa. 

59 Nau hethauwuu, henee haenasaudauchunesee hae- 
jenauusanauau hadgauguusenith dâeyaunauau; nau ha- 
eadethanauau Zacharias, thauguu heneseedaunin hene- 
saunaune. 

60 Nau henaune hegau, haheyaugaune, Jaun hadne- 
thade, 

61 Nau hathauhaugaunee hehauwuseenauau hadaua- 
nauau nuu neseede, 

62 Nau haevathasauwunanauau henesaunaunin, haa- 
deneseenethe. 

63 Nau haenaudede dasewauthaunauha, nau haewau- 
thaunauha, Jaun haseede, hahagu. Nau haunauude hae- 
gaugauuthajaudene, 

64 Nau haegaunadenanauau, nau henethaune haegau- 
chauunauaune, nau hanaâanadede, nau haevaveenethe- 
dauna Hejavaneathu. 

65 Nau nathajaude haeedasâ haunauude henee hathae- 
auchaunauthee: nau vahee nuu nehedaunau haegau- 

gauudedaune jedauwuu hathaauau jauaudanenauauwuu 
Judea. 

66 Nau vahee hathaenedauvade haejenanauwu heda- 
henauau, hauddutha naa daeyaunaa, hahagaunee? Nau 
hejadenene Vahadanith haeanedaudaunaa. 

67 Nau henesaunaune Zacharias haeechauchaunau- 
dene Vadanauwauthauwu, nau haeaeyanautheda, 

68 Vaveenethedaunaa Vahadade Hejavaneauthau Isra- 
el; hanau haenauujada nau daujauaudaunaudauau he- 
denanedanede, 

69 Nau thauwaudanaude henenese hadnenayauha- 
nauau jedauwuu hedauauwunene hedaununaune David; 

70 Dau nausunanadede hedenaa Hevadanaeyahewau 
neenaedenethe haejeenaedenauau: 

71 Henee hadnenanedanenauau hehethe haujautha- 
vene, nau hehethee hejadenaa vahee hathaasanavadau- 
nene; 

72 Hethauwuu hauwunaunadede nesayanaedauwu- 
naude havasevaene, nau hadnedauyewuwude Hevada- 
nenesedauwau; 

73 Deneauwauhude yesee havasevaene Abraham, 

74 Henee hadvenanauau, jenathajaude hehethee heja- 
denene haujauthavene hadnenayauhanauau hadneveve- 
thedaunaunauau. 

75 Nauguu vadanaunee nau chuwuu hathaahede, va- 
hee hesee hadenaededaunene. 

76 Nau nananin, dâeyaunaa, haeyahe Hejavaa hau- 
dnethane: hanau nananin hadnedauwaudauwu Vaha- 
dade hadnesaanudene hevaunaa; 

77 Hadvade haeyaude hadnenanedanedaunee hede- 
dane hadjaegudanauwunaude hewauchudaudenenenau, 

78 Hehethee havathee hauwunaunadede Hasaunaune- 
ne; nanaa Naugusaje hehethee hejavaa hadnenauuja- 
daunanauau, 

79 Hadvenaude hesee hathâetheaugunethe hadauvee- 
yaunee nau hadaudugauyasaa gaujauaudahede, hadne- 
dauwaudauau hauauthene hesee hadaudâdauyaunee. 

80 Nau daeyaunaa haeeseau, nau hevadathuwu haeda- 

eaune, nau haenaadaude hadaunechaudanee haunaude 
hesee hadneenauhauthethade Israel. 


NEHEDAUNAU 2. 


1 Nau hethauwuu hena hese hauchuwude haeneâsanau 
hehethee Caesar Augustus henee vahee henanedanede 
hadnayaadee. 

2 (Nau nuu nayâadede haenedauwunesede deauchu- 
wunanenede Cyrenius Syria.) 

3 Nau vahee haeauâchaudene hadnayaadee haunauude 
hanesade hesee nehayau hededan. 

4 Nau Joseph jea haeyehau hehethee Gananee, hehe- 
thee hedan Nazareth, jedauwuu Judea, jedauwuu hede- 
dan David Bethlehem neseee, (hanau naadahagu hedau- 
auwunene nau nedanee David,) 

5 Hadnethenayaade naguu Mareheau heauthehewau- 
thadaune hadnewaune wauwu haeehâthane heee hene- 
saune. i 

6 Nau hethauwuu, henee hajesenausunanedauthee, 
hese haevadauaunau hadneejanesade. 

7 Nau hanaadejanesade henedauwusaune heau, 
nau haeajetha, nau haeesevana hewauchuhauchave 
nedau vethehenethe; hanau haeneau vethehedaunau- 
auwuu. 

8 Nau hena vavade vedauauwuu haudanajauahehauau 
haeaudenauau, haeaunaunehanauau haeaunauyauhauva- 
nauau hedajauanenau vegau. 

9 Nau, wauha, Vahadade hedautheaune haeedasa, nau 
havathee haeseenauasâaunauau Vahadanith; nau haeva- 
senâthajaunauau. 

10 Nau hautheaun jevanâthajauau hathahaugaunee: 
hanau, naune, nauuchaudaunathana hethadee waunau- 
yauau havathee neethajaude, nanaa heee vahee henane- 
danede. 

11 Heee nananena Janesee nuu desenee hededan David 
Henayauthahe, nananede Chris Vahadade. 

12 Nau nuu hadneaenauwuna; Nananena hadveehauna 

daeyaunaa hanajehede, saesee hewauchuhauchave ne- 
dauvethehethee. 

13 Nau nauhauhaunee hena haewauthanauau hejavaa 
hautheaunauau nauguu naa hautheau haevaveenethe- 
daunanauau Hejavaneauthu, nau hasenehehaugaunee, 

14 Havathee hauwaunede hesee Hejavaneauthau heja- 
vaa, nau dasee vedauauwuu nanethauaunee, hethadee 
hathanavana henanedanede. 

15 Nau hethauwuu, hautheaunauau haejaenautha he- 
see hejavaa, Wauha hadeehaunau Bethlehem, hanatha- 
dagaunee nuu haudanajauahehauau, nau nauhaudauwuu 
nuu hayewhu javeauau, nanaa Vahadade haaedauwuna- 
daunene. 

16 Nau haenauchuhanauusanauau, nau haeveehanauau 
Mare nau Joseph, nau dâeyaunauau haesaeseene hewau- 
chuhauchauwauauwuu henee nedauvethehenethe hewau- 
chuhauchave. 

17 Nau haenauhauwauthee, haeneânauthedanauau nuu 
hathauthedaunâhethee heee dâeyaunauau. 

18 Nau vahee hathâenedauvade haegaugauanadauwu 
henee hayauhuhau nuu hathauthedaunâthee haudana- 
jauahehau. | 

19 Nau Mare haeaunaunede vahee nuu hayauhuhau, 
nau haegaugauanade hedahaa. 

20 Nau haudânajJauâhehauau haejaesanauau, haevavee- 
nethedaunanauau nau haevaveenethedaunanauau Heja- 
vaneauthu heee vahee hanathadauvathee nau hathau- 
hauthathee, neethaedauwunahethee. 

21 Nau haenasaudauchunesee hadneegauguusede dae- 
yaunaa heneseede Jesus, haseadagu nuu haseede haena- 
neeseade hautheaunau haunauau deejethasee. 

22 Nau hesee hâewaudeauchaude hasaunee hedauchu- 
wude Moses hâevadauaunee, haeyehauthanauau hesee 
Dadaunedan hadjenanauwunauthee Vahadahenith ; 

23 (Hathauthaunauhunee hauchuwudaunaa Vahadâde, 
Dajee haunauahee henee nedauwusau vadade hadnetha- 
de hesee Vahadahenith:) 

24 Nau hadnausayaudenee neesenehedaunee hauchu- 

wudaunaa Vahadade, Hanesethee vedâenauau, wauathe 
hanesethee neauthuvedaesaunauau. 

25 Nau, naune, hena henane haeanedau Dâdaunedan, 
Simeon haenaneeseede; nau naa henane haechuva nau 
haeethauwuthajau, haeejauwuwude hadneneethajauthee 
Israel: nau Vadanauwauthauwu haethasade. 

26 Nau haeeauthedaunaa Vadanauwauthauwu, henee 
hadjenauhaudauau gaujauaudahede, haunaude hadnau- 
hauwaude Vahadahenith Chris. 

27 Nau haejeheenauusa Vadanauwauthauwu jedauwuu 
Vadannauauwuu: nau haene heneha Hejavaeneauthusau 
jedanade hadnesehade thauguu hasauau hauchuwude, 

28 Hanaaejavethenauanaude hejadenaa, nau haeva- 
veenethedauna Hejavaneauthu nau hanaaenehede, 

29 Vahadâhene, hewaunehaa nanehaejenanaude hau- 
wauwaunave hadnaudauau nanethauaunee, hasauau ha- 
danadede: 

30 Heee nasesâ naunauhauwauau havade Henayau- 
thahe, 

31 Naa nananin hadnesaanudene hathaahedaunee va- 
hee henanedanede; 

32 Hesee hadneesenee Hathaauau henanedanede, nau 
havathee hadnanedanede Israel. 

33 Nau Joseph nau henaune haegaugauanadauwu hena 
hayauhuhau hanasenehethavathe. 

34 Nau Simeon haevevethasa, nau haeaedauwuna Ma- 
reheau henaune, Naune, Naa dâeyaunaa haneejenanade 
hadneaunenauaudenenee nau hadneejaegauhadenenee 
hauwauhuu Israel; nau hanau nauhauthethau hadneva- 
thevade; 

35 (Haa, gaugauchu hadneegauchuguhune nehayau 
havadathuvaa jea;) henee gaugauuthajaudenau hauwau- 
huu vadauhau hadneauthasuu. 

36 Nau hena haenesâ Anna, haeyâhe, hedaunau Pha- 
nuel, hanaadâde Aser: haewauthanenau hejajenewau, 
nau haenethenaedeva hechu nesaudauchu jajene hehe- 
thee neeesede; 

97 Nau haeenevesane heee nasaudausauau yanenee ja- 


12 LUKE, 2. 


jene, nananede haeejethauunaude vadannauauwuu, hau 
haenesedauna Hejavaeneauthu nauguu naugauyaude 
nau vevethahede dajaee nau hesee. 

38 Nau haejejeda heee haevaveene jea Vahadahenith, 
nau haeheauthedauna vahee nethaejauwuwudethee jau- 
audaunauthadede jedauwuu Dadaunedan. 

39 Nau haesedauthee vahee hayauhuhau hasauau hau- 
chuwude Vahadâde, haejaesanauau hesee Gananee, hada- 
hethee hedan Nazareth. 

40 Nau daeyaunaa haeeseau, nau haedâeaune hevada- 
thuwu, haeechauchaunaude haeyaude: nau Hejavaneau- 
thu vadaude haethasade. 

41 Nau wauha henehâ haeehaunenau hesee Dadaune- 
dan hadauchuvejanenee vasevadanesee Hadavechautha- 
dede. 

42 Nau denesenenee hejajenewau, haeehaunauau hesee 
Dadaunedan hanau nesedaudenee vasevadanesee. 

43 Nau hese haevadauaunee, haejaesathee, dâeyaunaa 
Hejavaneauthusau haenasedauusa Dâdaunedan; nau Jo- 
seph nau henaune haejaenauwu. 

44 Hau henanedaa haenehauvâ hathanauwauhaugau- 
nee, nau haejanaugudaunee; hanaâenaudehauthee hene- 
dauanene nau henedaehahene. 

45 Nau haejeveehauthee, haejaesanauau hesee Dadau- 
nedan, daunaudehauthee. 

46 Nau hethauwuu haenasese hanaaeveehauthee jedau- 
wuu vadannauauwuu, haetheaugune nahethae hauthe- 
dahehau, haejaatheha, nau haenaunaudedauna. 

47 Nau vahee hathâenedauwauthathee haegaugauana- 
dauwu hedaeyaunene nau hedauchuhanehedaunene. 

48 Nau hâenauhauwauthee, haegaugauanavanauau : 
nau henaune, Nâ, naudu hanesehâane? hathâhuk, nau- 
ne hasaunau nau nananenau nenaudehane nejeneetha- 
jaunee. 

49 Nau hathauhuk, naudu haenaudehena? gauhajae- 
ne nauchâe wauwu hanedaudauwau Nasaunau henese- 
thaude ? 

0 Nau haejaenauwu hasenehethathee. 

51 Nau hanaaenethaunaude, nau haenauusanauau Na- 
zareth, nau haeethauwaudauna: hau henaune haeaunau- 
nedene vahee nuu nehedaunau hedahaa. 

52 Nau Hejavaneathusau haeneenaneaune hedaeyau 
nau hajedade nau vechauthaude Hejavaneauthu nau he- 
nanedanede. 


NEHEDAUNAU 3. 


1 Wauhâa yauthaunenee jajene wauwu neeenajanede 
Tiberius Caesar, Pontius Pinade nausunajawaudauau 
Judea, nau Herod nanajawaudauau Gananee, nau he- 
nauhauwauau Theneb nanajawaudauau Iturea nau ve- 
dauauwuu Trachonitis, nau Lysanias naja Abilene, 

2 Annas nau Caiaphas vevethahenajanauau, Hejava- 
neauthu nanadede haeedasaa Jaun heau Zacharias nau- 
aunee. 

9 Nau haeedade vahee vedauauwuu hanathaudanee 
Jordan, haeauthedaude dusaahede haudneaugauthuu 
gaugauuthajaudenau hadneegudanee wauchudaudenau ; 

4 Naathauthaunauhuu wauthaunauhanaa hedanadede 
Esaias haeyahe, Jasaye haevasenehe nauaunee, Hesaa- 
nuu hathaâhede Vahadahede, nesedee hevau chwuwuu. 

5 Hadauchugauaudayauau hadnechauchaunaa, nau ha- 
dauchâe hauane nau jauaudane hadjananee, nau jajavae 
hadchuvanee, nau hadauhauauyauau bau hadneyau- 
thauau; : 

6 Nau vahee henanedanede hadnauhaudauau Hejava- 
neathu hedenayauthaunene. 

7 Haenaaenehethaude waunauthanee henanedanede 
henee hedasâdaunau haddusaanaude, Hau hedenaede- 
daunenau seseyânauau, hanaa hâaedauwunadaunenau 
haddaugauhudauwuna nauthee hasenaunaude hadnauu- 
sanauau ? | 

8 Hethadee nesedee hadeheaenaunee hadnaugauthuu 
haugaugauuthajaudenenau jevaauthenehee hadahenau- 
au, hasaunaunene Abraham: hanau nâedauwunathana, 
Hejavaneauthau neene nesehaude nuu hauunauganau 
Abraham hedâeyaunewau. 

9 Nau wauha jea hauunauchu janenanee hethajee 
hauhaudee: vahee hauhaudee jeneeaudehuk vevenaude- 
nau haddauwauhude, nau hadneewaudedaunaunee. 

10 Nau henanedanau haenaudedaunaa, hauddusedaune ? 
hathahuk. 

11 Hanaââedauwunaude, Daun nanesevechudaunade, 
jevena daun janevechudaunenith; nau daun hevethe- 
nede jenaasedaude, hahagu. 

12 Wauhâ haenaâenuusathee hauayahehauau haddu- 
saahethee, Hechauhauthethahe hauddusedaune, hatha- 
huk, 

13 Nau hathahaugaunee, javaauthaunaudaunathe he- 

nee nethautheavane. 
14 Nau vanenanenau hanaasedaunethe, hanaasenehe- 
thade, Nau haddusedaune, hathâhuk? Nau javaauthase- 
nehaa henaneda, hathahaugaunee, javaauthenanedaune- 
vaa henaneda, nau hadnanethauaunahedava haunaudau- 
nadenenau. 

15 Nau henanedanau hathanavâhuk, nau vahee hena- 
nedanede haegaugauanavaa hedahenenau Jaun wauau 
Chris haenane, nau wauathe hajee ; 

16 Jaun hanadauchuhanehethaude, hathauhuk vahee, 
Hadneedusaanathana heee naje; hau hanesâde javaanau- 
dāde javaihenau jaunaude hewauhugu hewauaunaa nā- 
hauwuneaugunavane, hadneedusaanâna heee Hejava- 
neauthu Vadanauwauthauwu heee heseda. 

17 Henaunasâhau nanewauunauau, nau hadgaunau- 
hauau heyauthee nedauthauayâde, nau hadnauâanauau 
wauchuunethauauhanau mnedauthânauau jenayaunau ; 
hau jenethauayaunau hadvadauchauauau hesedaa nedau- 
jesaudaunahee. 

18 Nau waunauthanee hanasejaesaunee hayauhuhau 
hanathauthedaunaude henanedanau. 

19 Hau Herod naja haeaunaunewau heee Herodias he- 
nauhauwauau Thenebeau henenene, nau vahee hathae- 
wausaunee hanasedaude Herod, 

20 Haewauhaunene nuu vahee henee dauaugauhude 
Jauneau duguhunauauwuu. 

21 Wauhā hāevahesedusaahedaunee henanedanede, he- 
thauwuu henee Hejavaneauthusau haenethedusaa, nau 
haeevevetha, hejavaa hanaaegaunanenee, 

22 Nau Hejavaneauthuvadanauwauthauwu haejeja- 
nauhusane hedanayaunaa hedanayau haenaasaunee wau- 
de vedaene nau hanadede haejenauusa hehethee hejavaa, 
hasenehehuk, Nananene vechauthauau Naa, nananene 
vaveenethedaunathane. 

23 Nau Hejavaneauthusau nehayau wauwu wauau ha- 
nasauau jajeneva, hanane (hathanavade) heau Joseph, 
nananenith heau Heli, 

24 Nananenith heau Matthat, nananenith heau Levi, 
nananenith heau Melchi, nananenith heau Janna, nana- 
nenith heau Joseph, 

25 Nananenith heau Mattathias, nananenith heau 
Amos, nananenith heau Naum, nananenith heau Esli, 
nananenith heau Nagge, 

26 Nananenith heau Maath, nananenith heau Matta- 
thias, nananenith heau Semei, nananenith heau Joseph, 
nananenith heau Juda, 

27 Nananenith heau Jonanna, nananenith heau Rhesa, 
nananenith heau Zorobabel, nananenith heau Salathiel, 
nananenith heau Neri, 

28 Nananenith heau Melchi, nananenith heau Addi, 
nananenith heau Cosam, nananenith heau Elmodam, 
nananenith heau Er, 

29 Nananenith heau Jose, nananenith heau Eliezer, 
nananenith heau Jorim, nananenith heau Matthat, na- 
nanenith heau Levi, 

30 Nananenith heau Simeon, nananenith heau Juda, 
nananenith heau Joseph, nananenith heau Jonan, nana- 
nenith heau Eliakim, ; 

91 Nananenith heau Melea, nananenith heau Menan, 
nananenith heau Matthatha, nananenith heau Nathan, 
nananenith heau David, 

92 Nananenith heau Jesse, nananenith heau Obed, na- 
nanenith heau Booz, nananenith heau Salmon, nanane- 
nith heau Naason, 

33 Nananenith heau Aminadab, nananenith heau 
Aram, nananenith heau Esrom, nananenith heau Pha- 
res, nananenith heau Juda, 

34 Nananenith heau Jacob, nananenith heau Isaac, na- 
nanenith heau Abraham, nananenith heau Thara, nana- 
nenith heau Nachor, 

35 Nananenith heau Saruch, nananenith heau Ragau, 
nananenith heau Phalec, nananenith heau Heber, nana- 
nenith heau Sala, 

36 Nananenith heau Cainan, nananenith heau Arpha- 
xad, nananenith heau Sem, nananenith heau Noe, nana- 
nenith heau Lamech, 

37 Nananenith heau Mathusala, nananenith heau 
Enoch, nananenith heau Jared, nananenith heau Male- 
leel, nananenith heau Cainan, 

38 Nananenith heau Enos, nananenith heau Seth, na- 
nanenith heau Adam, nananenith heau Hejavaneauthau. 


NEHEDAUNAU 4. 


1 Nau Hejavaneauthusau wauwu haeechauchaunaude 
Vadanauwauthauwu haejeehedesa hehethee Jordan, nau 
haeyehauthaa Vadanauwauthauwu nauaunee, 

2 Yayauau hese hananeedauchunesee haenayâthehaa 
Haujaune, nau hena hesee haeheejevethe: nau haevathe- 
nesee, haenaâasenade waunee. 

3 Nau Haujaune hathahuk, hith nananene Haathau- 
wuavaa Hejavaneauthau haedauwunene naa hauunauga 
hadejauaujaunenede. 

4 Nau Hejavaneauthusau haeauchuhanehe hathauhuk, 
Wauthaunauhuu henane hehauwuunaede jauaujaunau 
jasaa, hau heee haunauude hedanadedaunene Hejava- 
neauthu. 

5 Nau Haujaune haenauauhuchauhaa hauanee hadau- 
jauudanenee, nau haenauhauthehaa vahee najanede ha- 
thâauauvaa henanedanede chauchaunu. 

6 Nau vahee nuu najawaude hadvenathane, nau 
hauwaunede, hathâhuk Haujaun: hanau henee nana- 

nenau devenanau; nau daun navadauvenau hadeve- 
nauau. 

7 Hith nananene henaheee hevevethedaunenagu, va- 
hee hadnehanahene. 

8 Nau Hejavaneauthusaun hanaaauchuhananadethade 
nau hathahuk, Hedehau naugauvaa, Haujau haugau 
hathauthaunauhuu, Nananene hadevevethedaunaude 
Vahadade Hasaunau, nau hanesade haudnevevethedau- 
naude. 

9 Nau hanaaehauthade Dadaunedan, nau haejenanaa 
naunauchuu vadannauauwuu, nau hith Haathauwuavaa 
Hejavaneauthau hauwujanauau hede hehethee, hatha- 
huk: 

10 Haugau hathauthaunauhuu, Hadaedauwunaude 
hedautheaunau haddunânaune: 

11 Nau hejadenenau hadeejedunânaune, havaaugu- 
gauusene heaudaa dasee hauunaugae. 

12 Nau Hejavaneauthusaun hanaâauchuhananadetha- 
de nau hathahuk, Hasenehee, Nananene jevanayathe- 
hene Vahadade Hasaunau. 

13 Nau haevathenayâthedaude vahee, hanadejatha- 
aude haujau najee, 

14 Nau Hejavaneauthusau hanaâejaenaudâhede Vada- 
nauwauthauwu haduu Gananee: nau hanaâauthedaune- 
nede hanaâeneâsanaunee vahee hathâauau Gananee 
nauanee. 

15 Nau haeechauhautheha vevethahenauauwuu, nau 
vahee haevaveeneha. 

16 Nau haenauusa Nazareth, needaunauuchauhade: 
nau dajauaunee nesedaude haeyehau vevethahenauau- 
wuu vadanesee, nau haetheaugu dasauhaudauau wau- 
thaunauha. =: 

17 Nau haevenau hewauthaunauhanene haeyahew 
Esaias. Nau haegaunanauau wauthaunauha, haeveede 
hadauwauthaunauhunee, 

18 Vahadâde Hedauwauthauwu nanadeaunanau, ha- 
nau dehedusaanânau javeda hadnauthedaunu hethade- 
nee waunauyaunee hadavenuhunethee: hanejevâde hau- 

dnenayauhu naudauwuthajauthee, hadnauthedanau 
haudjaejenanathee wauwaunauau, nau hadnejanauhau- 
thathee nanenauguthee, haud-jaejenanathee hasenethau- 
nauau, 

19 Haudnauthedaudauwau hethadee jaunaunauau jaje 
Vahadade. 

20 Nau haeauauvane wauthaunauha nau haejaevena 
vevethahehew, nau hanaâejanaugude. Nau vasesâ va- 
hee hathâanedauthee vevethahenauauwuu haenaauhau- 
vanauau. 

21 Nau hanadejasesenehethaude, nuu desenee nuu 
hathauthaunauhuu hethauvaa haunaudaununenau. 

22 Nau vahee haesegaugauudedaunene, nau haegau- 
cauanadauwu hethadenee hedanadedaunene hethaenehe- 
thaunene. Nau gaunuu jee heau Joseph? hahagaunee, 

23 Nau hanaaenehethaude, Nananena hadethauwune- 
hesena nuu heeejegausudede, Naudaunehahe, nehanena- 
yauhade: henee nanâthadauwaunee nanasedaunee Ca- 
pernaum nanehasedaunee nechau hede nehayau have- 
dauauwuvaa. 

24 Nau hathauhuk hethauwuu nehethathana, Hegau 
haeyahe hehauwuvechauthau nehayau hevedauauwu- 
vaa. 

25 Hau hadauthedaunathava hethauwuu, waunautha- 
thee henevesânauau neanedauthee Israel, hesee deane- 
daude Elias, hejavaa denausunaugauhuu nasau jajene 
nau nedaudauchu hesese, devasauau hasenaude denana- 
desanauau vedauauwuu; 

26 Hau hehauwunesâahene hejevâdaunene Elias, va- 
vade Sarepta, hedan Sidon, hesâ nananede henevesa. 

27 Nau newauthathee naugaugauwuhuhauau neane- 
dauthee Israel deanedaude Eliseus haeyahe; nau hehau- 
wunesâ henayauhade vavade Naaman Syrian. 

28 Nau vahee hathaetheauguthee vevethahenauau- 
wuu, hâenedauwauduu nuu hayauhuhau, haeechauchau- 
naudenenau hasenaunaude, 

29 Nau haegauhânauau, nau haenunanatheguthanauau 
hedan, nau haeehauthanauau hauchauguu jauaudanee 

haduunee hededanenau needaunesehenee neaudnedauau- 
wuguthauthee hauthedaunaanee. 

30 Hau haejavechautha hehethee nahethae, haeja- 
thâau, 

91 Nau haenauusa Capernaum, hedan Gananee, nau 
haeauthedauna vadanesenenee, 

92 Nau haegaugauanadauwunenau hasechauhauthe- 
haude hedanadedaunau, hanau hedanadedaunau haenau- 
thaunenau. 

99 Nau vevethahenauauwuu henane haeanedau heva- 
dathuwu haewauchahene haujaun, nau haevasanade, 

91 Jenehaaa; hathâhuk, haudduseha nananene Jesus 
Nazareth? gauhaejau haudnauauhuane? Haenaunatha- 
ne hadâhene; Vadanauau Hejavaneauthau. 

99 Nau Hejavaneauthusau haeneuva, dadaunanguu, 
hathauhuk, nau jenauchune. Nau haujau haegauuse- 
waude nahethâe hanaâejenauthaude nau  haejasene- 
ha. 

96 Nau vahee haegaugauanavaa, nau haeanadethade- 
nenau jaee, nuu hayew hanadede; hathahuk, hethau- 
wuu nauguu haenauthenehetha haenesedauwauna wau- 
chahenethe haujaunau, nau hanadejenauahethee. 

37 Hanaaauthedaunenede nanadee jasesee gauanee ve- 
dauauwuu, 

98 Nau haegauha haenauâ vevethahenanauwuu, nau 
haejedâ Simon hedauauwuu. Nau Simon henene he- 
naunene haenaudauwauvahene; nau haeautheawaunau- 
thasanauau. 

39 Nau haetheaugudauna, nau haeneude hasauwauva- 
hede; nau haenauthaa: nau nauhauhaunee haegauha 
nau haedauyauhauvanauau. 

40 Wauha hesese haenaesade vahee hathaenethenau- 
thee hasauwauvahehehau hanasejaechauwauvahenethe 
haenauuchaudaunau; nau haedajevasana nau haeena- 
yauha. 

41 Nau haujaunauau nauguu haevanauusanauau hae- 
wauthanauau, haeneânadenauau, nau haenehenauau, 
Nananene Chris Heau Hejavaneauthau. Nau haene- 

neuva haejechuwauanadeha: dauhaenauwunethe dau 
Chris denede. 

42 Nau hâesenenee, hanaaâejathâaude hesee hadaune- 
chaudanee, nau henanedanau haenaudehaa, nau haeeda- 
saa, nau haedauduvaa, haudjenauthaude. 

43 Nau hanaaaedauwunaude, haudnauthedaudauwau 
najanede Hejavaneauthau gauchuhunee hedanau nau- 
guu: haugaunaasejejenananau. 

44 Nau haeautheda vevethahenauauwuu Gananee. 


NEHEDAUNAU 5 


1 Nau hethauwuu, henanedanede haeneenavadaune- 
dauwaudauwu hedanadedaunene Hejavaneauthu, hae- 
theaugu sasethauwu neajee Gennesaret, 

2 Nau haenauhaude hanesanenee thewaunau haetheau- 
gunenau sasethauwu neajee: hau naunauyahehauau 
haeeyauhaudesanauau, nau haeanahesadenauau henau- 
yaudenenau. 

9 Nau haejedâ jasaa hethewaunene, Simon, nau hae- 
nehetha hadwauauwuhudede vanehaa hehethee vachu- 
wauauwuu vedauauwuu. Nau haejanaugu, nau haee- 
chauhautheha henanedanau hehethee thewaunaa. 

4 Wauha hâevadauthedade, hanaâenehethaude Simon, 
wauauwuhude hadaudavee, nau henauwunau haunau- 
yaude hadjathane. 

5 Nau Simon hanaâauchuhananadethaude, Hechau- 
hauthethâhe, naunaugaunenesethânauau, nau nahauwu- 
thauujathâva: hau hegaugaunauau hadnaaenauwuaude- 
nau nauyaude haugau hasenehene. 

6 Nau haesedauthee nuu haewauthanenau hejathaune- 
nau, nau haethauwunauaune henauyaudenenau. 

7 Nau haeadethanauau henedaehahenau danachau- 
gunethe jasaa thewaunaa, haudjaunethe, nau haudne- 
dahevathee. Nau haenauusanenau, nau haeechau- 
chaunaudenauau hanesanenee thewaunau hanaaenau- 
wuuu. 


8 Haenauhaudauau Simon Peda, haechauâgujanaugu 

hejaedayanene Hejavaneauthusaun, nauchu, hathahuk; 
haugauhauhauganenau, Hau Vahadihene. 

9 Haejenaunethajau, nau vahee hethâenethaunâdau- 
nau daunauanauthee nauwu hejathaunenau. 

10 Nau nauguu James, nau Jaun, heauhau Zebedee, 
henedaehauhau Simon. Nau Hejavaneauthusau ha- 
naaaedauwunaude Simon, Jevanathajau, hewaunehaa 
heee nananene haudnesedanaude henanenauau. 

11 Nau hâenauuchaudethee hethewaunenau vedauau- 
wuu, hanaâenauduu vahee, nau hanaâenethauguhauthee. 

12 Nau hethauwuu, hâanedaude jasaa hedan, naune 
henane haeechauchaunaude naunaujaunee haugauwude; 
haenauhauwaude Hejavaneauthusaun haeuâneseve, nau 
haeautheava, Vahadâhene, vathehanenagu, hadeneeyau- 
danene hathauhuk. 

13 Nau haeyethauha, nau haevasana, vanathehânau: 
heyaudahe, hathaukuk. Nau nauhauhaunee naunaujau- 
nee haugauwude haenauthaa. 

14 Nau haenesedauwauna haudjaedauwunaunith he- 
nanedane: hau najesa hadnauhauthehau hadanayau ve- 
vethahevâhe, nau hadvâ dauhenayauhane, Mosase neese- 
dauvade, haudneâenuu. 

15 Hau haeneenanauthedaunene neânee: nau hava- 
thee haewautha henanedanede haeauânauuchaudene dau- 
jewaunejaathededaunee, nau haudnenayauhathee heda- 
sauwauvahedaunenau. 

16 Nau haejathâau hesee nauaunee, nau haevevetha. 

17 Nau hethauwuu jasaa hesee, hajesechauhauthetha- 
de, Nesethajauhuhauau nau hechauhaudauwauhuhauau 
nanavaavede haetheaugunauau hejava, haejeehedesa- 
nauau hadauchâe hauwauhauauwudan Gananee, nau Ju- 
dea, nau Dadaunedan: nau naunaudâde Vahadade hae- 
theaugu hadnenayauhaude. 

18 Nau, naune, henanenauau haenauuchauhanauau 
henanene heee hedauwune haeesevahene nau haenayâ- 
thejedananauau, nau hadjenanauwunauthee hathaâje- 
nith, | 

19 Nau haejeveedethee haudnethejedanauthee hanau 

dauwauthaa henanedanede, hanaaenauauhusathee dasee 
hauauwuu, nau haejanauhaujānanauau, hehethee dasee 
hejavaa hauauwuu nauguu hedauwune nahethāe hathaā- 
jenith Hejavaneauthusaun. 

20 Nau hāenauhaudauwunith hedethauwuthajaudene- 
nau, hanaāāedauwunaude, Henane, hauwauchudaude 
gaunudanauwunane. 

21 Nau wauthaunauhāhehauau Nau Nesethajauhu- 
hauau hanaaejasesegaugauuthajauthee, Hanaa naa ha- 
nanadede nehedaduhude Hejavaneauthu? hathahuk. 
Hanaa haudgudanauau wauchudaude, vavade Hejava- 
neauthau, naanesâde ? 

22 Hau hâaenauwunith Hejavaneauthusaun hegau- 
gauuthajaudenenau, Haudusethajauva hadahenauau ? 
hathahaugaunee, 

23 Hayew gauchauaa, nehehagu, Hauwauchudaude 
gaunudanauwunana; nau wauâthe gauhâ nau javesa 
heheagu ? 

24 Hau hadaenauwu henee Heau henane naunaudâde 
dasee hathaauauvadee negudanauau wauchudaude, (naa- 
senehethauhaugu neasauwauvahedauwunith hesevahede) 
Haedauwunathane, Gauha, nau hedanau hauddau nau 
najesa nananene haudauauwuu. 

25 Nau nauhauhaunee haethauwauthe hathaajenethe 
nau haeedane heaugusenadenau nau hanaaejathaaude 
hedauauwuu haevaveenethedauna Hejavaneauthu. 

26 Nau vahee haegaugauuthajaudene nau haevavee- 
nethedaunanauau Hejavaneauthu, nau haeechauchau- 
naudenauau nathajaude, Naunaudauhauthanauau nuu 
desene, haheagu. 

27 Nau hâevathedaude haejathâaau nau haenauhauva 
hauayahe Levi hanaaseenith, haetheaugune nedauuda- 
nauau hauâyaunau, nau jethauguhu hathauhuk. 

28 Nau haevanauthâ, haegauha, nau haethauguha. 

29 Nau Levi haevasevetheheha nehayau hedauauwuu, 
nau haewauthanauau hauâyahehauau nau hauthauau 
haenedauguva. 

30 Hau wauthaunauhahehau nau Nesethajauhuhauau 

haeauneva hethauguhadaunau, naudu haenethevethehe- 
wauna nau haenedaveyawauna hauayahehauau nau 
wauchudauhuhauau, hathahaugaunee ? 

31 Nau Hejavaneauthusaun hanaâauchuhananadetha- 
thee, hathâedâenaedethee hehauwuvatheha naudauneha- 
hew; hau hathâasauwauvahethee. 

32 Nahauwujenauusa haudnadethu hethahethee hau 
wauchudauhuhauau hadnaugaudanenee hegaugauutha- 
jaudenenau. 

99 Nau hathahuk naudu hethauguhâdaunau Jaun 
denauaunenaugauyânethe, nau devevethahethee, nau 
naasedauthee hethauguhadaunenau Nesethajauhuhauau ; 
hau hanethenaunauau havethehethee nau havaveyâ- 
thee ? 

94 Nau hathahaugaunee, Gauhajeneenesehauva dae- 
yaunauauau nedauenenedaunee hauauwuu naugauyaude 
hajesanedaudaunâthee waunenenehew ? 

35 Hau hese haudnauauchuu, haudneedanauwunana 
waunenenehe, nau heee hadnaâenaugauyathee hena 
hese. 

86 Nau hanaâanadethaude jea jeczausauhânee; Henane 
hehauwu jenane waunauyaunee neauthayew hadaugau- 
thayaunee, hith hesedauhuk, nau hadauwauyaunee nee- 
daudenauuu, nau jasaa needanee hadau wauyaunee he- 
hauwuneauchauna gauthayaunee. 

97 Nau hegau henane hehauwujenane waunauyaunee 
vasevenenaje gauthanenevajaunaa; nau wauâthe wau- 
yaugu vasevenenaje haddaudeauau nevajaunau, nau 
hadgusenauauau, nau nevajaunau haddenanaunauuu. 

38 Hau waunauyauau vasevenenaje hadedaunee ha- 
dauwauyauau nevajau, nau nanesauuthadee. 

39 Nau hegau henane hesevanaagu gauthanevasevene- 
naje nauhauhaunee haevathehaa waunauyaunee; hanau 
gauthayauau hethadee, hathauhuk. 


NEHEDAUNAU 6. 


1 Nau hethauwuu naneseauwauau vadanesee, haeehe- 

desa jenayaunaa; nau hethauguhādaunau haegaugauu- 
nauwu wauchuunethauauhanau, nau haevethenauau, 
haegauneegudenauau hejadenenau. 

2 Nau hauthauauau Nesethajauhuhau, Naudu hanese- 
dauna waujaa nanavanau nesedaude vadanesee hathau- 
haugaunee ? 

3 Nau Hejavaneauthusau hanaâauchuhananadethau- 
de, Gauhajethaunauhaude nuu hasauau David neese- 
daude, nehayau deasenade, nau neethâenethaunade. 

4 Neesejedade Hejavaneauthu hedauauwunene, nau 
needanauau nau nevethee nauhauthethajauaujau, nau 
haevena heethaenethaunaunau; waujaa nanavanau ve- 
yâgu hau jasaa vevethahevahehauau ? 

5 Nau hana&aedauwunathee, Heau henane nanetha- 
dade vadanesee. 

6 Nau hethauwuu jea jasaa vadanesee haejedâ veve- 
thahenauauwuu nau haeautheda: nau henane haeane- 
dau hejavese hejadenaa haeesevane, 

7 Nau wauthaunauhahehau nau Nesethajauhuhau 
haeaunauvauhauvaa, wauau haadenenayauthâ vadane- 
see; hadnejauaudaunauthee dauhanajauwauaunauthee. 

8 Hau haeaenauwu hegaugauuthajaudenenau nau ha- 
naâanadethaude henanene hesevenasanith, Gauhâ nau 
yethaagu nahethâe. Nau haegauhâ nau haeyethaagu. 

9 Hejavaneauthusau hanaâaedauwunaude, haudnau- 
dedaunathana nananena hanesadee; Gaujenanavanau 
vadanesee hethadagu hasedaunee, nau wauathe wauchu- 
dauneagu? henayauhagu henaedede, nau wauathe na- 
naunehagu ? 

10 Nau hanaaenaunauanede vahee, hanaââedauwu- 
naude henanene, Segauha hajade. Nau hanaasedaude: 
nau hejade haeenayauhune jasaa hasaunee. 

11 Nau haeechauchaunaudenauau hasenaunaude: nau 
hanaâaunauchuwuhadethee daun haudnesehauthee He- 
javaneauthusaun. : 

12 Hethauwuu hena hese, haeehau hauanee haudneve- 
vethahede, nau haunaude naugaunee haevevethedauna 
Hejavaneauthu. 

13 Nau haesenee, hanaâadethaude hethauguhadaunau; 
nau haeedana vadadauchunesenee, hanaaeneseaude va- 
dauhanauau. 

14 Simoneau (jea haeaugauthea Peda haseauhuk), nau 
Andwheau henauhauwauau, James nau Jaun, Thenib, 
nau Bathaunaumew, 

15 Matthew, nau Taumis, James heau Atheas, nau Si- 
mon Zenautes haseadagu, 

16 Nau Judas James henauhauwauau, nau Judas Is- 
kariot, hanane jea neheaudaunade Hejavaneauthusaun. 

17 Nau haejenauunethauna nau haetheaugunauau he- 
thauauwuu, nau hadauchunanenethe hethauguhadau- 
nau, nau haevasenauthenanedau henanedanede hehethee 
vahee Judea nau Dâdaunedan, nau hehethee sasethauwu 
hadajee Tyre nau Sidon hethaejenauujaathehadaunau, 
nau haudnenayauhathee hedasauwauvahedaunenau ; 

18 Nau hathâenaunauthauwauvahethee wauchâhene- 
the haujaunau: nau haeenayauhaunauau, 

19 Nau haunauude hadauchaa haevadauvasanau ha- 
nau daunudesanaunee hevadaude nau haevahenayau- 
ha. 

20 Nau hanadendaauhauwaude  hethauguhadaunau, 
Hauwunaunana nananena hadavenuhunena; hanau na- 
nanena najanede Hejavaneauthau, hathauhuk. 

21 Hauwunaunana nananena hathâasenana hewaune- 
haa: hanau nananena hadnegaudana. Hauwunaunana 
nananena hathaevewauhuna hewaunehaa, hanau nana- 
nena hadnauchaunena. 

22 Hauwunaunana nananena, henaneda hasanavana, 
nau jaasauaunana, nau naunaunauthevânâ, nau hausâ- 
gudenauthe haneseedaunenau hadauwausaunee, haugau 
Henane Heahene heee. 

23 Haunauwuthajauau henee hesee heee, nau jaja- 
nauauau heee haunauwuthajaude: hanau, naune, hana- 
vanasauau hadaugautheavadenenau hejavaa: hanau 
naneesedauyaugaune henesaunaunenau naneesehauhau- 
gaunee haeyahehau. 

24 Hau naunauthauau hadnauauchaudaune hathâe- 

veaunauaune ; haugau hanesedanauwuna hauwauthe- 
naedede. 

25 Naunauthauau hadnauauchaudauna hathaegau- 
dana; haudnasenana. Naunauthauau hadnauauchau- 
dauna hathaauchaunena hewaunehaa, hadnaudauwutha- 
jauna nau hadvewauhuna. 

26 Naunauthauau hadnauauchaudauna, daunhaene 
vahee henaneda hâethadenee hasenehethânâ, hanau he- 
nesaunaunenau naneesehauyaugaune jayaudauwaeya- 
hehau. 

27 Hau hadâedauwunathava nananena hathâenedau- 
vana, Vechauthaa nananena haujauthavenau, heneehaa 
hasânavâdaunenau, 

28 Hauwunaunaa hâwauwauchuvâdaunenau, nau he- 
vevethasaa hâwauwauchuhadaunenau nananena. 

29 Nau henee haudauauvâde hajâeaunaa nau naugau- 
tha venene; nau hedanauaugu nananene hauddu jevae- 
danau jea naudauguvechude jevaethaa. 

30 Hevenaa daun henaneda hânedauwunadaunenau 
nananene; nau jeva jaenedauwunaa hedanauwunaânagu 
daun hanetheyaunenau. l 

31 Daun hasevathehānaune henaneda hesehanenagu, 
nechau jenaasehaude. 

32 Hith nananena vechauthaunagu daun havechautha- 
daunenau nananena, haddusevaveeneva nananena ? hau- 
gau wauwauchudauhuhauau nechau nevechauthauthee 
hethâevechauthadaunenau. 

33 Nau hith nananena hethadâgu hasehaunâ daun 
haneneehâdaunenau, haddusevaveeneva nananena? ha- 
nau naneesedauhaugaunee wauwauchudauhuhauau. 

34 Nau hith nananena hehaunagu daun haneejauau- 
naudaunadaunenau, haddusevaveeneva? hanau wauwau- 
chudauhuhauau nechau neehauhaugaunee wauwauchu- 
dauhuhau, hadnejanaasesedanuu. 

35 Hau vechauthaa nananena haujauthavenau, nau 
hethadeha hasedauna, nau hehânagu, jevajavathehae; 
nau nananena haudaugautheavadenenau hadvasauau, 
nau nananena hadnaâedâaeyaunenena Javaajauuthee: 

nau neneneehaude nethaejevaveenenethe nau hauhau- 
ganau. 

86 Hedauwuyaunee nananena, nananena Hasaunau- 
nenau jea hasedauwuyaunede. 

87 Jevaauchuwuu, nau nananene hadnaajauchuwu- 
hane: nau jevaduguthāe nau nananena hadnehauwu- 
duguhuva: hejaegudanauwuyāe nau hadnejaegudanau- 
wunane nananene: 

38 Vāe, nau hadnevenana nananene, vavesethajauau- 
thae, daayae, nau dāesathāe, nau haunauwauauthae, 
hauchauva, henane hadvenāna. Nechau hadnaasetha- 
jauaudaunana hasethajauauthana hadnanesethajauau- 
daunana. 

39 Nau hanaaanadethaude haejejegausuhu, Gaunane- 
nauguhu jenenauajetha nanenauguhu? Gauhaudjene- 
sauujanesenauau gauuhanaa ? 

40 Thauguthahe hehauwujavaahe hechauhauthehadau- 
ne: hau haunauude hanesade daun haunauudaunade 
hathahenith hechauhauthehadaune. 

41 Nau naudu hanauhaudauwu nananene hahavaa 
hejaheede hesesae, hau haajevesehau havadauhaude 
hathasewau hasesae ? 

42 Wauathe hauddusenehethau nananene hahavaa, 
Jaedai, hadaugauhauwunathe hajaheede hasesae, hau 
daujenauhauwaude havadauhaude hathâsewau nehayau 
hasesâae? Nananene jayaudauwunaedehe, nedauau hau- 
gauhune havadauhaude hathâsewau nehayau hasesie, 
nau hadenaaeneauvane hadenaaeneaugauhauwu jaheede 
hethasathau hahavaa hesesâe. 

43 Hanau hauhaude hethahagu hehauwuseaude wau- 
saunee vevenaudenau; nau wauâthe wauchahagu hau- 
haude hehauwuseaude hethadenee vevenaudenau. 

44 Hanau hadauchude hauhaude neaenaunede hana- 
saunee hevevenaudenau. Hanau hauchahevesee hena- 
nenauau hehauwunaadauhauânuu hauuyauchuwunau 
nau dauchuuwusee hehauwunaadauguunee dadajeve- 
nau. 

45 Henane hethâde hehethee hethadenee heda nenauu- 

chaudede hethadenee; hau wauchāhede henane wausau- 
nee heda nenauuchaudede wausaunee: hanau waunau- 
thaa hehethee hedahaa hede nanadenaunee. 

46 Nau naudu, Vahadāhene, Vahadāhene, haesena, 
hau nejesedauna hayauhuhau hasenehethathana? 

47 Daun nadasade nau nedaunanaugu hasenehenau- 
nauau, nau hesedauhuk, haudnauhauthehathana hau- 
dnethāde: 

48 Henanene henee nenesedenethe hauauwu naathāde, 
nau henee nejayauchauhuu, nau naneejenanauau hauau- 
wuu dasee hauunaugāe: nau nauunauuu naje neje nau- 
nauthuu jaathāsāe henee hauauwuu, nau hehauwu- 
nauauvathāau: hanau daunāaudaa hauunaugae. 

49 Hau jaathedehe, nau janenaasedauthe, naathāde 
henanenau henee nedasauauvānethe vedauauwuu; nau 
neje jaathāsāe naunauthuu, nau nauhauhaunee naune- 
nauauau; nau thauwusae henee hauauwuu nevasauau. 


NEHEDAUNAU 7. 


1 Wauha haevathanadede vahee hanasenehede dauja- 
jaathehade henanedanede, haejedâ Capernaum. 

2 Nau jasaa vanenenaja hewauwaune haevechautha 
haeaugauwune, nau haeyanajane. 

9 Nau hâenedauwauthaude Hejavaneauthusaun, hae- 
autheava vachaugananenau Jews, haeadetha hadjaunith 
nau hadnenayauhaunith hewauwaune. 

4 Nau hâedauchauthee Hejavaneauthusaun, haeauthe- 
auwaunauthasanauau haugaunaunee, hanau hethâde naa 
henane naa haudneenesedaude, hathauhaugaunee: 

5 Hanau vechaudauau nadedanenau, nau nenesedau- 
nanauau vevethahenauauwuu. 

6 Heee Hejavaneauthusau hanaaejasesenethaunade. 
Nau hâeauehauau hauauwu, vanenenaja haejajedauau- 
nanenau henedaehauhau, Vahadahene, jevawauchutha- 
jau Nananene: haugau wauchahenau hadjedâne nau- 
dauauwuu, hathauhuk: 

7 Nanaa naejewauchanavadede dauudasathane: hau 

vavade nehedau hanadede, nau naudautheau hadeenane- 
danede. 

8 Hanau nananenau nanethenanenenau naunaudahe- 
nau, nanethenu vanenanenauau, nau naââedauwunauau 
hanesâde yehau nau nadejathaaude; nau jasaa, Nahaje, 
hathauau nau jaunaude; nau naudautheau, Nesede, ha- 
thauau, nau nanesedaude. 

9 Hejavaneauthusau hâenedauwaudauau nuu hayau- 
huhau, haegaugauanava, nau haenauthegauthaagu, nau 
hanaââedauwunaude henanedanau hethaethauguhadau- 
nau, Hadâedauwunathava, Haunauau nahauwuveehau 
vasee hethauwuthajuhu (naa hathâde henane), hegau, 
hehauwuu haduu Israel. 

10 Nau henee hathaautheavathee, haejaenuusathee 
hauauwuu, haeveehanauau wauwaune haeenanedanene 
henee neasauwauvahenith. 

11 Nau hethauwuu jasaa hesee, hanaâehaude hedan 
Nain haseenauyâgu; nau haewauthanenau hethauguha- 
daunau henethaunâdaunau, nau hauwauhuu henaneda- 
nede. 

12 Wauhâ haayânauusade hejavaaa dajanaunaa he- 
dan, naune, naa najaa henane naunudanade, jasâsau he- 
naune, nau haeenevesânene: nau haewauthane henane- 
danede hehethee hedan haenethaunaa. 

13 Nau hâaâenauhauwaude Vahadade haeauwunauna, 
Najenaudâve, hathauhuk. 

14 Nau haeedasa nau haevasane nauaunechauthau: 
nau hethâenauaunechauhâdaunau haedâdauyaugune- 
nau. Haunaua, haedauwunathane, Thauwauthe, ha- 
thauhuk. 

15 Nau henee nenajaa haethauwaudaugu, nau haenaiie- 
jasesanadede, nau hanaâevenaude henaunene. 

16 Nau nathajaude haeedasâ vahee: nau haevaveene- 
thedaunanauau Hejavaneauthu, Havathee haeyahe hane- 
jauaude hadedanene ; nau, Hejavaneauthau haenauuja- 
dauna henesaunau, hahagaunee. 

17 Nau nuu dauauthedaunenede haenanadesanaune va- 
hee Judea, nau nanadee gauânee vedauauwuu. 

18 Nau hethauguhadaunau Jaun haeauthedaunaa va- 
hee nuu hayauhuhau. 

19 Nau Jaun haeadetha hanesenethe hethauguhadau- 
nau haeyethautheava Hejavaneauthusaun, Gauhanane 
henee waudaudjaude? nau wauathe gauhadnaudenau- 
hauwau jasaa ? 

20 Haedauchauthee henanenauau, Jaun Dusaayahe 
janâdautheavânauau Nananene, hathauhaugaunee, ha- 
naâenaudedaunauthee, Gauhanane henee waudaudjaude ? 
nau wauathe gauhadnaudenauhauwau jasaa. 

21 Nau vavade hâauchauau haeenayauha haewautha- 
nenau vavavaauhuhau nau havathee haugauwude, nau 
wauchahenith haujaun; nau haewauthanenau nanenau- 
cuhuhau haevena nauhauthau. 

22 Hejavaneathusaun hanaââedauwunathee, Najaja- 
thaauau, nau hadâaedauwunauva Jaun hathahaugaunee, 
hayewhu hanathauhauthâna nau hathadauvana; hase- 
jaenauhauthâde nanenauguhu, jeneejavesâhe daujave- 
sade, naunaujaunee hedaugauwudaunenau dauuyauda- 
hethee, hayâjadâhe daunedauvade, gaujauaudahehe 
daujaethauwauthede, hadavenuhu hethadenee waunau- 
yaunee dauauthedaunade. 

23 Nau hauwunaunade daun najewauchuthajaudau- 
nade. 

24 Nau haejathdaunethe Jaun hedautheaunau, hanaâe- 
jasesanadedauau henanedanede hasenaedenethe Jauneau, 
Hayew nananena haewaunenauhauthaunenau nauaunee ? 
caugauguyâse daunauauvasee ? 

25 Hau hayew nananena hâewaunenauhauthaunenau ? 
Gauhenane hedachaunau hejajehaunenau hedachaunau ? 
Naune, nethâeneenuhuthee, nau neneenaedethee thana- 
see nenauchuwunethe hedauauwunenenau. 

26 Hau hayew hâewaunenauhauthaunenau? Gau- 
haeyāhe? Haa, hadâedauwunathava nananena, nau 
javaasee haeyahehau. . 

27 Naa nananene, wauthaunesee, Naune, hadjejena- 
nauau Naudautheau hathaaguna, hadnesedaunâna hau- 
vaunenau sayânee Nananena. 

28 Hanau nâedauwunathana, hadedanenau nethaene- 
saunevana hesânauau hehauwujavaâse haeyahe hathade 
Jaun Dusaayâhe: hau hena haugajehede hanedauhuk 
henajanedaunene Hejavaneauthu javaahehuk. 

29 Nau vahee henanedanede hathaenedaunâde, nau 
hauayahehauau, hanaâechuwauthethajaudaunauthee He- 
javaneauthu, haenethedusaanâa dusaayahew Jauneau. 

30 Hau Nesethajauhuhauau nau nanavaavehehau ye- 
see nehayau haeausagudenauau hevathehâdaunene He- 
javaneauthu, haejenethedusaanâ (Jauneau). 

31 Nau Vahadâde hahagu, Hayew naudneedajene- 
hethau henanedanede nuu henaedede? nau haethahe- 
nauthe ? 

32 Waude daeyaunauauau hathahethee theaugunau- 
the haudaunanauauwuu, nau danadethadethee, nau na- 
nâhethee, Nevadauhana, hau nananena nejevadana ; 
naudauwuthajaudauwunana nananena, hau nejevewau- 
huna. 

38 Hanau denauusade Jaun Dusaayâhe dejevethee 
Jauaujaunau nau deejevanaa vasevenenaje; nau nana- 
nena nanethenaude haujaun, nethauna. 

34 Heau henane daunauusade dauvethede nau dauva- 
naa; Nauhauvaa naa henane naudaudâhe, nau vaseve- 
nenajevanehe, henedaehauhau hauâyâahehau nau wau- 
wauchudauhuhau, nethauna. _ 

35 Hau haeyaude chaunuwuthajaudaunaude vahee 
hedâeyaunewau. 

36 Nau hanesâde Nesethajuhu haeadetha haudjewau- 
nenethevethehevâde, nau haeyehau haejedâ Nesetha- 
jauhu hedauauwunene, nau haejanaugu hadvethede. 

97 Nau, naune, hesâ hedan, haeauhaugane, haaenau- 
naude Hejavaneauthusaun daujanaugunith hadvethehe- 
nith Nesethajauhu hedauauwunene, haejachaude jaava- 
saa chauayau, 

98 Nau haetheaugu hegauwune heauthene haevewau, 
nau hanadejasesahesadede heauthene heee hedejee nau 
haeheahenauwu heee henethaanene, nau haenedane he- 
authene, nau haechauane heee chauayau. 

39 Wauha Nesethajuhu haadethaude hâenauhauwau- 
de, haejaevenanadethade, Naa Henane, haeyaheyaugu, 
hanaenaunaude daunhadahenith nau daunhathahenith 
nuu hesâne hevasanâdaune: hanau wauwauchuduhu, 
hahagu. 

40 Nau Hejavaneauthusau hanaââedauwunaude, Si- 
mon, haudnâedauwunathane nananene. Nau hanaâaene- 
hethaude, Hechauhauthethâhe, nanehe. 

41 Hena jasaa sayanedanauwuyau haenesenenau hesa- 
yanedanauwunadaunau: hanesâhenith yauthaunevada- 
dausauau vaejetha, nau jasaa yauthauyauau. 

42 Nau hâeyauhuunee haunaudauhudaunene, haena- 
nethauaunegudanauwuna nesauuu Jeâedauwune, ha- 
naane hevechauthadaune javaânee ? 

43 Simon hanadejaiedauwunaude, Nauchâe nanane- 
nith heneehejavaigudanauwunaune. Nau hanaââedau- 
wunaude, Nananene neaenauwu. 

44 Nau hanaaeyethaacgude hesâne, nau hanaâaedau- 
wunaude Simoneau, Gauhaunauhauwau nananene naa 
hesâ? Nananenau nejedânau haudauauwuu, nananene 
haehauwuvene naje heee nauaudau: hau neheahe- 
sadede nauaudau heee hedejee, nau neheahenauau he- 
nethaa. 

45 Nananene haehauwunedane hau naa hesâ hâenauu- 
sanaunauau hehauwuthauujenenedane nauaudau. 

46 Naudauguhua nauguu javeda nananene hajechauu- 
sânene hau naa hesa nechauanauau nauaudau heee 
chauayau. 

47 Naa hâedauwunathane nananene hewauchudaude- 
nau waunauthanee gaunudanauwunade; hanau dauve- 
chauthade javaânee hau daun vanehaa gaunudanauwu- 
nade vavade hasevechauthâde vanehaa. 

48 Nau hanaââedauwunaude hesâne, nananene hau- 
wauchudaudenau jaegudanauwunane. 

49 Nau hethâenedauguvâdaunau dauvethehethee ha- 
naâejasesanadethee hegaugauuthajaudenenauau hanaa 
naa negudanauau wauchudaudenau jea ? 

50 Nau hanaââedauwunaude hesâne, Nananene hade- 


LUKE, 8. 33 


thauwaudaude henayauhâne nananene; najesa hadnau- 
wauthenesane. 


NEHEDAUNAU 8. 


1 Nau hethauwuu waunee haejathiau nanadee hadau- 
chanenee hedan nau hajaseehedan, dauaunauthedade 
nau daunaunauhauthethâde neethajaude waunanyaunee 
hasaunee henajanedaunene Hejavaneauthu: nau vada- 
dauchunesenee haenethaunaa, 

2 Nau jasaa hesânauau, haeenayauhau dewauchâhene- 
the haujaunau nau vavavâauhuhauau, Mare haseadagu 
Magdalene, naunudanavathe nesaudauchu wauchdhene- 
the haujaunau, 

9 Nau Joanna henene Chuza Herod hadâhevâhe, nau 
Susanna, nau haewauthanauau hauthauauau, hevenâdau- 
nau hethaenetheyaunenenau. 

4 Nau hâeneenawauthaa henanedanede dauauachaude- 
nee, nau haeedasaa hehethee nanadee hedane, hanaâea- 
nadede jegausauhanee: 

5 Jenayâhe haewauneneâgude hejenayaunau: hauthau- 
au haejajanesanau vaunaa; nau haeauguhudaunene, 
nau neahehauau hejavaa haeaudauvanauau. 

6 Nau hauthauau haedasegaugauusanau hauunagâe; 
nau chauchaunu haeveseuu, haenadadanau, hanau dauje- 
najenee. 

7 Nau hauthauau haejajanesanau hegauau dauchuu- 
wusee ; nau dauchuuwuse haenauguveseaunau, nau 
haeajedaunana. 

8 Nau hauthauau haegaugauusanau dasee hadauutha- 
dee vedauauwuu, nau haeveseaunau, nau haeneeaunau 
vadadausauau jenayaude. Nau hâenehedauau nuu ha- 
yauhuhau, haevasenehe, Daun henaudaununede, nane- 
hanedauvade. 

9 Nau hethauguhâdaunan haenaudedaunaa, duthanau 
nuu jegausudede, hathahuk ? 

10 Nau hahagu, Nananena vanenana haudnaenauwuna 
jaeyaunau henajanede Hejavaneauthau: hau hauthauau- 

au janegausauhuthee; hadnenauhauthathee havajenau- 
haudauwu, nedauvahehauau havajaenauwu. 

11 Wauha heyew hasauau jegausudede: Jenayaunau 
hedenehede Hejavaneauthau. 

12 Henee vaunaa nanathee nenedauvathee ; hanaâe- 
nauusade haujau, nau nedanauwunâthee hanadede he- 
dahenauau, paseduhuu hethauwuthajauau, nau hadena- 
nedanena. 

13 Henee hauunaugâe nanathee, nanedauvanauthe 
nesedanuu hanadedaunau nauguu haunauwuthajaude; 
nau nuu hehauwuthajenenauau, vanehaa nethauwau- 
duu, nau nauauchaudaunauthe vasehadede naneenaune- 
gauhuthee. 

14 Nau henee nejajanesée thauhauthauchauyauau 
dauchuuwusee nanathee, hanesenedauvanauthe, nanee- 
jathâauthee, nau neenadejethathee heee haunaunethaude 
nau nethauyâdahede nau haunauwudaude, heee nuu he- 
naedede, nau hehauwunauuchaudenauau vevenaudenau 
hadauuyauthaunee. 

15 Hau henee hadauuthadenee vedauauwuu nanathee, 
hethauvahethee nau hethadenee hedahenau nenedau- 
wauduu hanadedaunau, naunaunedethee, nau nenauu- 
chaudethee vevenaudenau heee jenauwauaunee. 

16 Hegau henane, haesedeauchauuu mnauauuthayau, 
hehauwaugau heee vasenau, nau wauâthe hehauwujena- 
ne thânee hauvaa; hau nethânauau nauauuthayau nee- 
theaugunee daun janedâde hadenauhaudauau nauauu- 
thayâgu. 

17 Hayewhu hehauwuyauthesa, haudjauthasenesehee; 
wauathe hayewhu hehauwuyau hadjaenaunee nau hadne- 
jaunauau hauthasauau. 

18 Haunauyauhaudauwuu hanathadauvanâ: daun na- 
nethenaude, nananede haudnevenade; nau daunjanene- 
thenaude, nananede haudnedanauwunade daun henethe- 
yaunau. R . 

19 Hanaaedasade henaune nau henethesaunau, nau 
haejeneedasaa heee dauneethenadedaunenee. 

20 Nau haeâedauwunaa jachau hathâhuk, Hanau nau 

hathesaunauau theauguthee jathee, vanadaunauhauva- 
naune. 

21 Nau hanaaauchuhananadede nau hanaaaedauwu- 
naude, Nanau nau nathesaunauau nuu nanathee nanedau- 
wauduu hedanadedaunene Hejavaneauthu, nau naase- 
dauthee. 

22 Wauha hethauwuu jasaa hesee, haejeda thewaunaa 
nauguu hethauguhâdaunau: nau hanaââedauwunaude, 
hadeyehaunau hauchaunau neajee: nau hanaaejathe- 
thuauthee. 

23 Hau hajechuauthee haenaugau: nau hanaaenaua- 
saa neajee haenaudasa; nau haeechauchaunane naje, nau 
haeanedaudauwugaujauaudahede, 

24 Nau hanaâedauchauthee, nau haeauwaudananauau, 
Hechauhauthethâhe, Hechauhauthethâe, gaujauaudâhe- 
nauau, hathauhaugaunee Hanaaethauwauthede, nau 
hanaâeneudauau hasâse nau dasenaunanaunee naje: nau 
hanaâedauunauuu, nau hanaâedâdauyauau. 

25 Nau hanaâenehethaude, daude hadethauwaudade- 
nenau? Nau _ haenathajaunauau haejenaunethajau- 
nauau, Dauhuthenane naa, hanathadagaunee; haau- 
chuwudede hasâse nau naje, nau hanadethauwaudauna- 
de. 

26 Nau hanaâenuusathee vedauauwuu Gadarenes, 
hauchaunau Gananee. 

27 Nau haeyehaude vedauauwuu, hena haenuchaunaa 
jathee hedan jachau henanene, haenethena haujaun da- 
jechauau, nau haevedauauchauna, haejenaede hauau- 
wuu, hau nedauthanavathe gaujauaudahehehau. 

28 Hâenauhauwaude Hejavaneauthusaun haevasana- 
de, nau haechaagujanaugudauna, nau hanaâevasanade- 
thaude, Hauddusehathe, Hejavaneauthusau, Nananene 
Heau Hejavaneauthau javaâjauuthee? Nenedauwuna- 
thane Nananene jevanaunauchauthehe. 

29 (Hanau haenesedauwauna wauchahenith haujaun 
hadjenauahenith hehethee henanene. Hanau nauaunee 
dauhusedanâde: nau naunaunehade neduguhude heee 
vâejethâduguthaunau nau nesaunajethaunau; nau hae- 

gaugauchauagude heeduguhudaunau, nau haejathetha- 
sauaunaa haujaun hesee nauaunee.) 

30 Nau Hejavaneauthusaun haenaudedaunaa, Haudu- 
see? hathahuk, Nau hanaaaedauwunaude, Waunau- 
thade: hanau dewauthanethe haujaunau hethachaudau- 
nadaunau. 

31 Nau haenedauwunanauau hadjenesedauwaunathee 
hadjeyehauthee hethauvaa. 

32 Nau hena haewauthanauau neauthuwauchu neve- 
thehethee hauanee: nau haenedauwunanauau hadjena- 
nathee wauhaunee. Nau haejenana. 

98 Hanaâenauahethee haujaunauau hehethee henane- 
ne, nau haewauhaunesanauau neauthuwauchuu: nau 
vahee neauthuwauchu haejathegauhunauau neenanee 
janahuu yesee neajee, nau haevanadeavenauau. 

34 Haene henee nauchauwauthee daunauhauduu hase- 
daudenenee, haedaugauhunauau, nau haejathâaunauau 
nau haeaunauthedanauau hedan nau vedauauwuu. 

35 Hanaâeyehaudenee hadnauhauwuu daun hasedau- 
denee; nau haeedauchau Hejavaneauthusau, nau hae- 
veehau henane, heneenenauthade haujaunau, haetheau- 
gu heauthene Hejavaneauthusaun, haeedâchaunene, nau 
haechuwuthajaune: nau haenâthajaudene. 

96 Henee nenauhauwauthee haeauthedanauau neese- 
nayauhade nenethenaude haujaunau. 

37 Hadauchaa hathaauauvaa Gadarenes gauânee hae- 
jathethajenâhenauau; hanau dauusahede: nau hanaâeye- 
haude nauauhuu jethee thewaunaa, nau hanaâejaesa- 
de. 

98 Wauha henane nenauthade haujaunau haenehethaa 
hadnenethaunâde: hau Hejavaneauthusau haejathetha- 
jenâhe, hathauhuk, 

39 Jaeyehau haudauauwuu, nau hadnauhauthethâ ha- 
thâenavasauau hayewhu Hejavaneauthau hasehâne na- 
nanene. Nau hanadejathaaude, nau haeautheda nanadee 
hathâaunee hedan hathâenavasaunee hayewhu Hejava- 
neauthusaun hasehade. 

40 Nau hethauwuu haejaenauusade Hejavaneauthu- 

sau, henanedanede haeneethajaudaunaa: hanau haeva- 
dauyauhauwau. 

41 Nau, naune, haejenauusa henane Jairus haseagu, 
nau hadahevahe vevethahenauauwuu: nau haeuāneseve 
Hejavaneauthusaun heauthene, nau haeadetha hadjewau- 
nejedānith hedauauwuu: 

42 Hanau haenesāhene hedaunau wauau hanesenee 
jajenevahe, nau haeayanajane. Hau hajesesade henane- 
danede haevauhaunaa. 

43 Nau hesa haeevathaude nesenee jajene heee, haeva- 
thede haunauude hevaejethawau heee naudaunehahehau, 
hau haejenayauhau, 

44 Haeedasa hegauwune, nau haevasane naunauchuu 
heduwune: nau chauchaunu haejenevathaude. 

45 Nau Hejavaneauthusau hanaa navasanade hahagu ? 
Haevahethedauwaudenee, Peda, nau hathaenethaunade, 
Hechauhauthethahe, henanedanede vauhaunane nau 
naneethenane, nau hanaa navasanâde, nesehene? ha- 
thauhaugaunee. 

46 Nau Hejavaneauthusau, hanaadee vasanânau, ha- 
hagu: haenauwau daujasesenauauau vadaude hehethee 
nananenau, hahagu. 

47 Nau hâenauhaudauau naa hesâ daujeyauthesee ha- 
ejeyehau haeahenauau, nau hanaâechauâgujanaugudau- 
naude, haeauthedauna hauthasee vahee henanedanede 
hathavasanaude, nau hasenayauhâde chauchaunu. 

48 Nau hanaaaedauwunaude, Nauddau, nanehâauwau- 
thenaedene: nananene hadethauwuthajaude henayau- 
hane nananene; najesa haunauwuthajau. 

49 Hajesanadede, hena haejau hanesade hehethee ha- 
dahevahew vevethahenauauwuu, haeâedauwuna, Hau- 
dauna najaa; jevajenaunevene Hechauhauthethahe. 

50 Hau hâenedaunâde Hejavaneauthusaun, haenaaae- 
dauwunade, jevanathajau: hethauwuthajau vavade, nau 
haudnenayauhade, hathâhuk. 

51 Nau haejedâde hauauwuu, henanedane haejeva- 
daujedâne, vavade Peda, nau James, nau Jaun, nau he- 
nesaunaune nau henaune hesâhedâeyaune. 

52 Nau vahee haevewauhudaune, nau haeaudauwutha- 
jauhaé: hau hanaâenehede, Jevavewauhuu; hehauwu- 
naja, nauthe naugauhude. 

58 Nau haeauchauthanauau haevachunaunanauau, 
dauaenaunauthee daunajanethe. 

54 Nau haevanudana, nau hanaâedanaude hejadenene, 
nau hanaâanadethaude, Hesâhee, thauwauthe, hathau- 
huk. 

, 55 Nau hevadathuwu haejaedasaa, nau haethauwau- 
the chauchaunu nau hanaâenehede hadnauchauvavathe. 

56 Nau heneha haegaudauwuthajaunenau: hau haeâe- 
dauwuna hadjaedauvanethe henanedaa hasedaude. 


NEHEDAUNAU 9. 


1 Hanadadethaude vadadauchu nesenee hethauguha- 
daunau hauânee, nau haejaanauwuna naudahede nau 
hadvaheneedauthee nanadee vahee haujaunaa, nau ha- 
dnenayaudethee haugauwude. 

2 Nau haejenana hadnauthedaudauwunethe henajane- 
daunene Hejavaneauthu, nau hadnenayauhaunethe ha- 
sauwauvahehehau. 

3 Nau hanaââedauwunaude, Jevaedanauwuu haye- 
whu heee hajavechaudenenau, daudause haugaudauhu- 
nau, daudause newaugusajaânauthau, daudause jauau- 
jau, daudause vaejethâ; daudause jevanesauguvechu- 
daunaa. 

4 Nau daun hauauwuu hadaujedânâ jenaadauna, nau 
Jenaathejathaauna. 

5 Nau daun hajethauhauvâdaunenau, hâenauahenâ 
hena hedane, hadegauyâejaheva naudauuyâgcu hadneae- 
naunathee. 

6 Nau hanaâejathâauthee, nau haeehedesanauau hau- 
auwudan, haeauthedaudauwu hethadenee waunauyau- 
nee, nau haevahenayauthânauau nanadee. 

7 Wauha Herod naja haenedauva vahee hanasedaude- 
nenee heee: nau haejaene, hanau haenaasenehedaunee 
gauuu, henee Jaun jaegauhade hehethee denajaa; 

8 Nau gauuu, henee Elias naunauhauthethade heda- 
nayau: nau hauthauauau, hanesade dajechauau haeya- 
hehauau jaegauhade. 

9 Nau Herod haenehe, Jaun nedavadsauau: hau hanaa 
naa, nanedauwauthau? Nau haevadaunauhauva, 

10 Nau vadauhanauau, haejaenuusathee, haevahau- 
thedaunaa hanasedaunethe. Nau hanadedanaude, nau 
hanaâejathâauthee hevenanee hesee hadaunechaudanee 
hathauau hedan Bethsaida haseacu. 

11 Nau henanedanede hâaenuu, hanaâethauguhau- 
thee: nau haeesedana, nau haeauthedauna hasaunee 
henajanedaunene Hejavaneauthu, nau haeenayauha 
hathâevadauunayauhathee. 

12 Nau haayanaesade, hanaâejenuusathee nesenee, nau 
hanaâenehethâade, Nanehaejathâaudenee henanedanede, 
hadeehaudenee hauauwudan nau vedauauwuu nauanee, 
nau hadenethee, nau hadejasedauthee vethewau: daune- 
chaudaa hadaunauau. 

13 Hau, Venaa nananena hadevethehedaunee, hathau- 
huk. Nau hanaââedauwunauthee, Hau nanethenauwu- 
nauau hehauwujavaânee hayauthaunâe jauaujaunau nau 
hanesethee nauwu; hanâyehaunee nau haunaudaunau- 
huu vethewau heee vahee nuu henanedanede. 

14 Hanau wauau haeyauthaune vasevadadausauau he- 
nanenauau hanaadauchuthee. Nau hanaâaâedauwunau- 
de hethauguhâdaunau, Janauguhaa yauyauthauyauau- 
gunauha. 

15 Nau hanaasedauthee, nau haevajanauguhanauau. 

16 Hanaâedanauau hayauthaunanenee jauaujaunau 
nau hanesenethe nauwu, nau hanaâejenâauguaude he- 
javaa, haevevethasa, nau haenadejeanauau, nau hanaâe- 
venaude thauguthahehau haudjenanauwunethe hathaa- 
jedaunenee henanedanede. 

17 Nau haevetheliedaune, nau haevahegaudaudene ; 
nau haeauâanenau jeyauwaunau hathâenathaudâe nese- 
nee hanaadauchâe hanechauchaunâe nenethaudanee. 

18 Nau hethauwuu, haenesenane, dauvevethahede, 
Hethauguhâdaunau haenethaunaa: nau hanadenaude- 


40 LUKE, 9. 


daunaude, Hanaa nenehede henaneda daunanenau ? ha- 
thauhuk; 

19 Hanaaauchuhananadethauthee, Dusaayâ Jaun ; 
hauhauthauauau nethee Elias; nau jasae nethee hane- 
sâde dajechauau haeyâhehauau jaegauhade. 

20 Hanaâenehethaude, hau hanaa nenehede nanane- 
na daunanenau? Peda hanaâauchuhanâedauwunaude, 
Chris Hejavaneauthau. 

21 Nau haeneenadauduvâ, nau haenesedauwaunâ ha- 
djaedauwunaunethe henanedanau henee; 

22 Heau henane hadnasenede wauthanee heee haye- 
whu, nau hadnausâguthâde vachaugânanenau nau naja 
vevethahevahehauau nau wauthaunauhâhehauau, nau 
hadnaade, nau hadjaegauhasanade nasese, hanathauhuk. 

23 Nau hanaâevahâedauwunaude, Hith henaneda je- 
thauguhânaugu nanehanaunauchauthehadede, nau je- 
edane henaugauchu hayauwusenenee, nau najeethaugu- 
haa. 

24 Daun haunaugaunayaudede hedenaedede hadnana- 
dede: hau daun hanadede hedenaedede heee na E 
nananede hadnenayauhadede. 

25 Hauddusedau henane, vahesedanauaugu 'hathâau- 
auvadenee, nau hanahadagu, nauwauathe hausâgutha- 
dagu ? 

26 Daun naudauthedaunâde nau nadanadedaunau, na- 
nanenith Heau Henane haudnaudauthedaunaunith, ha- 
enauusathe nehayau hadauvasâthanith, nau Henesau- 
naune hadauvasâthanith, nau vadanee hautheaunauau 
hadauvasathanethe. 

27 Hau hadethauwauthedaunathava hauthauauau the- 
auguthee hede, haudnehauwuvajadauwu gaujauauda- 
hede, haunaude haudnauhauduu henajanedaunene He- 
javaneauthu. 

28 Nau hethauwuu wauau hanasaudauchuse haesene- 
hede, Hanaâedanaude Peda nau Jauneau nau Jameseau, 
nau hanaâenauauhusathee hauanee hadnevevethahe- 
thee. 

29 Nau hajesevevethahede haenauasâaune hedaucha- 

veau haeanathadene, nau hedachaunau haenaujaunenau 
nau haenaunauaugausauaunenau. 

30 Nau naune haeanadethaa hanesenethe henanenau, 
haenanenenau Mosaseau nau Eliaseau ; 

31 Daunauhauthethâde hedanayau haenausâaune, nau 
haeauthedaude haudgaujauaudâde hadvathechauchau- 
naudede hehethee Dâdaunedan. 

32 Hau Peda nau hethâenethaunâdaunau haenauwau- 
nanenau: nau hâauwaudauaunethe, haenauhaudauwu- 
nenau henauasâaude, nau hanesenethe henanenau haene- 
thauguvaa. 

33 Nau hethauwuu, hâenauthâde, Peda hanaâanade- 
thaude Hejavaneauthusaun, Hechauhauthethâhe, hetha- 
dee hasanedaunee hede: nau hadenesedauna hanasâe 
nenaunau; hanesadee Nananene, nau hanesadenee Mo- 
sese, nau hanesadenee Elias; haejaene daunhasenehede. 

34 Hajesanadede, haejenauusanau henaunauade, nau 
haeduguaunâ: nau haenâthajaunaunauau daujedâthee 
henaunauadee. 

35.Nau haejeanadedaune hehethee henaunauadee, Naa 
nananede Navechauthau Nâa: nedaunaa, haheagu. 

36 Nau hâesanadedaunee, Hejavaneauthusau haenese- 
nane. Nau haeyaudenauau, nau haejaedauwunanauau 
henanedane hena hesee neanâthauhauduu. 

37 Nau hethauwuu, dauauthesenenee, haejejanauhu- 
sathee hehethee jauaudanee, haegauâhenenau henane- 
danau hejajedauaunâdaunenau. 

98 Nau, naune, henane hehethee henanedaa haevasa- 
nade, Hechauhauthethâhe, nenedauwunathane Nanane- 
ne, daugauhauwune naa: vavadenaanesâde nadâeyau- 
neve, hathauhuk. 

39 Nau, naune, haujaun hedanâde, nau chauchaunu 
haedauyânade; nau haethauwuguthaa haevevechau- 
chaunaude jeda, nau haeasenehaa haejechuwauthenau- 
thaa. 

40 Nau nananenau neautheawu hâthauguhâdaunauau 
hadnausaguthauthee; nau nejeneedauthee. 

41 Nau Hejavaneauthusau hanaâauchuhananadethau- 

de, Hau hahauwuthauwuthajau nau daujechuwauthenae- 
dene, haudedauhujesenedauguvathe, nau haddauhujese- 
nethauguvathe? Jasene nananene haa hede. 

42 Nau hajesejaude, haujaun haeauneguthaa, nau hae- 
thauwuguthaa. Nau Hejavaneauthusau haeneneuva 
wauchahenith haujaun, nau haeenayauha daeyaunauau, 
nau haejaevena henesaunaunene. 

43 Nau haevagaugauanadauwu hasevasenaudahenith 
Hejavaneauthu, Hau hajesegaugauanaduu haunauude 
vahee hayauhuhau Hejavaneauthusaun hanasedaunith, 
Haeâedauwuna hethauguhadaunau, 

44 Chuwauthee nuu hanadedaunau jedânauha hau- 
naudaununenau; hanau heau henane hadvenavathe he- 
Jadenene henanenau. 

45 Hau haejaenauwu nuu hasenehenith, nau haeyau- 
daunaunauau, haejaenauwu: nau haeeadaunaudedauna- 
nauau hasenehenith. 

46 Hanaaegaugauudedaunee, hanaadee  haudvasa- 
thaa. 

47 Nau Hejavaneauthusaun, haeaenauwu hanasetha- 
jauthee hedahenauau, haeedana dâeyaunauau, nau hae- 
auyejanauguna, 

48 Nau hanaââedauwunaude daun hanesedanaude 
nuu dâeyaunauau naneseedaunaa hadnesedananau: nau 
daun nâsedanâde haudnesedanaude najejenanâdaune; 
daun javaânadavenuhunede haunauude nananena vahee 
nananede hadnaasevasathaa. 

49 Nau Jaun hanaâauchuhanâedauwunaude, Hechau- 
hauthethâhe, neenauhauwaunauau hanesâde nenugu- 
thaude haujaunau heee haneseede; nau needauduwau- 
nauau, hanau dauhujenethaunânauau. 

50 Nau Hejavaneauthusaun hanaaaedauwunade, Jeva- 
dauduvaa hāhauwasānavāne nanesevanauau. 

51 Nau hethauwuu, hāenauauchaunee hadneejejanau- 
hudanāde, haechuwuyethaâne hadnehaude Dēdaunedan, 

52 Nau haeautheava sayānee: nau hanaaejathaaune- 
the, nau hāejedāthee hajasee hauauwudan Samaritans, 
hadnesaanudaunāde. 

53 Nau haejesedanaa, hanau dauyethaasade Dadaune- 
dan. l 

54 Nau hāene hethauguhādaunau James nau Jaun dau- 
nauhaudauwunethe nuu, hanaaenehenethe, Vahadā- 
hene, gaujevadaunedauwaune heseda hadjejanauhusa- 
nauau hehethee hejavaa, nau hadnevadauchauuthee, 
neesedaude Elias ? 

55 Hau hanaaeyethaadauusade, nau haeneneuva, Na- 
nanena hāhauwaenava daun vadathau nananena hada- 
hena, hathauhuk. 

56 Hanau Heau henane hehauwuujau hadnenauaudede 
henanedanau hedenaededaunenenau, hau hadnenayau- 
haude. Nau hanaāeyehauthee jasaa hajasee hauauwudan. 

57 Nau hethauwuu, hajesethaugudethee vau, jachau 
henanene hathāhuk, Vahadāhene, nananenau hadne- 
thauguhathane nananene daun nananene hanasesanaune. 

58 Nau Hejavaneauthusau hathauhuk, Gauauwuauau 
neyaethee, nau neaheauau hejavaa nenauhuchaunethee; 
hau Heau henane heyauhuunee nedauusevaanede. 

59 Nau hanaaenehethaude jachau, Jethauguhu, hau 
hathahuk, Vahadahene, nedauau nawaunejenanau na- 
saunau. 

60 Hejavaneauthusaun hanaaaedauwunade, Naneha- 
jenanauthee gaujauaudahehehauau negaujauaudahene- 
thee: hau jathaau nananene nau haddauthedaude hena- 
janede Hejavaneauthau. 

61 Nau jachau jee, hathahuk, Vahadahene, hadne- 
thauguhathane nananene; hau jechuwauthehe nedauau 
nawaunenaunenechauthaunauau, hanedauthee nayaenau 
naudauauwuu. 

62 Nau Hejavaneauthusaun hanaaaedauwunade, He- 
gau henane, dunauaugu thauauauwujethau, nau jaaayau- 
gu, hehauwunaatha henajanedaunene Hejavaneauthu. 


NEHEDAUNAU 10. 


1 Nuu heee Vahadade haeautheava hauthauau nesau- 
dausauau jee, nau haeyeyethautheava hanenesenethe sa- 

yanee haunauude hedan nau vedauauwuu, haudnana- 
daunauusade. 

2 Henaheee hanaaenehethaude, Jenayaunau hethau- 
wuwauthae haneseuu, hau nesethahehauau hajewautha- 
thee: vevethahee nananena heee Vahadade deseuujena- 
yaunau, hadejejenanaude nesethahehau hejenayaunaa. 

3 Jathaauau nananena hathaasana; naune nananenau 
janenanathana neanee waude haudasaunauau hejee hau- 
chahee. 

4 Jevanewuunauwuu nesevaejethawaunau, newaugu- 
sajaanauthau, nau wauaunau: nau jevanaunenathedau- 
naa henane hauvaunenau. ` 

5 Nau daun hauauwuu nananena hadaujedana, Dadau- 
yauha nuu hauauwuu, nedauau hadeva. 

6 Nau hith heau dadaunee hanedauyaugaune, nananena 
hadadaunahedaunenau hadnaadaudauyanusaa: hau jene 
hadjaegauusedaunana. 

7 Nau vavade hauauwuu hadanedauva, hadevetheva 
nau hadevanava daun hayauhuhau hauchauvadenenau: 
hanau nesethahe naunaudaunade. Jevaenejedae hauau- 
wuu. A 
8 Nau daun hedan nananena hadaujedana, nau hese- 
dananagu, hadevetheva daun hayauhuhau hajenanau- 
wunadaunenau: 

9 Nau hadenayauhauva hasauwauvahehe daun hane- 
daude, nau hesau jeenanethaedauwunauna, Henajanede 
Hejavaneauthau hayaedasana. 

10 Nau daun hedan nananena hadaujedana, nau jese- 
dananagu hadjajathaauva hasesana hehethee hadaugau- 
chaudae hauauwudan, nau hesau jeenanesenehethauna, 

11 Daudause nauthejahathaugu nananena hadedanau- 
nenau, heejahadaheagu, neyesegaunuhudee nananena: 
hau nananena hadethauwaenava nuu, henajanede Heja- 
vaneauthau hayaedasana. 

12 Hau hadaedauwunathava, hadjavaananethauau- 
yauau hena hesee heee Sodom, javaanee heee hena he- 
dan. 

13 Naunauthauau hadnauauchaudauna, Chorazin ; 

naunauthauau hadnauauchaudauna, Bethsaida; hanau 
havathenayauthau heheenesedaudeneagu jedauwuu Tyre 
nau Sidon, nuu hasehana nananena, dajechauau neau- 
naunevethajauduuhewauchudaudenenau, needanaugu- 
daunee neauchuwaudenee naujuwau nau jaetha. 

14 Hau hadjavaânanethauauyauau heee Tyre nau Si- 
don hâenaudedaunadedaunee, javaanee nananena. 

15 Nau nananena, Capernaum, hanejanana yesee he- 
javaa, hadjaejanauhanee yesee hadauveeyauau. 

16 Daun hajaathehâdaunenau nananena hadjaatheha- 
nau; nau daun hauwauchânavâdaunenau nananena 
haudwauchanavanau; nau daun nauwauchanavade had- 
wauchanauwaude najejenanâdaune. 

17 Nau nesaudausauau haejaenauusanauau nauguu 
neethajaude, hanaââedauwunauthee, Vahadâhene, dau- 
dause haujaunauau hanechauwauaunaunauau heee na- 
nanene haneseede. 

18 Nau hanaââedauwunâthee, Nenauhauwauau Hau- 
jau waude jahagude hasejanesaa hehethee hejavaa. 

19 Naune, Nananenau vanenathana nananena nau- 
dahede hadnauguhudaunauna seseyânauau nau hau- 
wauhaudathee, nau nanadee vahee henaudahede haujau: 
nau hegau hadneaseneva. 

20 Hau vaheenuu jevaneethajaudauwuu, haujaunauau 
dauuchauwauaunauna; hau henauthauneneethajauau 
hanau nananena haneseedaunenau dauwauthaunauhuu 
hejavaa. 

21 Hena hâauchauau Hejavaneauthusau haeneetha- 
jaune hevadathuwu, nau hanaâenehede, Nananenau 
vaveenethedaunathane Nananene, Hau Nachau, Va- 
hadâhene hejavaa nau vedauauwuu, hanau Nananene 
dauyaudaunaude nuu hayauhuhau hehethee nadauna- 
hehehauau nau hathauwunanenauau, nau hadnauhau- 
thehauva dâeyaunauauau: hethauwuu, Nasaunau; wau- 
de hethadee nananena hasesânenau. 

22 Vahee hayauhuhau vanenânau Nasaunau: nau 
hegau henane haenauna hanaadâne Heâhene, vavade 
Vasaunau; nau hanaadâne Vasaunau, vavade Vaa, 

nau nananede hanaadane Heawaune hadnenauhauthe- 
hade. 

23 Nau hanaaejaedaugauhauwaude hethauguhadau- 
nau, nau hanaaanadethaude hevenanee, Haunauwutha- 
jaunauha hasesanenau dauhunauhaudauwuna hayauhu- 
hau hanauhauthaunenau: 

24 Hanau nananenau hâedauwunathana, waunautha- 
thee haeyahehauau nau nenauchuwuthee nevadaunau- 
hauduu hena hayauhuhau hânauhauthaunenau, hau he- 
hauwuthauunauhaudauwu ; nau devadaunedauwauduu 
hena hayauhuhau hânedauwauthaunenau, hau hehau- 
wunedauwaudauwu. 

25 Nau, naune, jasaa nanavaavehe haetheaugu, nau 
haenaudayadauna, Hechauhauthethâhe, nauddusesedane 
jethauujenee henaedede? hathauhuk, 

26 Hanaaaedauwunade, Hayew wauthaunesaa nana- 
vaavedaunaa? Hadusasauhaude nananene ? 

27 Nau hanaaaedauwunaude, Nananene hadvechau- 
thau Vahadade nananene Hejavaneauthau nauguu va- 
hee nananene hadahaa, nau nauguu vahee nananene 
hadathuvaa, nau nauguu vahee nananene hadaahedau- 
naa, nau nauguu vahee nananene haugaugauuthajaude- 
naa; nau nananene hanedaudewau waude nehayau 
nananene. 

28 Nau hanaââedauwunaude, Nananene hethauvane: 
nanehasedaune, nau nananene hadnenaedene. 

29 Hau nananede, vanadauchuvanadede, hanaâenehe- 
thaude Hejavaneauthusaun, Nau hanaa nanedaudewau ? 
hathauhuk, 

30 Nau Hejavaneauthusau hanaâauchuhanâedauwu- 
naude, Jasaa henane haejathâau hehethee Dâdaunedan 
hesee Jericho, nau haeesedanaa havedehehau, haethau- 
wujedaunaa hedâchaunau, nau haeenesenehaa, nau hae- 
jathâaunenau, haenauthaa dauhayanajaa. 

31 Nau haejathedasaa jachau vevethahevaltew hehe- 
thee: nau hâenauhauvâde, haejavechauthaa gauchuhu- 
nee. 

32 Nau vavade Levite, hâedadauau hadaunith, haeeda 

sa nau haenaauhauva, nau haejavechautha gauchuhu- 
nee. 

33 Nau jasaa Samaritan, daujadade, haeedasa hadau- 
nith: nau haenauhauwande haeauwunauna, 

34 Nau haeyehau, nau haedugudauna hadauunesene- 
nith, haeedaunauwuna javeda nau vasevenenaje, nau 
haedasana nehayau hedauneau, nau haenauuchauha ve- 
thehedaunauauwuu, nau haeaunauneha. 

95 Nau daunauganenee haejathaaude, haeadane hane- 
sanenee hevâejethawau, nau haevena hadahevahew, nau 
hadaunaunehau, hathauhuk; nau daun hasegaujauauthe- 
danânaune jee, hâejaenauusanaune nananenau hadau- 
naudaunathane nananene. 

96 Hayewnau nuu hanasâe, hadeanathaunau, hene- 
daudevâdaune henee neesedanade havedehehau ? 

97 Nau hanaââedauwunaude henee heauwunaunâdau- 
ne. Hanaâenehethaude Hejavaneauthusau, nau jenae- 
nesedaune nananene. 

98 Wauha hethauwuu, daunausujavesathee, haenau- 
usanauau jasaa hajaseehauauwudan: nau jasaa hesâ ha- 
seagu Martha haejedana hedauauwunin. 

99 Nau haeenahavâe Mare haseeyaugaune, jea haeja- 
naugude Hejavaneauthusaun heauthene, nau haenedau- 
waude hedanadedaunene. 

40 Hau Martha haeedauwauchune dauwauthanee hase- 
daude, nau haejeedasa, nau hanaâenehethaude, Vahada- 
hene, gauhajegaudauvanade daujenauthânau nahavaa 
daunesenesethanau ? haedauwunene hadenedahevanau. 

41 Nau Hejavaneauthusau hanaâauchuhanehethaude, 
Martha, Martha, nananene haunaunâhene nau dejane- 
thajaudauwu waunauthâe hayauhuhau: 

42 Hau hanesadee hayewhu chaunauguauau: nau Mare 
hayâchauhauau henee hethadenee hadâde, hehauwunee- 
jathechauhau nauthee. 


NEHEDAUNAU 11. 


1 Nau hethauwuu, henee, daunausuvevethahede hae- 
daunanenee, hâejenedaude, hanesâhenith hethauguhâ- 

daune hathahuk, Vahadahene, jeechauhauthehaa hadne- 
sevevethahee, waude Jaun jea neesechauhauthehaude 
hethauguhadaunau. 

2 Nau hanaââedauwunaude, hâene nananena vaneve- 
thahenâ jeenanesenehena, Hasaunaunene Nananede 
hanedaude hejavaa, Vadanauha Nananene haneseede. 
Nananene hanajanede hanâjaunauau. Nananene hatha- 
navâane hadnaasedaunee hasauau hejavaa, nau jee nuu 
vedauauwuu. 

3 Hejevenaa hadauchusenee hayauwusenee vethewau. 

4 Nau JjJejaegudanauwunâa hewauchudaudenedaunau 
hanau nechau nejaegudanauwunade haunauude hanesa- 
de nethaesayanedanauwunaade. Nau jevaechauhaa ne- 
dauvasehadee; hau haugaunayauhâa hehethee hadau 
wausauau. 

5 Nau hanaââedauwunaude, hanaa nananena hadne- 
nedaehahede, nau hadneyehaude thaudajaa, nau hade- 
thaude, Va, jeehe hanasâe jJauaujaunau; 

6 Hanau nadae daunauujâdaunânau, nau nananenau 
haeyauhuunee nauchauwaude? 

7 Nau hehethee jedauwuu hadnauchuhanehede nau 
hadnenehede, Jevajanethajuhu: dajanau wauwu hau- 
gauhude, nau nanesaunauau nanejauwu naudauvaa; 
nananenau nâhauwuneethauwauthe nau hajeneevena- 
thane. 

8 Nananenau haedauwunathana, hadnehauwuthau- 
wauthene nau hadvenâde hanau dauhunedaehâwaude, 
auhanau dauneenahede hadthauwauthenith nau hadve- 
nade daun hadauchuvathehathe. 

9 Nau nananenau haedauwunathana, Henedauwauau, 
nau hadnevenana; henaudethâe, nau hadneveedena; he- 
waudahee (dajanau), nau hadnegaunedanauwunana. 

10 Hanau haunauude hanesâde nethâenedauwaude ne- 
neaudauwaude ; nau henee nenaudethâde neveenauau ; 
nau henee newaudahaude (dajanaune) hadgaunanauwu- 
nade. 

11 Hith hâahenau nedauwunanagu jauaujaunau jasaa 
nananena henesaunaune, gauhadvenaa hauunaugane ? 

wauathe nedauwunahuk nauwu, gauhadvena hauchuha- 
nee gauhadnanene nauwunenith seseyane ? 

12 Wauathe nedauwunāhuk naunau, gauhadvena hau- 
wauhaudanethe ? 

13 Hith nananena, hauhauganenagu, hadaenava ha- 
dnesevenauna hethadenee venadedaunau nananena ha- 
dâeyaunevenau: duthâee nananena hejavaa Hasaunau- 
nenau hadvenâva Vadanauwauthauwu nethâenedauwu- 
nauna ? 

14 Nau neausâcguthaude haujaun, nau heehauwana- 
dene. Nau hethauwuu haejathâaude haujau, hanaâe- 
Jaanadede; nau henanedanede haegaugauuthajaudene. 

15 Hau jasaa hahagu, Nausâguthaude haujaunau heee 
Beelzebub najane haujaunaa. 

16 Nau hauthauau, haenaudayâdaunaa, haenehethaa 
hadnauhauthaudenenee hehethee hejavaa. 

17 Hau haeaene hedenethajaudenene, haeaedauwuna, 
Hadauchaa najanede nanayasenauaugu nehayau hadne- 
yauhuu; nau hauauwuu hasânavadenaugu hauauwuu 
hadjanesaa. 

18 Hith, Haujau jea hasanavadagu, hauddusetheau- 
gune henajanede? hanau nananena denehena nananenau 
deausaguthaugaunee haujaunauau hehethee Beelzebub. 

19 Nau hith nananenau hausâguthaugaunee hehethee 
Beelzebub haujaunauau, hanaa hâahenau hadnausagu- 
thaude ? nadedauchuwuwuna. 

20 Hau hith nananenau hejadenethedaunaugu Heja- 
vaneauthau hausâguthaugaunee haujaunauau, hethau- 
wuu henajanede Hejavaneauthau hedasâna. 

21 Henane danâahethe hedauchuaunau haunaunede- 
huk hedauauwuu, hevatheyaunau nedâdauyaunee : 

22 Hau haejavaâdââhenethe javaahehuk hedasâhuk, 
nau veavehahaugu, hadnedanauwunâde vahee hedau- 
chuaunau heaanadauwaudenau, nau hadjaanenee hese- 
haudenau. 

23 Daun najenethaunâde hasânavânau : nau daun na- 
jenethauâyâvâde naneâsauauwaude. 

24 Haenauthauthe wauchâde haujau henanene, nehe- 

{Arapahoe Luke.] 

desade hadaujenajenenee, denaudedede dauyânusenade ; 
nau janeveedethe, naneenehede, nananenau hadjaesanau 
naudauauwuu needaujenauahenau. 

25 Nau jaenauusathe, neveedede nesewaudeauhunee 
nau neyaudauthaunenee. 

26 Naeneejathaaude, nau naneedanauwaude hanesau- 
dauchunethe hauthauau haujaunau javaânauhauganene- 
the javaâhede; nau naneejedathee, nau nanejanaugu- 
thee: nau waunee henee henane naeneejavaanauhauga- 
nede nedauaunejeethade. 

97 Nau hethauwuu, hajeseanadede nuu hayauhuhau, 
jasaa hesâ hehethee henanedaa haevasanade, nau ha- 
thauhuk, Hauwunaunade henesaunehe hajanesauthade 
Nananene, nau hethanau nedaunenane. 

28 Hau hahagu, Haa, nausunee, nauwunaunathee ne- 
thâejaathededuu hedanadedaunene Hejavaneauthu, nau 
naunaunedethee. 

29 Nau henanedanede hâeneenanauthenanedauhuu, 
hanaaejasesenehede, Nuu nanaa wausauau henaedede : 
nevadaunauhauthathee ; nau hegau nauhauthaude had- 
venaunauau, hau vavade nauhauthau nananede Jonas 
haeyahe. 

30 Hanau Jonas neesenauhauthehaude Ninevites, ne- 
chau jea Heau henane hadnaathade nuu henaedede. 

31 Nenauchuwusa janauhuu hadjaegauhâde naude- 
daunadenesee nauguu henanenau nuu henaedede, nau 
hadnauthauwuvâna: hanau dejewaunejaathehaude he- 
hethee hâauauvadenee naunaudâhenith Solomon; nau 
naune, hejavaâhedaune Solomon hanedaunith. 

32 Henanenauau hehethee Nineveh hadjaegauhathee 
naudedaunadenesee nauguu nuu henaedede, nau hadnau- 
thauwuvâna: hanau dauaugauthethajauduu hedauthe- 
daunene Jonas; nau, naune, hejavaahedaune Jonas ha- 
nedaunith. 

33 Hegau henane, haesedeauchauuu nauauuthayau, 
hehauwujenane yauthee, daudause hehauwugaudauyau- 
vasenaunaa, hau dasee nauauuthayauneetheaugunee, ne- 
_thaejedithee hadnenauhauduu naunauasadanee. 

34 Hanesenee vadanayannaa nanaa nevasesanee : na-- 
naa hâenesadee hasesânenau nananena, nananene had- 
naunauudauyauau hadanayau jea hanechauchaunaa he- 
see; hau hâene nananene hasesâ wausuu, hadanayau jea 
hadnechauchaunaudene vaneeyauau. 

95 Haunauyauhaudauwauau hanau henee hesee ha- 
thâsadaude nananene jeva veeyauha. 

96 Hith nananene haunauudauyaugu hadanayau hanau 
hadnechauchaunaudene hesee, hadnehauwugauuveeyau 
haunauude hadnechauchaunaa hesee, waude naunauasâ- 
dae nauauuthayau nevenana hesee. 

97 Nau hajesanadede, jachau Nesethajauhu haeadethaa 
hadnethevethehewaude : nau haewaunejedâ, nau haeja- 
naugu dauvethede. 

98 Nau haene Nesethajauhu nauhaudauau, haegaudau- 
vanava daujaheseuhunith nedauau hajesejevethehenith. 

99 Nau Vahadâhenith hathâhuk, Hewaunehaa nana- 
nena Nesethajauhuhauau neyauthahenauwuna jathee 
vâenaunau nau saenaunau; hau nananena hethauvaa ha- 
nechauchaunaudena vahedayaude nau hauhauganede. 

40 Nananena janethauvahena, gaujenane Hejavaneau- 
thau nenesedede jathee gaujee henesede jedauwuu ? 

41 Hau hevâe hauwuyau daun hanetheyaunenau ; 
nau, naune, vahee hayauhuhau hadnesewaudeanauwu- 
nana ? 

42 Hau naunauthauau hadnedasāna nananena Nese- 
thajauhuhauau, hanau nananena hadvāna vadadauchu 
wauhaunauau nau naneujaudevejechau nau vahee ha- 
thaejajaesuu vejechau, nau hadjavechaudauwuna vave- 
sauchuwude nau devechauthade Hejavaneauthau ; nuu 
havachunaasedauna, nau hānanejenaudauwuna hau- 
thauau nejesehee. 

43 Naunauthauau hadnedasāna nananena Nesethajau- 
huhauau, hanau nananena devechaudauwuna najatheau- 
gudaunau jedauwuu vevethahenauauwuu, nau dejachau- 
thana nedauaudaunauvadee. 

44 Naunauthauau hadnedasāna nananena, wauthau- 
nauhāhehauau nau Nesethajauhuhauau, nanadaunahe- 

na, hanau nananena waude nedaugaudauyauhudaunee 
dejenauhauwuu, nau henanenauau nedasejavesathee he- 
hauwaenauna. 

45 Hanaaauchuhananadede hanesade nanavaavehe, 
nau hathauhuk, Hechauhauthethahe, nuu dauhanadene 
nananene naunaunauthevaana jea. 

46 Nau hathahuk naunauthauau hadnedasana nanane- 
na jea, nananena nanavaavehehauau, hanau nananena 
henenauchuna henanenauau nauguu henenauchude he- 
hayaudee javechauhunee, nau nananena nehayau jeva- 
vasanauwuu henenauchudaunau heee hanesadee nanane- 
na hajadenenau. 

47 Naunauthauau hadnedasana nananena, hanau na- 
nanena denesedaunauna gaujauaudahenauauwu haeya- 
hehauau, nau hasaunaunenau denauauthee. 

48 Hethauwuu nananena haeyana henee nananena 
wauhaunee nanasedauthee hasaunaunenau: hanau de- 
nauauthee, nau nananena nenesedena hegaujauaudahe- 
nauauwunenau, 

49 Naasauau jea hahagu hedaeyaude Hejavaneauthau, 
Hadjenanu haeyahehauau nau vadauhanauau,. nau hau- 
thauau hadnenaathee nau hadnenaunaunauchautheha- 
thee: 

50 Henee hevaevenau vahee haeyahehauau, hanedau- 
nee hehethee davadeesehee vedauauwuu, hadneenaude- 
dauwuhuu nuu henaedede ; 

51 Hehethee hevaevaa Abel nauuu hevaevaa Zacharias 
henee nenajaa nahethâe jaanaa nau vadannauauwuu : 
hethauwuu nananenau nehethathana nananena, hadnee- 
naudedauwuhuu nuu heee henaedede. 

52 Naunauthauau hadnedasâna nananena'mnanavaave- 
hehauau, hanau nananena dauhudanauwuna gaunau- 
dauauha haeyaude: nananena hadnehauwujedava neha- 
yau, nau henee hathâejedâthee nananena najauaunauna. 

53 Nau daunenehedauau nuu hayauhuhau yesee, wau- 
thaunauhâhehau nau Nesethajauhuhauau hanaaejasese- 
neenanaudedaunade, nau haeneenadaunanauau hadnau- 
thedaudauwunith hauwauhuu hayauhuhau; 

54 Haeaudenauthaa, nau hadnesedanauwunethe ha; 
yewhu hehethee hedenene, hadnaedauwauthauthee. 


NEHEDAUNAU 12. 


1 Gaunauwuu, haene hena hauachaudenee hauanee 
haejedaguu hadauchaa henanedanede, dauwauthaa hae- 
aunauguhudaunadenauau, hanaaejasesaedauwunaude he- 
thauguhadaunau nedauau vahee, Haunauyauhaudau- 
wauau nananena gauhaujau Nesethajauhuhauau, nena- 
daunahethee. 

2 Hanau hehauwuyauthesa, hathaeyauthesaa, daudau- 
se hehauwuyauthesa, nethaejaenaunee. 

3 Hanau daun nananena hasanadena veeyaugu hadne- 
dauwuhuu hesenee; nau henee nananena hasenehena 
waunaudaunuu jedauwuu hadnauchunana dasee hauau- 
wuu. 

4 Nau nananena hâedauwunathana Nadaehauhauau, 
Jevaesaa henee nenadethee henanedayahau, nau heee 
hehauwauthesedaunauau. 

5 Hau nananena haedauwunathana daun nananena 
hachaunenau : Hesaa Naa, heee hesenaanagu naunauda- 
de hadgauusevana hadaugauhauchanee; haa, Nanane- 
nau haedauwunathana nananena, Hesaa. 

6 Hayauthaunethee hajaseaheauau gujeaudaunaune 
heee hanesaenee nevaahenee, nau hanesade hehauwu- 
nauneethedauna Hejavaneauthu ? 

7 Hau daudausee hadauchāe hâthaanenau hďudaugu- 
huanenau vahenayaee. Jevanathajauau henaheee: na- 
nanena javaanauwauhuana hadauchuthee hajaseaheau- 
au. 

8 Jea Nananenau haedauwunathana, Daun naujau- 
dauthehade hesee henanedaa, nananede Heahene henane- 
ne jea hadnehauwaudauthehaa hesee hautheaunau Heja- 
vaneauthuu. 

9 Hau henee nauyauhade hesee henanedaa hadneyau- 
hade hathaahenethe hautheaunau Hejavaneauthuu. 

10 Nau daun hayadaunaude Heahene henanene, had- 

jaegudanauwunade: hau nananede henee hauhaugane- 
dauau Vadanauwauthauwu  hadnehauwujaegudanau- 
wunau. 

11 Nau haâejedanânâ vevethahenauauwuu, nau hau- 
chuwunanenauau, nau najanauau, jevagaugauanadau- 
wuu wauathe daunhayewhu nananena hadnesauchuha- 
nehena, wauâthe daun nananena hadnesenehena : 

12 Hanau Vadanauwauthauwu  hadnâedauwunana 
nauauchaugu daun nananena hadnesenehena. 

13 Nau hanesâde hehethee hananedaa hathauhuk, He- 
chauthethâhe, hanadesene nasaa, hadegaugauanauwau- 
nauau vatheyaunau. 

14 Nau hathahuk, Henane, hanaa nanesehade hadnau- 
chuwuhathane nau hadjaanauwunathane nananene? 

15 Nau hasenehethauhuk, Haunauyauhaudauwauau, 
nau naseduhuu jevavathehae: hanau henane hedenaede- 
de hehauwunedahevaa wauthayagaune hevatheyaunau 
henetheyaunau. 

16 Nau haeanadetha haejegausudenanadetha, Vedau- 
auwuu jasaa nethauyâsenane haenautheautha : 

17 Nau hasethajauhuk nehayau, hewauau hauaudnese- 
daunaune, hanau hajenethenauwau jedauwuu hadnedau- 
thânauwau navethenau, hahagu ? 

18 Nau hanaâenehede, nuu hadnaasedaunau: hadthau- 
wunauwau nathayanauauwuu, nau hadnesedenau had- 
javaâvasauau ; nau hadnaadauthânauwau vahee nave- 
thenau nau navatheyaunau. 

19 Nau hadnaâenehethauau navadathuwu, Vadathau, 
nananene nanethenauwu waunauthae hanetheyaunau 
janenanee hadwauthae jajene ; hedanau nanethauaune- 
naedede, hevethehe, hevaveyâ, nau haunauwunaede. 

20 Hau Hejavaneauthu hathâhuk, Nananene Hauhau- 
ya, nuu dauveeyauau nananene havadathuwu hadnedau- 
wunane: heee hanaa hadnethenauau hajenayaunau ? 

21 Nananede haenathaunau heveaunauaudenau, nau 
hehauwuveaunauau hesee Hejavaneauthu. 

22 Nau hathauhuk hethauguhâdaunau, Naa nehetha- 
thana, Jevaegaugauanadauwuu hadenaededaunenau, 

daun hadnevethedaunenau ; daudause heee hadanayau- 
nenau, daun hadnasaunenau. 

23 Henaedede javaâsaa vethevaa, nau vadanayau ja- 
vaâsaa hachaunaa. 

24 Gaugauanavaa huunauau: hanau dejejenayathee 
nau dejegauausauhathee ; hehauwunethenauwu thaya- 
nauauwu nau vethewau nedauthasanenee ; nau Hejava- 
neauthau nauchauwaude: gauhajavaâneenaedeva neahe- 
naa ? 

25 Nau hanaa nananena vanadauanâde heee neejahe- 
hee ? 

26 Hith nananena wauhâ jeneenesedaunagu henee 
haugajuhuu, naudu hajanethajaudauwuna hauthauau? 

27 Gaugauanadauwuu nenaugaânuu nejajaesaanuu 
neseveseuu : hehauwunesethânaunau, hehauwunethau- 
dayânaunau; nau nausunee nâedauwunathana, henee 
Solomon vahee hevasâthade heehauwunaasenu hasaunee 
nuu. j 

28 Hith wauha Hejavaneauthau heneenudehuk wau- 
chuunau, nuu desenee nauau, nau naugaagu hadneewau- 
dedaunaunee; haduthaejavaavenava hachaunau, Hau 
nananena vanehaa hethauwuthajauna ? 

29 Nau jevanaudedee nananena daun nananena had- 
nevethedaunenau, wauâthe daun hadnevaveyadaunenau, 
jevaauwaugaugauuthajauau. 

30 Hanau vahee nuu neauthudan hathaauauvaa ne- 
naudethathee: nau nananena Hasaunaunenau haenau- 
au henee nananena havathehadaunenau nuu hayau- 
huhau. l 

31 Hau henaudedee nananena henajanede Hejavaneau- 
thau ; nau vahee nuu hayauhuhau hadnethedaunanau- 
wunana nananena. 

32 Jevanathajauau, hahauwuwauthaheva; hanau na- 
nanena Hāsaunaunenau hayethanadauwunādaunenau 
hadvenana henajanede. 

33 Heaudaunaa henee hanetheyaunenau, nan hauwu- 
naunaa hadavenuhuhauau ; jasedauau nesevaejethawau- 
nau henee nejethauuthauauehusâe, haenathaude haneduu 

hejavaa henee nejethauuyauhuu, nedaujavedadenee, he- 
hauwujuudenauau nuvanauauau. 

34 Hanau haduu hadaenathaunenau, hena hadahenau 
jea hadnaaduuu. 

35 Duujehee, nau haunauauuthayaunenau gauhaucha- 
nauha ; 

36 Nau nanehathahena henanenauau henee nedauyau- 
hauwauthee hanau Hadahethedaunâdaunenau, haejejae- 
sathe hehethee gauwuhaude ; henee haejenauusathe nau 
hadwaudahaude, hadgaunanauwunade nauhauhaunee. 

37 Hauwunaunaa henee nesethahehauau nananenethe, 
Vahadâde hâejenauusathe hadveenaude hadnaunauyau- 
hauthânethe : hethauwâedauwunathana, hadduugede ne- 
hayau, nau hadjanauguhaude hadvethehenethe, nau 
hadjeedauchaude nau hadnaunauchauwaude. 

38 Nau hith jenauusahek naneseauwaude haunauyau- 
hauthâhe, wauâthe jenauusahek nanaseauwaude haunau- 
yauhauthahe, nau hadveenaude hadnesaanunethe, hau- 
wunaunaa henee nesethahehauau. 

39 Nau nuu haenauwuu, henee hith henane hedauau- 
wuu haenauaugu daun haauchaunee havedehew neee- 
nauusanith, haunaunauyauhauwaude, nau hanajechu- 
wauthedaunenauhunee hedauauwuu. 

40 Nananena hadnaaesaanuna jea, hanau Heau hena- 
ne hadnauusade daun hâauchaunee haejenauanauwau- 
na. 

41 Peda hanaâanadethaude, Vahadâhene, gauhanade- 
thaa Nananene nuu heee jegausudede wauathe vahee ? 

42 Nau Vahadade hahagu, Hanaa henee chuvahagu 
nau hesenaedehuk hadahevahe, nananede hadâhewaunâ- 
daune, hadnevenaude gauuu vethewau nauauchaunee ? 

43 Hauwunaunaa henee nesethâhe, nananenith hada- 
hewaunadaune haedasâthe hadveehâde hadnaasehade. 

44 Hethauvaa hathâedauwunathana, henee hadneseha- 
de hadâhewaude vahee hethâenetheyaunau. 

45 Hau nau hith henee nesethâhe hesethajauhuk, Na- 
dâhewaunade jeguthenauusahek; nau henenesegauhahek 
henanenau nesethahehau nau hesânau, nau hevetheha- 

gaunee ; 

46 Hadahevâhe henee nesethâhe hadnauusanith ha- 
jesesenenee haejejauwuwuhauthe, nau, neeejaenauau, 
nau hadgudanade nau hadjenanaude jethauwaudahe- 
hau. 

47 Nau henee nesethâhe haenauaugu hadâhewauna- 
daune hathanavade, nau jesaanuhuk, daudaus dejeese- 
daude hathanavathe hadnenenesegauhude dejauaunee. 

48 Hau henee jaenauaugu, nau hesedauhauk nesenene- 
seguhededaunenee hanâjauwaunenesegauhude, hanau 
daun hauwauhuvenâde nananede hadnauwaunedauwu- 
nade; nau nananede henane hauwauhauhauthade, nana- 
nede hadnauwaunedauwunade. 

49 Hadjejenanauwau heseda dasee vedauauwuu ; nau 
hayew navathehâde wauwu gauhauchagu ? 

50 Hau nanethenauwau dusaahede hadneedusaahedau- 
nee ; nau hanahauwaudauaunânau haunaude hesedaude- 
yagu. 

51 Haneejaude hadjenanauau dâdaunee vedauauwuu 
haâthanaveva? hadâedauwunathava, Hegau ; hau waua- 
the hanagauanauwau : 

52 Hanau hehethee heee yauthaunenanedauneagu ha- 
nesadee hauauwuu hadgauanee, hadnasaunauthee hane- 
senethe, nau hadnesaunauthee hanaenethe. 

53 Henesaunaun hadgauanathee hadnasânauwaude 
heau, nau heau hadnasanavade ; hesâ hadnasâanauwaude 
hedaunau, nau hedaunau hadnasânavâde, hesâ hesave 
hadnasânauwaude, nau hesave hadnasânavade. 

54 Nau hanaâanadedauau jea henanedanede, hâenau- 
haudauwunâ henaunauade jevechauuchaugu hehethee 
nesenaesade, chauchaunu nananena, Hadnauchuhajau- 
wausauau ; nau naenesauau. 

55 Nau hâenauhaudauwunâ jenauhuu hanehedasâe, 
nananena, hadnasedaa ; nau naenesauau. 

56 Nananena nanadaunahena, nananena naenauwuna 
hedauchaveau haunauau nau vedauauwuu ; hau dusau- 
dee haejaenauwuna nuu hewaunehaa ? 

57 Haa, nau naudu daudause nananena haejaenauwu- 
na hasethadee ? 

58 Haeyehauthânâ hasânavâdaunenau hauchuwuna- 
nenau, nausujavesanagu, nayatheneneevaa hadeenayau- 
hana; havaehauthâva najanauchuwunanee, nau naja- 
nauchuwunane havavena duguthahew, nau duguthahe 
havathânava duguthanauauwuu. 

59 Haedauwunathana havajeneenauthauva, haunaude 
vathaunaudauhunagu havaejethavenau. 


NEHEDAUNAU 13. 


1 Hena hethaa heee jachau haeauthedaunaa Ganane- 
ans, hevaewu Pinade haewauhaunauwuaunenau nedau- 
ausayathee. 

2 Nau Hejavaneauthusaun haeauchuhananadetha, 
Nauchae nananena henee nuu Gananeans heauhauga- 
yaugaunee javaânee vahee Gananeans, hanau daujenee- 
thajauduu hayauhuhau ? 

3 Nananenau nâedauwunathana, Hegau : hau, vavade 
nananena jaaugauthethajaunagu, nananena hadnavahe- 
thahena gaujauaudahede. | 

4 Wauathe hena nasaudauchunee, dasee hayauauwuu 
jedauwuu Siloam dethauwunauauau, nau haenanaâ, gau- 
cauanadauwuu henee gauhujavaânauhauganenauau va- 
hee henanedanede henee theaugude jedawuu Dadaune- 
dan ? l 

5 Nananenau nāedauwunathana, Hegau, hau vavade 
nananena jeneethajauhadede, nananena hadnavahetha- 
hena gaujauaudahede. 

6 Haeheanade jea nuu dajenehede ; Jasaa henane hae- 
nethena hauuyauchunauhaudene haejenana jedauwuu 
dadajevenevese nethauchayaunaa; nau haejenauusa 
nau haenaunaudede vevenaudenau hanavenee, hau hae- 
jeveede. Í 

7 Hanaaenehethaude nesethāhew hedadajevenevese 
nethauchayaunaa, Naune, nuu hanasāa jajene nanane- 
nau hanejaunau daujenaudedenau vevenaudenau nuu 

hauuyauchunauhaudee, hau hajeveedenau : dauwauhu- 
ne ; hadevachunauthauyauau vedauauwuu ? 

8 Nau hanaâauchuhanadethâde, Vahadahene, hauwaa 
nanehasene nuu heee jaje jea, nadeesenenesede, nau ve- 
hethe hadjenanauwau. 

9 Nau hith hâvâgaune vevenaudenau neee :- nauhith 
jene, hadnaâedauwauhade. 

10 Nau haeechauhauthethâ jasaa vevethahenauauwuu 
vadanesee. 

11 Nau, naune hena hesâ haujaunehaeheaugauwu na- 
saudauchunee jajenee, nau haevajanâ hauanee, nau hae- 
jeneechuwuwauthe nehayau. 

12 Nau haene Hajavaneauthusau nauhauwaude, Haea- 
detha, nau hanaaaedauwunaude, Hesâ, nananene hau- 
naugunane hehethee hadaugauwudaunaa. 

13 Nau hanaâevasanaude: nau chauchaunu hanaâe- 
chuvade, nau haevaveenethedauna Hejavaneauthu. 

14 Nau hauchuwunane vevethahenauauwuu haeau- 
chuhananade nauguu hasenaunaude, hanau henee Heja- 
vaneauthusaun denayauthanith vadanesee, nau haeau- 
theda henanedaa, Hena nanedaudauchae hese henane 
heenesethadaunau hanânaneejauna nau hanânaneena- 
yauhana, hau hegau vadanesee. 

15 Vahadâde hanaâauchuhananadethaude, nau ha- 
thauhuk, Nananene nanadaunâhene, gauhâjene dajee 
hanesahena vadanesee haugunauva hauwaugajevenau 
wauathe naugauchaudaheauau hehethee hewauchuhan- 
chauwauauwuu, nau gayethaâjethauva devanauhauna ? 

16 Nau gaujenaasaunee naa hesâ, hedaunau Abraham, 
henee Haujau heduguthaune, naune, nuu nasaudauchu- 
nee jajene, haaugunade hehethee nuu deduguhude vada- 
nesee ? | 

17 Nau hâenehedauau nuu hayauhuhau, vahee hejau- 
thauwau haeaudaudâhenenau : nau vahee henanedanede 
haeneethaujaudene heee vahee havathee hayauhuhau he- 
nee hesethaunau. 

18 Hanaaenehede, dusaune henajanede Hejavaneau- 
thau ? nau hayew naudnenehethau ? 

19 Waude nejenanenee mausdaude, henane nedanauau, 
nau neneagudede hejenayaunaa; nau neveseaudede, nau 
hahe haeavadauhaudene ; nau neahehauau hejavaa ne- 
gauusee hedânaa. 

20 Nau jea hanaâenehede, Hayew naudneedajenehe- 
thau henajanede Hejavaneauthau ? 

21 Waude nesaunauchaa henee hesâ nedanauau nau 
nejenanauau nasau dejenauhunee thauauhanau haunau- 
de devahenesaunadae. 

22 Nau haeehedesa hauwauhauauwudane nau hajase- 
dan, dechauhauthethade, nau haejada hesee Dâdaunedan. 

23 Hanaâanadethâde hanesâhenith, Vahadahene, gau- 
jewauthanauau henee henayauhathee? Nau hanaââe- 
dauwunaude, 

24 Neaunedauwauau hadejedâna hadaugaugunesâde 
dajanau: newauthana, Nananenau daedauwunathana, 
hadnenaudedena hadnedaujedâna, hau hadnehauwunee- 
dauva. 

25 Haene hechauhauthethâhe hauauwuu thauwauthe- 
huk, nau haugauhahagu dajanaune, nau nananena hana- 
naâetheauguna jathee, nau hanânaâewaudâahauna daja- 
nau, hanânaâenehethauna, Vahadâhene, Vahadahene, 
jegaunanauwunaa, nau hanânaâauchuhanehethâna nau 
hanânaasenehethâna, Hahauwaenaunathe daun hadesa- 
ne: 

26 Hananaâenehethauna, Nevethehenauau nau neva- 
veyanauau hathaâhene, hau nananene dauthedaunâane- 
hadaugauchaudee. 

27 Hau hadnaasenehede, Hâedauwunathane, Hahau- 
waenaunathe daun hadesane ; nayasesave vahee nanane- 
na nesethahehauau wauwauchudaude. 

28 Hena hadnevewauhudaunee nau hadnegaugauchau- 
gudasenana, haenauhauwauna Abraham, nau Isaac, nau 
Jacob, nau vahee haeyâhehauau, Jedauwuu henajanede 
Hejavaneauthau, hau nananena nehayau nenuguthade- 
na. 

29 Nau hadjenauuchaudenee hehethee nejeethevesesa- 
nith, nau hehethee nesenaesanith, nau hehethe nanavee, 

nau hehethee janauhuu, nau hadjanauguduu henajane- 
daunene Hejavaneauthu. 

80 Nau, naune, hena hedauaude hadnedauvade, nau 
hena nanedauvade hadnedauchude. 

91 Hajesesenee hena haejenauusa jasaa Nesethajauhu- 
hauau, hasenehethahuk, Nauahe, nau jathaau, hanau 
Herod hadnaane. 

32 Nau hanaââedauwunâthee, Najesaa, nau hadaedau- 
wunauva hena vachuhuu, Naune, nenuguthu haujau- 
nauau, nau nenayauthânau nuu desenee nau naugaagu, 
nau nanaseauwauau hesee hadnaaâesedaunau. 

33 Hau hadnenesanau nuu desenee, nau naugaagu, 
nau jea hathavenaugaagu: hanau hehauwunaasau henee 
haeyâhe denaade Dâdaunedan. . 

94 Hau Dâdaunedan, Dâdaunedan, nanathee nenauau- 
thee haeyâhehau, nau nenauchauwahathee hauunaugae 
henee hejejenanauwunaudenenau ; dauhudauchu nau- 
dnauâchauhaunauau nananena hadaeyaunewauau hauā- 
nee waude neauthuneahee dauânaude henesaunau he- 
thauvaa hethaenaa, hau hahauwuvathehava. 
= 85 Naune haudauauwunenau, naunaudauwunana had- 

nadauyewu: nau hethauwuu nâedauwunathana, Nana- 
nena hadnehauwunauhauwuva haunaude nauauchaugu 
hadneenehena, Hauwunaunaa henee jaunaude heee he- 
neseedaunene Vahadahenith. 


NEHEDAUNAU 14. 


1 Nau hethauwuu, daujedade hedauauwunene hanesa- 
henith najane Nesethajauhuhau hadvethee jauaujau va- 
danesee, henee haeaunauyauhauvaa. 

2 Nau, naune, hena jasaa henane hathaâhede haene- 
nesaunenauau. 

3 Nau Hejavaneauthusau haeauchuhananadetha nana- 
vaavehehau nau Nesethajauhuhau, gaujenanavanau he- 
nayauthaude vadanesee? hâthauhuk, 

4 Nau haedâdaunaugunauau. Nau hanaâedanaunith 
nau haeenayauha, nau haejenana ; 

5 Nau haeauchuhananadetha, Hanaa hedauneau nau- 
gauchaudahehau wauath waugaje janesenayaugaune 
hadaudaunaudenee, nau gauchauchaunu gauhadnauugu- 
thauva vadanesee ? hathauhuk. 

6 Nau haeeyauhuune nesenehethauthee jea nuu hayau- 
huhau. 

7 Nau haedadajenehetha henee hathaadethavathee, 
haenauhauwaude hasayachauhauwunethe najatheaugu- 
daunau ; hanaaaedauwunaude, 

8 Haene nananena hadethauna henanenauau gauwu- 
haudeneagu, jevajanauguu najatheaugudaunaa; havaja- 
vaanetha henane havajavaaheva henee hadethade ; 

9 Nau henee hadethade nau nananede hadjaude nau 
hadnethane, Venene naa henane hadehedaugu ; nau na- 
nanene haddayahene janaugunenagu hesaudavaa. 

10 Hau haene nananene hadethanenagu, haddeyehau 
nau hadjanaugu hesaudavaa henee haene hadethade ha- 
djaude, hadethane, Va javesa ; hadnaaene nananene ve- 
chauthanaune henee hanethevethehevadaunauau. 

11 Hanau daun nanajathajaude nehayau hadnausa- 
dauaude ; nau henee nausadauauadede nehayau hadna- 
janede. 

12 Hanaâenehethaude jea henee hadethâdaune, Haene 
nananene gauusevanenagu wauathe hethunevetheheva- 
nenagu, jevaadesene hadaehauhauau, wauathe hathesau- 
nauau, daudause hâdauânauau, wauathe nethauyadaha- 
cu hanedaudewau ; havaadethaa jea, nau havaaunau- 
dauna. 

13 Hau haene nananene vethehevanenagu, hadade- 
thaunauau hadavenuhuhauau, henesenehehauau, jenee- 
javesahehauau, nanenauguhuhauau ; 

14 Nau nananene hadnauwunaunane ; hanau daujene- 
aunaudaunânaune: hanau nananene hadnaunaudauna- 
ne jaegauhadeneagu hathaethadee. 

15 Haene hanesade henee henethevethehevadaune dau- 
nedauwaudauwunith nuu hayauhuhau, Hauwunaunade 
henee hadvethee jauaujau henajanedaunene Hejavane- 
authu, hathahuk. 

16 Hanaaaedauwunaude, jasaa henane haeavathethu- 
nevetheheva, nau haeauwauhadethananena ; 

17 Nau haejenana hewauwaune dauethunevethehedau- 
nee hadnaedauwunaunith henee hadethavathe, Jenaje- 
saa ; vahee hayauhuhau wauwu hanesejenanee. 

18 Nau vahee haenesadene hathauchuwuhadethee ha- 
dnudanathee. Nanedauwauaude hasenehethauhuk, Ne- 
audaunaudauwau vedauauwuu, nau hadneyehaunau nau 
hadnauhaudauwau : Nehethathane hadnudanene. 

19 Nau jasaa ahagu, Neaudaunauthu yauthauyauna 
hedauhuwaugaje, nau hadneyehaunau hadnayâduuhuu : 
nenehethathane hadnudanene. 

20 Nau jasaa hahacu, hedauwunenenau, nau naajenee- 
Jaunau. 

21 Hanaaâejenauusade henee wauwau, nau hanaâenau- 
'hauthehaude hadâhewaunâdaune nuu hayauhuhau. 
Wauha hechauhauthethahe hauauwuu hanaaasenaunade 
hanaââedauwunaude hewauwaune, Yegauhu nauhau- 
haunee hadaugauchaudâe nau hadaugauchauchanee he- 
dane, nau hadjâthaunauau hede hathaadavenuhunethee, 
nau henesenehehauau, nau jeneejavesahehauau, nau na- 
nenauguhuhauau. 

22 Nau wauwau hasenehethauhuk, Vahadahene, naa- 
sedaunau hasenehesene nau nausunauthauyauau, hatha- 
huk. 

23 Nau Vahadâhede haeaedauwuna wauwaune, Yehau 
hathenavaunaa nau nethauchayaunaa nau hadjadasauau- 
naunauau hadejejedathee, henee naudauauwuu hadee- 
chauchaunaa. 

24 Hanau nâedauwunathane, henee hegau hena hena- 
nenauau neadethathee hadnehauwuvajadauwu nadethu- 
nevethehewau. 

25 Nau hena haenethaunau havathenanedanede : nau 
hanaâejaaagude, nau hanaââedauwunaude, | 

26 Hith daun henane hedasanaugu, hau jasanauwau- 
huk henesaunaune, nau henaune, nau henene, nau dae- 
yaunauau, nau henethesaunau, nau hedasawau, haa nau 
nehayau hedenaedede jea, nahauwuneethauguhaa. 

\ 

27 Nau daun janenevaa henaugauchu, nau thauguha- 
naugu, nahauwuneethauguhaa. 

28 Hanaa nananena vanadaunesedede hayauauwun 
gauhadjejanaugu nedauau hadnayadede hadauchuunee, 
wauau hanaadauchanenee hesehenee ? 

29 Havaene hesejenanauhuk hauunauganau, nau ha- 
najeneesedede, vahee henee hathaenauhaudauau hadnee- 
vavavayaudenenee. 

30 Naa henane nenesedede, hau hajeneesedede, hana- 
thade. 

31 Wauathe daun naja, vadauvauthauhuk jachau na- 
jane, hanâjanaugude nedauau, nau hanâgaugauana- 
dauau wauau haneene nauguu vadadauchu vasevadadau- 
sauau hadnenuchaunaude henee hejevenahedaunau nau- 
vuu nesauau vasevadadausauau ? 

32 Wauathe, hajesenausujechaugunethe, hanâyethau- 
‘theavede, nau hanânayâthenedauâwaunaude. 

99 Nau naasauau, daun nananena henee janenaunau- 
dauau vahee henetheyaunau, nahauwuneethauguhaa. 

94 Nejauauwuu hethadee: hau hith nejauauwuu jeva- 
nujaudagu, hayew hadneenejauauwujauau ? 

35 Daudause hehauwuuthade vedauauwuu, wauâthe 
heee vehethe ; hau henanenauau hanâneâgudede. Daun 
henaudaununede heenedauvahek jaathedeha. 


NEHEDAUNAU 15. 


1 Hanaaeauchaunâde vahee hauâyahehau nau wau- 
wauchudauhuhau heee hadjaathehâde. 

2 Nau Nesethajauhuhau nau Wauthaunauhahehau 
haeneneedenenau, Naa henane hanesedanaude wauwau- 
chudauhuhau, nau nanethevethehewaude, hathahuk. 

3 Nau haeauthaunanadetha, hasenehethauhuk, 

4 Hanaa henane nananena hedauneede vadadausauau 
jauaunawauda, hith hanauhauhuk hanesahenith, gau- 
hadnautha theaudausauau nau theaudauchunee nauau- 
nee, nau gauhadnaudeha henee naunethauaunith gau- 
haunaude hadveeha ? 

5 Nau haeveehauthe hadthaegauhaude hejaanaunaa, 
hadneneethajaude. 

6 Nau haenauajegauhuthe, hadnadethaude hauanee 

henedaehauhau nau henedaudevadaunau, netheneetha- 
jaudauwunee hanau daujaveehauau naudauave nenaune- 
thauaude, hathauhuk. 
7 Nananenau haedauwunathana, nuu hadnaasauau 
neethajaude hayâene hâene hanesâde wauwauchuduhu 
haunaunevethajauhuk javaânee theaudausauau nau the- 
audauchunee hathauwunane janenethenauau hauneve- 
thajaude. 

8 Daudause daun hesâ nethenauaugu vadadauchu 
gauneevaejetha, hith hanadehuk hanesadenee gauneee, 
gauhadjedeauchauau nauauuthayau, nau gauhadwau- 
deau hauauwuu, nau gauhadvavesenaudene haunaude 
gauhadveede. 

9 Nau daun haeveenuu hanadethaude henedaehauhau, 
nau henedaudevadaunau hauânee netheneethajauwuu, 
hanau daujaeveenauwau hanesadee nâanathau, hana- 
thaude. 

10 Naasauau, Nananenau nâedauwunathana, haneduu 
neethajaude hathaâhethee hautheaunauau Hejavaneau- 
thuu hanesâde wauwauchuduhu haunaunevethajau- 
huk. | 

11 Nau hasenehehuk, jasaa henane neseyaugaune 
heauhau : 

12 Nau hajauchaugade haenehetha henesaunaune, Na- 
chau jevene gauuu vatheyaunau henee nâudnedadahe- 
daunau. Nau hanaâgauuvenaude hethâenetheyaunau. 

13 Nau haunauauhaejewauthanenau hese hajauchau- 
gade haesauanauau vahee hauânee, nauhanaaegathaaude 
hesee vavâaune vedauauwuu, nau hena hanaâevadau- 
thedede hethâenetheyaunau heee hauhaugânenaedede. 

14 Nau haevathedede vahee, hena hanaâenauauchauau 
naunauthauau hasenaude hena vedauauwuu ; nau hana- 
aadavenuhunede. 

15 Nau hanaâeyehaude nau hanaâewauhaunesade ne- 
hayau hauwauhauauwunanenau henee vedauauwuu ; 

nau haejenanaa hethauauwuu hadnauchauwaude neau- 
thuwauchu. 

16 Nau hanâneanadauau hanachauchaunaudede he- 
naude heee jeyauwaunau henee neauthuwauchu heve- 
thedaunenenau : hau hegau henanene hevenaa. 

17 Nau hâaenaudede hanaâenehede, Waunauthanethe 
hedautheaunau nâsaunau nenethenauau jauaujaunau 
naenedauchanenee nau nejeesesanenee, hau hadnena- 
daugauyânau ? 

18 Hadgauhânau nau hadeyehaunau nâsaunau, nau 
hadnaasenehethauau, Nachau, nananenau nanethenau- 
wau wauchudaude hesee haydene, nau yesee nananene, 

19 Nau nananenau hegau heee hahauwautheâve: jene- 
sehe waude haudautheaunauau. 

20 Nau hanadegauhade, nau hanaâedauchaude hene- 
saunaune. Hau hajesejedauchaude, henesaunaune hae- 
nauhauvaa, nau haeauwunaunaa, nau haeyeseneegau, 
nau haeanaethesaunaunagutha, nau haenenedana. 

21 Nau heau hathahuk, Nachau, nananenau nanethe- 
nauwau wauchudaude yesee hayâene, nau nananene, 
nau nananenau hegau hahauwautheneeave. 

22 Hau henesaunaune hathauyaugaune hedautheau- 
nene, Jâdee chaunauguuthadee hu, nau hauyauunaa ; 
nau thanauwunaa nechaunathathau hejadenaa, nau je- 
dauaunenaa : 

23 Nau hadjâthauva hede daun gauchujade wauuu, 
nau hadnauauva ; nau hadvethehenauau, nau hadeau- 
nauwuthajaunauau : 

24 Hanau naa nâa nenajaa, nau jaenaedede ; nenau- 
nethauaude, nau jaeveenade ; nau hanaâejasesaunauwu- 
thajauthee : 

25 Wauha vanachauganith heau haeanedaune nauau : 
nau daunausujaude nau hâayânauusade hedauauwune- 
nau, haenedauwaude haenevaudenene nau HE IS 
nene. 

26 Nau haeadetha hanesânith cc nau hae- 
naudedauna dusedaudene hathauhuk. 

27 Nau haeâedauwunaa, Nananene hahavaa nauusade; 

nau nananene hasaunau naunauaude gauchujanith wau- 
uau, hanau daujaesedanaude nanethauaunee. 

28 Nau haeasenauna, nau haejejedā: hanaâejenaua- 
henith henesaunaune, nau haedadadasevaa. 

29 Nau haeauchuhananadetha henesaunaune, Naune, 
nuu hawauthae jajenee haenesedaunathadenau, daudause 
hahauwujethauwaudaunathe hanaene hanathauchuwu- 
hunaune: hau haunauau nananene hahauwuthauuvene 
haudasau, henee hananesedenau haunauwuthajaude 
nauguu nadaehauhauau : 

30 Hau chauchaunu hasenauusade naa haa, hagaujau- 
authedaunadaunau hâheenaededaunau heee henesahehau 
hesânau, nananene hanadaunaude gauchujânith wauuau. 

31 Nau hanaââedauwunaude, nâ, nananene nanethe- 
naedevene, nau vahee henee nathaenetheyaunau nane- 
hanahene. 

92 Dauudasadee henee haneenesehee haunauwutha- 
jaude, nau hadneethajaunee : heee naa hahavaa denajaa, 
nau jaenaedede ; nau denaunethauaude, nau jaeveenade. 


NEHEDAUNAU 16. 


1 Nau hanaââedauwunaude jea hethauguhâdaunau, 
hena jasaa haenethauyâdâ henane, haenethena hadahe- 
vahew ; nau haenanene haeauthauwuvaa henee daune- 
thauyâdauchudede hevatheyaunau. 

2 Nau haeadetha, nau hanaâenaudedaunaude, Dutha- 
nee henee daunedaunathane nananene? nayâde haada- 
hevadenau hanau nananene hadnehauwuguthadahe- 
va. 

3 Hadâhevâhe, Hewauau hauaudnesedaunaune? hase- 
thaujauhuk, hanau navahadâhewaunâde haedanauwu- 
nânau nadadahewau: hajeneenauchauhanau ; thaunu- 
nedauwauhunenau. 

4 Haenauwau hadnesedaunau, henee hâenudanânaune 
hadahewaude hadjedanethee hedauauwunenau. 

5 Hanaaadethaude haunauude hadâhewaunâdaune 
hethâesayânedanauwunâdaunene, nau hanaââedauwn- 

naude nanedauwauaunith, Dauhudauchanau hasayane- 
danauwunaudenau nananene nadâhewaunade ? 

6 Nau hâheyaugaune vadadausauau dejenauhuu ja- 
veda. Nau hanaââedauwunaude Hedanau hauwauthau- 
nauha, nau janaugu nauhauhaunee, nau hadwauthaunau 
yauthauyauau. 

7 Hanaââedauwunaude jachau, nau dauhudauchanau 
hasayânedayaunau nananene? Nau hanaaââedauwu- 
nâde, Vadadausauau dejenauhunee thauauhanewauchu- 
unau. Nau hanaââedauwunaude, Hedanau hauwau- 
thaunauha, nau hadwauthaunau nasaudausauau. 

8 Nau vahadâde haevaveenethedauna janechuvahenith 
hadâhevahew, hanau dauhaenauau hasedaude: hanau 
dâeyaunauauau nuu hathâauauvaa hedenaededaunenau 
hâenuu javaânee hesenedâeyaunauauau. 

9 Nau nananenau hâedauwunathana nesedee nehayau 
henedaehâvadede heee nethauyâdahede hehauwuthade ; 
henee haejenenaedena hadeesedanâna nedaujethauujene- 
naededaunenee. 

10 Henane henee chaunuvâde heee haugajuhuyâgu 
haneechuvâde jea vasee : nau henane henee janechuvâde 
vanehaa hehauwuuchuva jea vanasaunee. 

11 Hith naaheene nananena jechuvahena hahauwuu- 
thaheva nethauyâdahede hanaa hadvenade nananene 
hadanethaude hethauwuu veaunauaude ? 

12 Nau hith nananena hejechuvahenagu heee heneha- 
nahede jasaa henane hanaa hadvenâde nananena henee 
hanehanahede. 

13 Hegau nesethahe hehauwuneenesedauna hanese- 
nethe hechauhauthethahehau: jachau hanâasânauwau- 
de hanesâhenith, nau hanâvechauthaude jachau ; wau- 
âthe hanâdudevede hanesânith, nau hanâthauchaunau- 
hauwaude jachau. Nananena hâhauwuneenesedaunau- 
va Hejavaneauthau nau nethauyâdahehehauau. 

14 Nau Nesethajauhuhauau jea, haeveenauwu vaâeje- 
thâ, haenedauwaudauwu vahee nuu hayauhuhau : nau 
haeauchaudanavanauau. 

15. Nau hanaââedauwunaude nananena nethadee hase- 

hadena hathaahethee henanenauau; hau Hejavaneauthau 
naenauau hadahenau : hanau henee nechauguanavade- 
thee henanedaa newauchanavathee hathaahenethe Heja- 
vaneauthu. 

16 Nanavaavedaunau nau haeyahehauau haunaude 
nauuu Jaun: heee hena henajanede Hejavaneauthau 
deheauthedaunee, nau haunauude henanenauau nehee- 
neethenadethee. 

17 Nau hehauwunauthau hejavaa nau vedauauwuu 
heyauhuâgaune javaânee hanesadee haugajuhuu nana- 
vaavede hadneeyauhuu. 

18 Daun hausânaude henene, nau heneyaugu gauchu- 
hunee, wauchudaudehaugauthenenede: nau daun hau- 
sâyaune nanewaude wauchudaude. 

19 Hena jasaa nethauyâsenane, haeneenu haevejayau- 
nenau nau haegaugunesaunenau, nau haeneechauna 
hadauchusenenee : 

20 Nau hena jasaa nedauwuhu Lazarus haseagu, 
haesaese hedajanaunas haevahaseva, 

21 Haevadauugaudaude heee jeyauwaunau nejanesa- 
nenee hehethee nethauyâsenanene hevethehedaunene : 
jea hathave haeedasaa nau haenenesaudauwu hedase- 
waunau. 

22 Nau hethauwuu, henee nedauwuhu haenaja, nau 
haenauaunechauhaa hautheaunau yesee Abraham haene- 
dauguva: nethauyâsenane jea haenaje, nau haejena- 
nau ; 

28 Nau hadauveeyaunee haeejenâauguau, haeaudau- 
wuthajau, nau haenauhauva Abraham vavâaune, nau 
Lazarus haenedauguvane. 

24 Nau haeneduva nau hathauhuk, Nâchau Abraham, 
jeauwunaune, nau jeautheavene Lazarus, henee hadeje- 
gunauhade naunauchuu hejadenaa najee, nau hadedau- 
yauvanauau nâthaune; hanau nananenau hanavachu- 
unau nuu hesedaa. 

25 Hau Abraham hahagu, Na, hâenau henee nananene 
deenaedene neesedanauwu neethadee hayauhuhau, nau 
neesaunee Lazarus neewausaunee hayauhuhau, hau he- 

waunehaa hauwauthenaedede, hau nananene naunau- 
chauthenaedene. 

26 Nau jea vahee nuu, nahethâe nananee nau nana- 
nene haneduu vanasauau vanethaunauau janenanee : 
hadnejeneehedechaudenee hehethee hede hesee nananene 
hehauwuneau; daudause hehauwuneejeauchusanauau 
hadaunee, henee nevadaujauthee hehethee hethaa. 

27 Hanaâenehethaude, Vanevethedaunathane hena 
heee, Nâchau, henee nananene hadejejenanaude nâsau- 
nau hedauauwuu : 

28 Hanau yaunauthaunethee nauhauwauauau henee 
hadeâedauwunaude, jea havajaunenau nuu haduu nau- 
uauchauthauau. 

29 Abraham hanaââedauwunaude nanethenauthee 
Mosaseau nau haeyahehau ; jaathehaunauha. 

80 Nau, hegau, nachau Abraham : hau hith hanesade 
jaeyehauhuk hehethee degaujauaudâde, haunaunaune- 
vethajauthee, hathahuk. 

31 Nau hanaââedauwunade, Hith jenedaunauhaugau- 
nee Mosaseau nau haeyâhehau, daudause hahauwunee- 
nadauwaunauau, daudause hanesâhenethe jaegauhayau- 
gaune hehethee degaujauaudahenith. 


NEHEDAUNAU 17. 

1 Hanaââedauwunaude hethauguhâdaunau, Hahau- 
wuneene hau henee dauusenadenau hadnauauchuu: hau 
naunauthauau hadnauauchaudaude daunjaunaude. 

2 Hananeene henee thauayânauunaugane henauânau- 
yaugu, nau seâguthadagu hadaje, hauhanâheejegaudau- 
vahenethe henee haneedauusenanethe jachau nuu haja- 
sedâeyaunauau. 

9 Haunauyauhaudauwauau nehayau nananena : Hith 
hahavaenau havawauchuhâva, hadanadethauva; nau 
hith haunaunevethajauhuk, hadjaegudanauwunauva. 

4 Nau hith wauwauchuhânagu nesaudauchu hajesese- 
nenee, nau nesaudauchu hajesesenenee naujaeyethaagu- 
daunânagu, haunaunaunevethajaunau, hethanagu : na- 
nanena hadjaegudanauwunauva. 

5 Nau vadauhanauau, Vahadahene, hethedaunanau- 
wunaa hedethauwaudaudenede, hathauhaugaunee. 

6 Nau Vahadahenith hathâhaugaunee, Hith nananena 
hethau waudauwunagu hethaee hethauu mausdaude jena- 
yaunau, nananena hanâna nuu segaumau hunauhau- 
dene, Hanagauchauhana hethajee, nau hanajenanauna 
hadajee ; nau hanâthauwaudaunâna. 

7 Hau hanaa nananena, hanâwauwaunavede hanâ- 
thauauauwujethanith wauathe hananajauânith, hana- 
thauna waunee haenauusathe hehethee nauau, Najese 
nau hadjanaugu nau hadvethe ? 

8 Hau hanaâjenaasenehethauna, Hesetheva nayaude- 
nee hadnevethehenau, nau duujehe nehayau, nau hadjee- 
nechaudaune haunaude hesevethehenaugu nau hesave- 
yânaugu ; nau heauhauwune jenaevethehene nau hade- 
vaveya ? 

9 Gauhadvaveene henee, wauwau hanau dauhunaase- 
daude henee hanasenehethâthe? Haunauchâe hegau. 

10 Naathahena, hâene nananena vahesedaunagu hena 
hayauhuhau hathauchuwuhana, Hahauwuneejavaaja- 
sethânau wauwaunauau; vavade nanesedaunauau hadne- 
sedaunuu, hadeva. 

11 Nau hethauwuu, daunausuyehaude Dadaunedan, 
haeehedesa nahethâe Samaria nau Gananee. 

12 Nau hâewaudasade jasaa hauauwudan, haenuchau- 
naa vadadauchu henanenau haenaujaune hedaugauwu- 
daunenau, haetheaugunenau vavaaune: 

13 Nau haeneduvanauau, nau hanaaenehethauthee, 
Hejavaneauthusau, Hecauhauthethahe, jeauwunauaa. 

14 Nau hâenauhauwaude hanaââedauwunaude, Wau- 
nenauhauthehaa hadanayaunenau vevethahevahehauau. 
Nau hethauwuu, henee daunausuyehauthee, haejegau- 
dauvahenauau. 

15 Nau hanesâde, hâaenauhaudauau henee dauunayau- 
hade, haejaaagu, nau haevasenehe dauvaveenethedau- 
naude Hejavaneauthu, 

16 Nau haeuâneseve heauthene, haevaveenethedauna: 
nau haenaadâde Samaritan. 

17 Nau Hejavaneauthusaun haeauchuhananadetha, 
gaujenayauhaunauau vadadauchu? hau dande theau- 
dauchu ? 

18 Hajenauhauvathee hajejaeyehauthee hadvaveene- 
thedaunauthee Hejavaneauthu, vavade naa henewau- 
uhu. 

19 Nau haeaedauwuna, Gauha, najesa : nananene ha- 
dethauwaudaude henayauhane. 

20 Nau haenaudedaunade Nesethajauhuhau, daun 
henajanedaunene Hejavaneauthu hadneenauauchaunee, 
Haeâedauwuna, Henajanede Hejavaneauthau hadnehau- 
wunauauchaune nausujauwuwuhadagu : 

21 Daudause hehedauneagu, Nauhaudauwuu hede, 
wauathe, nauhaudauwuu hena, hanau, naune, henaja- 
nede Hejavaneauthau thanasadena, 

22 Nau hanaââedauwunaude hethauguhadaunau, Hese 
hadnauauchuu, hâene nananena vadaunauhaudauwunâ 
jasae hese Heau henane, nau hadnehauwunauhauda- 
va. | 
23 Nau hadnanethâna, Nauhaudau hede; wauâthe 
nauhaudau hena; jevayehauau, wauâthe jevathauguhaa, 

24 Waude hasauau jahagude, henee naunauasanauuu 
hehethee naugauthanee naugauauwuu hejavaa neenaua- 
sâdaa jasaa naugauthanee naugauauwuu hejavaa; had- 
naasauau jea Heau henane hadnaasaunee hedeseve. 

25 Hau nedauau hadnanasenedauau wauthanee, nau 
hadnausâcuthade nuu henaedede. 

26 Nau waudeneesaunee deenaedede Noe, hadnaasau- 
nee jea hedeseve Heau henane. 

27 Neauwauthevethehedaune, neauwauthevaveyaude- 
nee, neauwauthenenedaunee, neenenehathee, haunaude 
' nauuu henee Noe dejedâde havathee thewaunaa, nau 
haenaâenanadauwuauau, nau haenauauhâ vahee. 

28 Waudenaasauau jea deenaedede Lot; neauwauthe- 
vethehedaunee, mneauwauthevaveyaudenee, neauwau- 
thaudaunaudenee, mneheaudaunaudenee hayauhuhau, 
neauwauthejenayaudenee, neauauvadenee ; 

29 Hau hajesesenenee henee Lot haenaude Sodom 

haeesedanausaude nau haegauhauchanauauhauunauga- 
nauau hehethee hejavaa, nau haenauauha vahee. 

30 Hadnaasauau hesee haene Heau henane haenau- 
hauthethathe. 

91 Henee hesee, hâanedauthe dasee hauauwuu, nau 
hevatheyaunau jedauwuu hauauwuu, nanehajejeauwu- 
sade hadejedanauau: nau henee hanedaude nauau, nane- 
hajejejaejaude. 

92 Dauyuuwuu Lot henene. 

33 Daun vanadauunayaudede hedenaedede hadnana- 
dede; nau daun hadnanadede hedenaedede hadnenayau- 
dede. 

94 Nananenau nâedauwunathana, henee veeyaugu 
hadnesethee henanenauau hanesadenee hauau; hanesade 
hadnedanade, nau jasaa hadnathauaude, 

33 Hanesethee hesânauau hadthauayâthee wauhaunee; 
hanesâde hadnedanade, nau jasaa hadnathauaude. 

86 Hanesethee henanenauau hadnanedauthee nauau ; 
hanesâde hadnedanade nau jasaa hadnathauaude. 

97 Nau haeauchuhananadethanauau, Daude, Vahada- 
hene? Nau haeâedauwunâ haduu vadanayau, hanaa- 
dauhauâneauhuthee neahehauau hauânee. 


NEHEDAUNAU 18. 


1 Nau haeanadetha hauthaunauhanee nuu heee, hena 
henane havachudajauaunevevetha, nau hajethauujese- 
venauau ; 

2 Hahagu haeanedau hedan hauchuwunane, haeejesa 
Hejavaneauthu, daudause hathauwunanenau : 

3 Nau haeanedau henevesâ hena hedan; nau haejee- 
dasa, Jeaugaunayewhu naujauthavaa, hathauhuk. 

4 Nau haejevadaunaasedau: hau waunee hasethajau- 
huk, hewauâathe nejechauau Hejavaneauthau, nau ha- 
thauwunanenau ; 

5 Hau nausunee hanau naa henevesa hajanauchuha- 
nau, hadenayauhauau havaedajauaunejau navanadau- 
chuhaa. 

6 Nau Vahadâde hasenehehuk, Jaathehaa hasenehede 
Janechuvâhede hauchuwunane. 

7 Nau gauhujavaneauthau gauhadnenayauha nehayau 
hanayasanaunau, hauwauaudaunâdaunau hesee nau da- 
jaee, hau negudauchuhande ? 

S Nananenau nananena nâedanwunathana henee had- 
nauchuhanenayauhaude, Hau haejauthe Heau henane, 
cauhadveede hethauwaudaude nuu hathaauauvaa. 

9 Nau haeauthaunanadetha jachau nethauwaudauna- 
denethe nehayau henee dauchuvahethee, nau newaucha- 
nauwauthee hauthauau : 

10 Hanesethee henanenauau haeyehaunauau vevetha- 
henauauwuu hadvevethahethee; hanesade Nesethajuhu, 
nau jasaa hauayahe. 

11 Nesethajuhu haetheaugu nau haevevetha waude 
heee nehayau, Hejavaneauthau, nananenau vaveenethe- 
daunathane, henee nahauwunaatha hauthauau henane- 
nauau hathahethee, hedanauwuyâahehauau, janechuva- 
hethee, jatheaudauwuyahehauau, daudause naa hathade 
hauayahe. 

12 Nananenau nenaugauyânau nese hanesadee hau- 
ehauvadede, Nevanau vadadauchu vahee henee natha- 
enetheyaunau. 

13 Nau hauâyihe haetheaugu vavâaune, daudause 
haejejenaauguau hejavaa, hau haeanadesejihede, Heja- 

raneauthau jeauwunaune wauchudaunau, hathauhuk. 

14 Nananenau naedauwunathana, naa henane haejae- 
yehau hedauauwuu haeauwunaunau haejavaâhe jachau: 
hanau dathajee haneside henee nevadaujavaânajanethee 
nehayau hadnauwujenanade ; nau henee nenehanethau- 
nadede hadnejanade. 

15 Nau haejâadaunanauau jea hajasedieyaunauan, ha- 
dnevasanaude; hau hâenauhaudauwunethe hethauguha- 
daunau, haeneneuvanauau. | 

16 Hau Hejavaneauthusau haeadetha, nau' hahagu, 
Nanehajauthee hajasedâeyaunauauau, nau jevadaudu- 
vaa: naathahenethe henehanahedaunau henajanede He- 
javaneauthau., 

17 Hethauwuu naedauwunathana, Daun hadjeseda- 
nauau henajanedaunene Hejavaneauthu hasenaedenethe 
hajasedaeyaunauau hadnehauwuneejeda. 

18 Nau jachau hauchuwunanene haenaudedaunaa, 
Hethahene Hechauhauthethahe, nauddusedau hadneda- 
nauwau jethauujenenaedede ?.hathauhuk. 

19 Nau Hejavaneauthsaun haeaedauwunaa, Naudu 
hethâde haesene ? henaneda hehauwuthâ, vavade hane- 
sâde, nananede, Hejavaneauthau. 

20 Nananene haenauwu nanavaavedaunau, Jevawau- 
chudauau heee haugauthenenede, Jevanaa, Jevaaveda, 
Jevajayaudauwâedauwauthadee, Vechauchune nanane- 
ne hâsaunau nau hânau. 

21 Nau hanaâenehede, Vahee nuu haunaunedenau 
heee daujeeseaunau. 

22 Wauhâ Hejavaneauthusau hâenedauwaudauau 
nuu, Hanaââedauwunaude, Hanesadee hahauwusenethe- 
ne: Vaheaudauna henee hâthâenetheyaunau, nau hadja- 
anauwunaunauau hadavenuhuhauau, nau nananene ha- 
dnethenauwu haenathau hejavaa, nau hadejau hadje- 
thaugu. 

28 Nau hâenedauwaudauau nuu, haeaudauwuthajau : 
hanau deethauwunethauya dade. 

24 Nau Hejavaneauthausaun hâenauhaudauwunith 
henee dauaudauwuthajaude, Duthâenanauthaune henee 
nanethenuu veaunauaude hadnesejedathee henajanedau- 
nene Hejavaneauthu, hathauhuk. 

25 Hanau hehauwujajathaune heee camel hehedesa- 
hagaunee hajasevahau nedaudaunaudenee, Javaâneenau- 
thaunee nethauyâsenane hadnesejedâde henajanedau- 
nene Hejavaneauthu. 

26 Nau hathâenedauwauduu, Hanaa hadnenanedane- 
de? hahagaunee. 

27 Nau hanaâenehenith, MG YA hejethauunee- 
thaunenau henanenauau neneedede Hejavaneauthau. 

28 Hanaâenehede Peda, Naune, naunaudauwunauau 
vahee, nau thaunauguhane. 

29 Nau haeâedauwuna, Hethauwuu naedauwunatha- 

na, hena haunauude henane henee hehauwunaude he- 
dauauwuu, wauathe heneha, wauathe henauhauwauau, 
wauathe henene wauathe henesaunau, heee henajane- 
daunene Hejavaneauthu hedenaededaunene, 

30 Nananede hadjavaanesedanauau nuu hewaunehaa, 
nau hathaauauvaa hadnauusanauau henaedede hadne- 
jethauuvadauauau. 

31 Hanaaedanaude nesenee, nau hanaââedauwunaude, 
Naune, hadneyehaunauau Dadaunedan, nau vahee ha- 
yauhuhau hathâewauthaunauhuu haeyâhehauau heee 
Heau henane hethauwunauauchauau. 

32 Hanau hadvenavathe Neauthu, nau hadvavavanau- 
chuhade, nau hadnaunaunauchaudauchuhâde, nau ha- 
dneguthahayauthade. 

33 Nau hadnenesegauhude, nau hadnaâde: nau nasese 
hadnaâejaegauhade. 

34 Nau haejaenauwu nuu : nau nuu hauthedau hae- 
yaudaunaunauau, daudause haejaenauwu hathauthedau- 
nâthee. 

35 Nau hethauwuu, hâayâedadauau Jericho, jasaa 
haenanenaugu henane haetheaugu nedechaudenenee 
dauhunedauwaude : 

36 Nau haenedauwaude henanedanede dadavechaude- 
nenee, haenaudedauva haesedaudenenee. 

37 Nau haeâedauwunau, henee Jesus Nazareth hane- 
hedesade. 

38 Nau hanaâevasanadede, Hejavaneauthusau, nana- 
nene Heau David, jeauwunaune, hathauhuk. 

39 Nau henee nanedauvathee haeneneuvanauau had- 
dadaunaugunith : hau haevasanade haugauthe, Nana- 
nene Heau David, jeauwunaune, 

40 Nau Hejavaneauthusau haedauusa, nau haeauthe- 
ave hadjâdaunade: nau haayâjenauusanith, haenaude- 
dauna, 

41 Hauddusehathe henee hadenaasehathane? hathau- 
huk. Nau hanaââedauwunaude, Vahadâhene, nanaa 
hadeesedanauwau nauhaudauwaude. 

42 Nau Hejavaneauthusau haenehetha, hanesedanau- 

wu nananene nauhaudauwaude: hadethauwaudaude 
henayauhaâne. 

43 Nau chauchaunu haeesedane henauhaudauwaude, 
nau haethauguha, haevaveenethedauna Hejavaneauthu: 
nau vahee henanedanede, hâenauhauduu, haevaveene- 
thedaunanauau Hejavaneauthu. 


NEHEDAUNAU 19. 


1 Nau Hejavaneauthusau haewaudasa nau haechau- 
gusa Jericho. 

2 Nau, naune, haeanedau henane Zacchaeus haseagu, 
haenajawauna hauâyâhehau, nau haeveaunauau. 

9 Nau haeneenavadaunauhauva Hejavaneauthusaun 
haedâhenethe ; nau haejeneene daunauthethenadedaune- 
nee, heee daujaahede. 

4 Nau haesayâgau, nau haenauauhu sycomore hunau- 
haudee hadnauhauwaude: hanau hadnehedesanith. 

5 Nau Hejavaneauthusau hâejeedadauau, haeejaâne, 
nau haenauhauva, nau hathauhuk, Zacchaeus, nauhau- 
huhu, nau jeauwusa, hanau nuu desenee hadnanedaunau 
haudauauwuu. 

6 Nau haenauhauhu, nau haejeauwusa, nau haeedasa 
nauguu neethajaude. 

7 Nau hâenauhauvâahede, vahee haeneânaune, Henee 
hadneejâdavenethe henanene henee wauwauchudauhu, 
hathahuk. 

8 Nau Zacchaeus haetheaugu, nau haeâedauwuna Va- 
hadahenith; Naune, Vahadâhene, vayaugauuu naudau- 
nunaunau vanenu hadavenuhuhauau; nau hith hedana- 
vanaugu hayewhu hehethee daun henane hanâjayau- 
dauvâedauwauthauau, hanâjavaâvenauau yayaunanee. 

9 Nau Hejavaneauthusaun haeâedauwunaa, Nuu dese- 
nee henayauthâhe hedadauau nuu hauauwuu, hanau 
nechau haneâvâde Abrahamvene. 

10 Hanau Heau henane nauusade hadnaudethade nau 
hadnenayauhaude daun naunethauaunith. 

11 Nau hajesenedauwauduu nuu hayauhuhau, haee- 

thedaunane nau haeauthaunauhananadetha, hanau dau- 
huauchauau wauwu Dadaunedan, nau hanau daunaua- 
naduu henee henajanedaunene 'Hejavaneauthu chau- 
chaunu wauauhaadenauhauwu. 

12 Hanaaenehede henaheee, Jasaa naja haeehau va- 
vâaune vedauauwuu hadnesedanauau heee nehayau na- 
janede, nau hadjaejaude. 

13 Nau haeadetha vadadauchu hewauwaunauwau, nau 
haejaanauwuna vadadausauna vaejetha, nau haeâedau- 
wuna, Hadeaudaunava haunaude jaenauusanaugu. 

14 Hau hauauwunanenau bhaeasânavaa, nau haeye- 
thautheavedaunene thauguu, Nahauwuvadaunethenauva 
naa henane nahauwuvadaunajawaunava, hathahuk. 

15 Nau hethauwuu, henee haejaenauusade, haeesedane 
najanede, hanaâauchuwuhaude nuu wauwaunau hadna- 
dethaude, hevenaunau vaejethaé, henee hadnaenauau 
haedauchu dathâjee henane haedauchujavaajasedethe 
heee hedaudaunaunau. 

16 Hanaâejenauusade nanedauvade, Vahadahene, ha- 
vâeJethawau javaajasedede vadadausauna va CYH ha- 
thahuk. 

17 Nau hanaââedauwunaude, Hethadee, nananene he- 
thâhene wauwau; hanau nananene nethauwaudauwu 
heee naugajuhuhuu hadnajawaudauwu vadadausauna 
hedan. 

18 Nau naneseauwaude haejenauusa, Vahadahene, 
havaejethâwau javaadjasedethee yauthauyauna vaejetha, 
hathahuk. 

19 Nau vavade hanaasenehethaude, Hadnehanahene 
yauthauyauna hedan jea. 

20 Nau jasaa haejenauusa, Vahadâhene, Naune, he- 
yewnau havaejethâwau, neaunaunedenau nejenanau- 
wau haheahaunaa, hathahuk : 

21 Heee dauhusathane, hanau nananene daugaugau- 
nauauwunanenene: nananene hedanau henee hajejena- 
yaunau, nau hadegauuchu henee hajejenayaunau. 

22 Nau haeâedauwuna, hehethee nehayau hadenaa 
hadauchuwuhathane, nananene hauhauganene wauwau. 

Haenauwu henee daugaugaunauauwunanenenau, heda- 
nauwau henee najejenayaunau, nau hadgauuchauwau 
henee najejenayaunau: 

23 Naudu gauhajeva navaejethawau nedauhaenaee- 
vaejetha, henee haejaenauusanaune hadeesedanauwau 
nehayau javaanee ? 

24 Nau haeâedauwuna henee daunauthetheaugunethe, 
Hedanauwunaa vaejetha, nau hadevenau henee vada- 
dauchuvaejethavade. 

25 (Nau hathahuk, Vahadâhene, nanethenauau vada- 
dauchuvaejetha. ) 

26 Hanau hâedauwunathane, Henee dathajee hanesâde 
nanethenauau hadnevenade; nau henee janejasedede. 
daudause henee henetheyaunau hadnedanauwunade. 

21 Hau hena naujauthauwauau, henee najevadauna- 
Jawaunaunauau, hadjâthauva hede, nau hadnaunauauva 
hathaâjenau. 

28 Nau haesanâsenehede nuu, haenedauva, haenauau- 
huyehaunauau Dadaunedan. 

29 Nau hethauwuu, hâayânauusade Bethphage nau 
Bethany, haua Olives haseâgu, Haesayanautheava hane- 
senethe hethauguhadaunau. 

90 Najesaa nananena hesee hajasee hauauwudan ha- 
thaâsana, hathauhuk; nanaa waudasanagu hadveehauna 
dâtheveehauchavesau hadduguhude, hehauwuthauune 
henane dachaugu: hadaugunauva, nau hadjachaudau- 
neva hede, hathauhuk. 

91 Nau hith daun henane naudedaunânagu, Naudu 
hauaugunauna hethanagu? hesau jenaasenehethauna, 
hanau Vahadâde haddaununaude. 

92 Nau henee hautheavathee hanaaâejathaauthee, nau 
haeveehanauau neesenehethaude. 

33 Nau daunausunaugunauthee datheveehauchave- 
saune, hedauneenith, Naudu haaugunauna dâtheveehau- 
chavesau ? hathâhaugaunee, 

34 Nau hanaââedauwunauthee, Vahadâde haddaunu- 
naude. | 

35 Nau haenauuchaudaunanauau Hejavaneauthusaun: 

nau haedadasanauwunanauau hedâchaunenau dasee da- 
theveehauchavesaun, nau haeaugaugunaunanauau Heja- 
vaneauthusaun dasee. 

36 Nau daunausuyehaude, haesasaanauwu hedachau- 
nenau vaunaa. 

97 Nau hâayânauusade, wauwu haeauwusa hauanee 
Olives, haunauude hadauchude hethauguhadaunau ha- 
naâaunauwuthajauthee nau haevaveenethedaunanauau 
Hejavaneauthu nauguu haevasânadedaune heee vahee 
hathâenauthaunee henesethaunene henee henauhauthau- 
nenau; 

98 Haunauwuthajauau Naja henee jaunaude hanene- 
seede Vahadâhenith: danâdauyauau hejavaa, nau vavee- 
nethedauwuu javaâjauudaa, hâheagu. 

39 Nau hauthauau Nesethajauhuhau hehethee hena- 
nedaa, Hechauhauthethâhe, neuwune hathauguhadau- 
nauau, hathahuk. 

40 Nau haeauchuhanâedauwuna nau hasenehethau- 
huk, Nananenau nâedauwunathana henee, hith nuu da- 
daunaugagaunee, hauunauganauau chauchaunu hadne- 
duhuthee. 

41 Hau haayanauusade, haenauhaudauau hedan, nau 
haevewau, 

42 Hanaaenehede, hith heaenauwunagu, ha nananene, 
ha nuu hadeseve, hayauhuhau naathuu hadadaunahe- 
daunaa, hau hewaunehaa yaunaudaunane hasesae. 

48 Hanau hese hadnedasâna henee haujauthauwauau 
hadnesedethee havathegauuha heee nananene, nau had- 
nechauchuaunâna nauanee, nau hadnaunaunehana dau- 
dauna hehethee, 

44 Nau hadnanaunauvaenâna, nau hadâeyaunewauau 
hanedauchaunawaunauau ; nau hadnehauwunaudanau- 
wunâ hanesâhenith hauunaugane hanathaugunethe ; 
hanau nananene daujaenauwu haenauujadaunatha- 
na. : 

45 Nau hanaâeyehaude vadanedaunauauwuu, nau ha- 
naaenudanaude henee neaudaunanethe jedauwuu, nau 
henee naudaunanethe; 

46 Hanaaaedauwunaude, Wauthaunauhuu, Naudauau- 
wuu haneauauwunee hadnevevethahedaunee: hau nana- 
nena haesedena nedaunaudee heyaenau havedehehauau. 

47 Nau haeautheda hayauwusenenee vadanedaunau- 
auwuu. Hau najanauau vevethahevahehauau nau wau- 
thaunauhâhehauau nau najavahehauau henanedanede 
haeneenanaudehaa hadnaâde, 

48 Nau haeeyauhuune nesenehâde hanau vahee hena- 
nedanede haenâedevenenau dauhujaathehade. 


NEHEDAUNAU 20. 


1 Nau hethauwuu, henee jasaa hena hesee, denausu- 
nauthedade henanedanede vadanedaunauauwuu, nau 
haeauthedaude waunauyaunee hethadenee, najanauau 
vevethahevahehauau nau wauthaunauhahehau haeedasaa 
nauguu vachaugananenau, 

2 Nau hanaaanadethauthee, Jeauthedaunâa, hayew 
hâenaudahede hâenesedaude nuu hayauhuhau ? wauathe 
hanaa henee havenâde nuu haenaudahede ? 

9 Nau hanaâauchuhananâedauwunaude, Nechau ha- 
dnaudedaunathana hanesadee hayewhu ; nau hadjeaedau- 
wuneva: 

4 Heedusaayâde Jaun, gauhuhuthaune hejavaa, wau- 
athe hehethee henanedaa ? hathauhuk. 

5 Nau haeeegaugaugauudenauau, hith hesauhesenehe- 
thaunauaugu, hehethee hejavaa; hahagaunee, Naudu 
haejethauwaudaunauna? hanathanauau. 

6 Hau hethaunauaugu, hehethee henanedaa; Vahee 
henanedanede hanâedaudauauvânauau hauunaugae, ha- 
nau hethauwaenaunauthee henee Jauneau dauhaeyanith. 

7 Nau haeâedauwunanauau, daujeneauthedaunauthee 
daunathaunee. 

8 Nau Hejavaneauthusau hanaââedauwunaude, Dau- 
dause gauhaudnauthedaunathava daun nâenaudahede 
naenesedaude nuu hayauhuhau. 

9 Hanaaejasesanadedauau henanedanede heee dajene- 
hede; Jasaa henane haejenane dadajeveneveseuethau- 

chayau, nau haeehathauauauwujethahehau, nau haeja- 
thâau hesee vavaaune vedauauwuu haegudaunaâ. 

10 Haenauauchaunee haeyethautheava wauwaune he- 
see thauauauwujethihehau, henee hadjevenâde veve- 
naudenau hehethee dadajevenevesenethauchayaunaa : 
hau haeneneseguhuu, nau haejathethajenahee jessaa. 

11 Nau jea haeyethautheava jachau wauwaune; nau 
haenenesecuhunauau jea, haedadayânauchuhanauau, 
nau haejathethajenahee jessaa. 

12 Nau jea haeyethautheave nanaseauwaunee: nau 
haeanasenehanauau jea, nau haenuguthanauau. 

13 Hanaaenehede hadahevahe dadajevenevesaa, He- 
wauaujeesedaunaune? Hadautheawauau navechauthau 
naa: Nauchâe hadeneehauthee hâenauhauwaunauthe. 

14 Hau thauauauwujethahehauau hâenauhauwauthee, 
haegaugaugauudenauau, Naa nananede hadvanehanade: 
nahajauau hadenauaune, henee headevanehanahedaunau 
hadenehanahenauau. 

15 Hanaâenuguthauthee dadajevenevesenethauchaya- 
unaa, nau haenaanauau. Haudneduseha hadahevahe 
dadajevenevesenethauchayaunaa ? 

16 Hadejaude nau hadnauauhaude nuu thauauauwuje- 
thihehau, nau hadgauchuhuvade dadajevenevesenethau- 
chayau, hathauhuk, Nau haenedauwauduu, hadnehau- 
wunaasau, hahagaunee. 

17 Nau haenâauhauva, nau hanaââedauwunaude, 
Dusau nuu henee wauthaunauhuu, Hauunauganau hau- 
auvahehauau hausaguthaunenau, hanânuanenith hahe 
hanadade nedautheaunee ? 

18 Daun janesee dasee nuu hauunaugane hadthauusee, 
hau dasejaneseagu hanânauchauwuthauathaaunaude. 

19 Nau najanauau vevethahehehauau nau wauthau- 
nauhahehauau chauchaunu haecaugauanavanauau ha- 
dnesedanauthee; nau haeedauwu henanedanede heee 
dauhaenuu henee dauhuanadede nuu dajenehede heee. 

20 Nau haeaunauyauhauvanauau, nau haeautheava- 
nauau haunauyauhauthahehau, hadnanadaunethânethe 
hadchuvahevathe henanenau, henee hadnesedanauwu- 


LUKE, 20. 83 


nethe hedanadedaunau, henee hadenauuchaudaunauthee 
hejadenenau nau naunaudahenethe hauchuwunane- 
ne. 

21 Nau haenaunaudedaunanauau, Hechauhauthetha- 
he, haenaunee henee hasenehenaune nau nethauwuchau- 
hauthethâne, daudause hahauwujâvedaugauhauwaunau- 
au henanedanauau hegau, hau hanechauhauthethane 
hesee Hejavaneauthuu hethauwuu : 

22 Gaunaasauau heee nananee hadnevenade hauâyau- 
nau Caesar, gauwauathe hegau ? 

23 Hau haeaenauwu henadaunedaudenenau, nau ha- 
naaaedauwunaude, Naudu haevadauvasehena ? 

24 Jenauhauthehee vaejethae. Hanaa hewauthaune- 
nauaudene, nau hanaa hewauthaunauhanede? Haeau- 
chuhanaedauwunanauau, Caesar. 

25 Nau hanaââedauwunaude, Jauaunaudaunaa heee 
Caesar hayauhuhau henetheyaunau Caesar, nau Heja- 
vaneauthau hayauhuhau henetheyaunau Hejavaneau- 
thau. 

26 Nau haejeneesedanauwu hedanadedaunene hatha- 
ajedaunenee henanedanede: nau haegaugauanadauwu 
hedauchuhanehedaunene, nau _ hanaâedâdaunaugu- 
thee. 

27 Hanaâejeedauchauthee jasae Sadducees, hayâtha- 
jauhuhau henee hadjejaegauhadenenee: nau haenaude- 
daunanauau, 

28 Hechauhauthethahe, Moses hathauthaunauwuna- 
nauau, Hith daun henane henauhauwauan gaujauaudâ- 
heyaugaune, heneneyaugaune, nau gaujauaudâheyau- 
gaune jedâeyauneveyaugaune, henee henauhauwauau 
hanadanaude henenene, nau hananesaunede heee henau- 
hauwauau, hathauhaugaunee. 

29 Hena heee haenesaudauchunauau henahavaevade- 
hehauau: nau jasaa nedauau haeenene, nau haenaja hae- 
Jedâeyauneve. 

90 Nau naneseauwaude haeneva, nau haenaja haeje- 
daeyauneve. 

31 Nau nanaseauwaude haeneva; nau vavade hanaase- 

dâeyaunauau, nau haegaujauaudâhenauau. 

92 Waunee vahee hesâ haegaujauauda jea. 

39 Henaheee jaegauhadeneyagu hanaane hadnevadau- 
ne? heee hanesaudauchunethe daunevade. 

34 Nau Hejavaneathusau haeauchuhanâedauwuna, 
dâeyaunauauau nuu hathâauauvaa nenevadedaunee, nau 
nenenehaudenee: 

35 Hau daun naunauguathee hadnenaededuu hena 
henaedede, nau jaegauhadeneagu hehethee gaujauauda- 
hede, hadnehauwunevadedaune, hegau hadnenenehade- 
daune: 

96 Daudause hadnehauwauthenajadene: hadnaathahe- 
daunee hautheaunauau; nau hadnenesaunevathee Heja- 
vaneauthu, naathedâeyaunenedaunee jaegauhade. 

37 Wauha henee gaujauaudahehehauau hadjaegauha- 
thee, Moses denauhauthehade jauauadee, deadethade Va- 
hadâhenith Hejavaneauthu Abraham, nau Hejavaneau- 
thu Isaac, nau Hejavaneauthu Jacob. 

98 Hehauwuujavaneauthune heyauhaudade, hau he- 
naedede: hanau vahee haneenaededaunenee. . 

99 Hanaaene jasaa wauthaunauhâhe haeauchuhanana- 
detha, Hechauhauthethahe. Nananene hethade hasene- 
hene. 

40 Nau heee haejauthenaudedaunanauau. 

41 Nau hanaââedauwunaude, Naudu haena hanee Chris 
David dauhuâwaude ? 

42 Nau Dâvid nehayau hasenehede wauthaunauhanaa 
Psalms, Vahadâde hasenehethaude Navahadahewauna- 
daune, Hadjejanaugudaune hejavesanee, 

48 Haunaude nadeesehaunauau haujauthauwauau 
hadnedaugâaugunene. 

44 David henaheee haeheenesea Vahadâhenith, dusee 
heau ? 

45 Nau vahee henanedanede haenedaunau hanaââe- 
dauwunaude hethauguhadaunau, 

46 Waudauau wauthaunauhahehauau, neneanaduu ja- 
vesanee sauaunausachaude, nau vechauduu jachautha- 

dede nedauaudaunauvadedaunenee, nau najatheaugu- 
daunau vevethahenauauwuu, nau najanau nedaugunethe 
vanethehedaunenee: 

47 Naudauvae henevesanau hedauauwunene, nau ha- 
nau denauhauthethathee deguthevevethahethee: hadna- 
thee hanesedanuu vanasaunee gudanadede. 


NEHEDAUNAU 21. 


1 Nau haeejaane, nau haenauhauva nethauyasenanene 
haejenanauwu hevaudenenau haenathaunaa. 

2 Nau haenauhauva jea jachau hadavenuhu heneve- 
sane haethagudene hanesaenee nevaahenee vaejethaau. 

3 Nau hanaaenehede, hethauwuu nananenau naedau- 
wunathana henee naa hadavenuhunede henevesa javaa- 
Jenanauau vahee; 

4 Hanau vaheenuu nanethauyadahethee dejenanuu de- 
jenanauwunauthee Hejavaneathu: hau hadavenuhunede 
hajenanauau vahee heenaededaunau hathaenethenauau. 

3 Nau haehegaugaugauudenauau vadannauauwuu, ha- 
seneehenee nauguu hethahenethe hauunauganau nau 
hausayaunau, hanaaenehede, 

6 Nuu hayauhuhau hanauhauthaunenau, hesee ha- 
dnauauchuu, hadnehauwunathauau hanesade hauunauga 
hanathaugude hadvajanesee. 

7 Nau hanaâenaudedaunauthee, Hechauhauthethâhe, 
hau hadduunaasau nuu? nau hayew hadnauhauwuu ha- 
dnesauau haene nuu hayauhuhau hadneenauauchuu ? 
hathauhaugaunee. 

8 Nau hanadenehede, haunauyauhaudauwauau henee 
nananena hadejenanedaunehana: hanau hadnewautha- 
thee hadjauthee Naneseedaunaa, Hanejavaneauthusau- 
nenenau, hadnethee; nau hayânauauchauau: jevathau- 
guhaa. 

9 Hau haenedauwaudauwuna vauthadede nau jaja- 
yauthadede, jeva nathajauau, hanau nuu hayauhuhau 
hadnedauunauauchuu ; hau hadneevadauauau hadgu- 
thauau. 

10 Hanaaaedauwunaude, jajaesenanedanedede hadne- 
vauthadee jajaesenanedaa, nau najanede hadnevaudauau 
najanede: 

11 Nau hadnavathethauthauwunauauau vedauauawuu, 
nau hasenaude, nau havathaugauwude, nau naunaunau- 
chaudauhauthaude nau hadvasauau naunauhauwuu ha- 
dnauauchauau hehethee hejavaa. 

12 Hau hadnejesejenauauchuu vahee nuu, hadneda- 
nana, nau hadnaunaunauchauthehana, nau hadnevan- 
denee nananena hauachaude, nau duguhunauauwuu, 
nau hadnenauuchauhana hathaâjethee nenauchuwuthee 
nau hauchuwunanenauau hanau Naneseede heee. 

13 Nau hadnaasejenanauwunana heee haenathau. 

14 Hâenauwuu heeehena nananena hadahenauau, je- 
vagaugauuthajauau nedauau daun hadnesenehena: 

15 Hanau hadvenathana vade nau haeyaude, vahee 
hasânavâdaunenau hadnehauwuneayâdaunâva hegau 
hayethaagudaunâdaunenau. ; 

16 Nau nananena hadnavethevathee nesauuu haneha- 
nenau, nau hathesaunenau, nau hadauanenau, nau 
hadaehahenau; nau jasae nanaena hadneenaana. 

17 Nau hadneevahasânavahena vahee henanedaa ha- 
nau naneseede heee. 

18 Hau hegau hathaanenau haudauguhuanenauau hau- 
dnehauwugaujauaudahenaunau. 

19 Hanaedevedaunenau hadnaunaunehaudde havada- 
thuwunau. 

20 Nau haenauhaudauwuna Dadaunedan hadnechau- 
ehuaunâna vanenanenauau, nanehâaenauwuna henee 
nauauhadede wauwu hadneaudaa, 

21 Nanehadaugauhuthee hesee hauanee hathâanedau- 
thee Judaea; nau henee hathaanedauthee nahethâe nane- 
hanauahethee; nau jevajejedanauha henee hathaanedau- 
thee gauchuhunee vedauauwuu. 

22 Hanau nuu hesee hadneauthedaudenee heneê vahee 
hayauhuhau hathaewauthaunauhuu hadnethauwunaa- 
sauau. 

23 Hau naunauthaunee hadnethauauvahethee hathae- 

nesaunethee, nau hathieneaunauhuthee hena hesee, ha- 
nau hena hadnavathasenaudenee vedauauwuu, nau hase- 
naunaudaunâhenauau nuu henanedanede. 

24 Nau hadneaunathahethee gaugauthau, nau hadne- 
jathechauhathee hadwauwaunenethee vahee jajaesenane- 
danede: nau Dâdaunedan hadnauguhethee Neauthu, hau- 
naude Neauthu nauauchaudauhaugaunee. 

25 Nau hadnauhauthaunee hesesee, nau vegusesee, nau 
hauthuuu; nau nanadee hathâauauvaa hadnaunauâdau- 
gauhudaunee jajaesenanedanede, hadnehauwaenauwu ; 
hadaje nau hadnaunaudânaunee; 

26 Henanenauau hedahenau hadnadenathajaunee, nau 
hanau naunauyauhauduu hena hayauhuhau hadnauau- 
chaunee dasee hathaauauvaa, hanau hathaenauthauau 
hejavaa hadnauauwunauauau. 

27 Nau hadnaâenauhauwauna Heau henane hadne- 
nauusade henaunauade nauguu naunauthaunee nau ha- 
dnavathenauasaauau. 

28 Nau hâene nuu hayauhuhau hâenauauchuu, nau- 
hadnaaenaunauânena; nau hadnejenaauguauna heee 
hadneejaenauthana hadnaaeaudaa. 

29 Nau hanaaâedadajenehethaude; Nauhanvaa hauu- 
yauchunauhaude, nau vahee hahaudenauau; 

30 Haâeguugauâhenauthe, hadnauhauwauna nau ha- 
dnaenauwuna nehayau henee veja dauhuaudaa. 

31 Hadnaasauau nananena hâenauhaudauwunâ nuu 
hayauhuhau hadnethauwunaasauau, haenauwuu henee 
henajanede Hejavaneauthau haneaudanee. 

82 Hethauwuu naedauwunathana, nuu henaedede 
hadnehauwuvadauau, haunaude vahee hadnethauv- 
ae. » 

33 Hejavaa nau vedauauwuu hadneyauhuu; hau Na- 
danadedaunau hadnehauwuthauuyauhuunau. 

34 Nau haunauyauhaudauwauau nehayau, naseduhuu 
daunâene hadahenau havaehayaudenau heee haudau- 
hauganedaunenau, nau havanadenenau, nau haunaune- 
thaunenau nuu henaedede, nau henee hesee hadgau- 
duaunâna hau hadnehauwaenava. 

35 Hanau waude nauyaudenau hadnauauchauau vahee 
hathaetheaugude dasee hathaauauvaa. 

36 Haunauyauhaudauwauau henaheee, nau heveve- 
thahee dajauaunee, henee nananena hadeheenauguana 
hadegauchuhuauwuna vahee nuu hayauhuhau henee 
hadnauauchuu, nau haddetheauguna hathaahede Heau 
henane. 

37 Nau hesenee haeechauhauthetha vadanauauwuu; 
nau haeveeyaunee haenaua, nau haeadane hauanee he- 
nee neseeyagu hauanee Olives. 

38 Nau vahee henanedanede haejevanauuchaudene 
naugusaje daunauganenee hadaude vadannauauwuu, 
heee dauhujaathehade. 


NEHEDAUNAU 22. 


1 Wauha hadneevasevenee janenesaunauchauanau- 
huu janaujaunau haeayanauauchau, Hadavechaude ne- 
seagu. 

2 Nau najanau vevethahevahehau nau wauthaunau- 
hahehauau haegaugauanadauwunenau hadnesenaade ; 
hau haeedauwu henanedanede. | 

3 Hanaaejedade Haujau Judas hejaveede Iscariot, hae- 
nethanedau vadadauchunesenee. 

4 Nau hanaaejathaaude, nau haeanadetha najanau ve- 
vethahevahehau nau haunauyauhauthahehau, hadnesea- 
vedaudaunauwaude. 

5 Nau haeneethajaunauau, nau dechauchuwuhadethee 
hadvenade vaejetha. 

6 Nau haesayânehetha, nau haeaunauyauhaudauwu 
hadneeneavedaudaunauwaude henanedanede. 

7 Hanaaenauauchauau hesee janenesaunauchauanau- 
huu jauaujaunau nanaa hadavechauthau hadnâede. 

8 Nau hanaâautheawaude Pedaheau nau Jauneau, Na- 
jesaa hadesaanudeva hadavechauthadede, hadevethe- 
nauau, hathâhaugaunee. o 

9 Nau hanaââedauwunauthee, Daudu hadauvathehâne 
hadnedauusaanuu ? 

10 Nau hanaââedauwunaude, Naune, hâejedânâ he- 

dau, hena henane hadnuchaunâna, hadnewauunauau 
hauanau hadjaasanenee naje; hadethauguhauva hauau- 
wuu hadnedaujedade. 

11 Nau hadethauva henane hedauauwunede, Hechau- 
hauthethâhe nejeethâne, daudu jâdanauauwuu hadne- 
dauvethenauau hadavechauthadede nauguu nâthauguha- 
daunauau ? 

12 Nau hadnauhauthehâna vanasaunee dachauauwuu 
hadnesewaudeanee: hadnesaanuhuu. 

13 Nau hanaâeyehauthee, nau haeveedenauau neethae- 
dauwunaude: nau hanadesaanudethee hadavechautha- 
dede. 

14 Nau hâenauauchaunee, hanaâejanaugude nauguu 
vadadauchunesenee hevadauhanau. 

15 Nau hanaââedauwunaude, hethauwuvadauvethe- 
nau nuu hadavechauthadede naugu nananena hajeseja- 
sauwauwuthânau: 

16 Hanau naedauwunathana, Nadnehauwauthevethe 
nuu, haunaude hadnauauchauau henajanede Hejava- 
neauthau. 

17 Nau hanaâedanauau vâenau, nau hanaâevâde va- 
veenede, nau hanaâenehede, Hedanauwuu nuu, nau 
hadjaanauwauva nehayau: 

18 Hanau nâedauwunathana, Naudnehauwuvanethede 
dadajevenenaje, hanaude henajanede Hejavaneauthau 
nauauchauyagu. 

19 Nau hanaâedanauau jauaujau, nau hanaâevâde va- 
veenede, nau haejeane, nau haevena, Nuu nanaa nada- 
nayau havenadenenau: nuu hadneejenauneethedaunena, 
hathauhuk. 

20 Naasauau jea vâenan haesethunevethehedaunee, 
Nuu vâenau waunauyauau hesânaavede Navaevaa, ha- 
nedaunauwunana, hathauhuk. 

21 Hau nauhauvaa, hejadenaa henee haneavedaudau- 
nade nananenauau nanedauguvanauau vethehedaunaa. 

22 Nau hethauwuu Heau henane hadjathâaude, neese- 
dauwaunade: hau naunauthaunee henee henane hanea- 
vedaudaunaudenenee. 

23 Nau hanaaenaunaudedaunadethee nehayau, hanaa- 
dee hadnesedaude nuu. 

24 Nau hena jea haeneenayaudenauau, hanaadee ha- 
djavaavasathaa. 

25 Nau hanaââedauwunaude, Nenauchuwuthee Neau- 
thuu haevahadahethedauwu; nau henee nanethenuu 
naudahede nanadee hesenaedehehauau neseadagaunee. 

26 Hau jevanaathahee: hau henee havasâthawaunaâ- 
daunenau, hadenahavaewauva; nau henee naja waude 
henee henechauthahehau. 

27 Hanaa vanasathaa, henee vanethede, wauathe he- 
nee henechauthahe? gaujenane henee vanethede? hau 
hanedaudaunathana waude henee henechauthahe. 

28 Nananena daudajauaunenethaunena denaunaunau- 
chauthehanau. 

29 Nau janenanauwunathana najanede, waude Nasau- 
nau neJeesejenanauwunanau; 

30 Hadevethehena nau hadevaveyâna navethehedau- 
naa Nanajanedaunaa, nau hadetheaugudauwuna naja- 
theaugudaunau hadnauchuwuhauna vadadauchunesenee 
jajaesenanedanede Israel. 

31 Nau Vahadâde hanadenehede, Simon, Simon, nau- 
hauwune, Haujau nevadaunethenâne, hadvachuuguthâ- 
ne waude thauauhanewauchuunau: 

32 Hau nevevethasathane, henee hadethauwuthajaude 
hadejenadegaudenauau: nau haejauaugauthethajaunau- 
ne hadedâewaunauau hahauwauauau. 

33 Nau haenehetha, Vahadahene, Nananenau hanesa- 
anunau hadnenenethaunathane, nesauna duguhunauau- 
wuu, nau gaujauaudahedaunaa, 

34 Nau haeâedauwuna, hâaedauwunathane, Peda, neau- 
thuneihe hadnehauwunedu nuu desenenee, hajesejene- 
henaune nasau hadnethedauwaune henee nananene dau- 
jaenaunene. 

35 Nau hanaââedânwunaude, Deathavejenanathana 
haehauwunewauunava hesevaejethaiwau, nau newaugu- 
saJaanauchu, nau wauaunau, gauhajevathehava haye- 
whu? Hegau, hathauhaugaunee. 

36 Hanaââedauwunaude, hau hewaunehaa henee na- 
nethenauau nesevâaejethâwau nanehaedanauau, nau jea 
henewaugusajaânauchu ; nau henee janenethenauau gau- 
gauchu, nanehaeaudaunade heddu, nau jeaudaunaude 
gaugauchu. 

37 Hanau naedauwunathana, henee nuu wauthaunau- 
huu hethauwunaathauthaunanhunau, Nau haewauhau- 
nuau wauwauchudauhuhau: hanau nethauthedauthanan 
hethauvaa. 

38 Nau hathauhaugaunee, Vahadahene, nauhaudau, 
heyewnau hanesâe gaugauthau. Nau haeâedauwuna, 
Naadauchae. 

99 Nau haejenaua, nau haejathaau, nesedaude, haua 
nee Olives; nau hethauguhadaunau jea haethanguhaa. 

40 Nau haananusade, haeâedauwuna hevevethahee 
henee hadejejedâna vasehadede. 

41 Nau haejavesa hehejese nejechauthaunenee, nau 
haechagujanaugu, nau haevevetha, 

42 Nachau, hith Nananene vadauusedaunenagu, jegu- 
danauwune nuu vâenau hehethee Nananenau: hau na- 
hauwuvathehaa, hau Nananene, hadnaasauau, hathau- 
huk. 

45. Nau haenauhauva hautheaune hehethee hejavaa, 
haedadâevaa. 

44 Nau haeneenajeneethajau haeneenavevetha: nau 
heguwauaude waude davathejajaneauthee vaewauau de- 
janesee vedauauwuu. 

45 Nau haegauhade hehethee devevethahede, nau hae- 
Jeedasa hethauguhâdaunau, Haeveena haeseenaugauhu- 
nenau heee haudauwuthajaude, 

46 Nau haeâedauwuna, Naudu haenaugauhuna? gau- 
hâe nau vevethahee, hadejejedâna vasehadede. 

47 Nau hajesanadede, haenauhauwu havathenaneda- 
nede, nau henee Judas neseade, jasaa vadadauchunese- 
nee, haenedauva, nau haeayâedasa Hejavaneauthusaun 
hadnedanaude. 

48 Hau Hejavaneauthusaun hathâhuk, Judas, gauhaa- 
vedaudauna Heau henane gauhadneenedanau ? 

49 Haene henethauguvadaunau daunauhaudauwune- 
the hadnesehade, Vahadahene, gauhadjedauauwaunauau 
heee gaugauchu ? hathauhaugaunee. 

50 Nau hanesade haedauauva hewauwaunavene vasna- 
jane vevethahevahew, nau haegauadathahe hejavese. 

51 Nau Hejavaneauthusau haeauchuhananadetha, 
Hauwaa nanesedau nuu. Nau haevasane henaudaunune- 
ne, nau haeenayauha. 

52 Hejavaneauthusau hanaaenehethaude najavevetha- 
hevahehau, nau haunauyauhauthahehau vadannauau- 
wuu, nau vachaugananenau, hejewaunedasadaunau, 
Gauhaejauva, waude heee havedehe, nauguu gaugauthau 
nau vachau ? 

53 Denethenaedevathana hayauwusenee vadannauau- 
wuu, nananena haehauwudaneva: hau nuu nauauchau- 
dauna, nau naunauthauau vaneeyauau. 

54 Hanaaedanauthee, nau haejathechauhanauau, nau 
haejedananauau Vasenajane vevethahevahew hedauau- 
wunene. Nau Peda haejesedauchu. 

55 Nau haesewaudedaunathee nahethae hadauvasene- 
jesauau, nau haeauajanaugunauau, Peda haejanaugu- 
dauna. 

56 Hau jasae hesahedaeyaune haenauhauvaa dauja- 
naugudaunaude hejava hesedaa, nau haenaunauchaudau- 
hauvaa, nau hathahuk, Naa henane jea nanethenaede- 
waude. 

57 Nau haeethedauwautha, Hesa, nahauwaenaunau, 
hathauhuk. 

58 Nau naunade jachau haenauhauvaa, nau hathahuk, 
Nananene jea hanehedahene. Nau Peda hahagu, Hena- 
ne, nananenau hegau. 

59 Nau heee jasaye denauachauau waunee jachau 
haeethauwunehene, hathahuk, hethauwuu naa jea na- 
nethenaedewaude; hanau nananede Gananaean. 

60 Nau Peda hahagu, Henane, Nahauwaene daun 
nesenehene. Nau chauchaunu, daunausunanadede, neau- 
thuneahe haenedu. 

61 Nau Vahadade haejaaagu, nau haenaauhauva Pe- 

nene Vahadahenith, neesenehethade, Hayjesejeneduhude 
neauthuneahe, nananene hadnethedauwauchune nasau- 
na. 

62 Nau Peda haenaua, nau haeneenavewau. 

63. Nau henanenauau henee daununauthee Hejava- 
neauthusaun haevavavanauchuhanauau, nau haedaudau- 
auvaa. 

64 Nau haesajeajethauthee, haeanadeâhenauau, nau 
haenaunaudedaunanauau, Haeyâhe, hanaa henee hau- 
dauauvade ? nethahuk, 

65 Nau wauthanee haeewauwauchuvaa nanasanade- 
thade. 

66 Nau chauchaunu hasenaugusajenee, vachauganane- 
nauau henanedanede nau najanauau vevethahehehauau 
nau wauthaunauhahehauau haeauachaudaunanauau, 
nau haejedananauau hadauhanadethee, 

67 Gauhanane Chris? jeaedauwunaa, hathauhaugau- 
nee. Nau haeâedauwuna, Hith Nananenau hâedauwu- 
nathanagu, nananena hanâjethauwaudaunena: 

68 Nau hith nananenau jea naudedaunathanagu, nana- 
nena hanajauchuhananadesena, wauâthe hanajejena- 
nena. 

69 Hewaunehaa heee Heau henane hadtheaugude he- 
javese naunaudâhenith Hejavaneauthu. 

70 Hanaaenehethee vahee, Gauhanane Heau Hejava- 
neauthau? Nau haeâedauwuna, Hasenehena Nanane- 
nau. 

71 Nau hahagaunee, Hehauwauthevathehâanauau nau- 
dedauyaunauau ? hanau nehayau nanedaunaunauau Ne- 
hayau hedenaa. 


NEHEDAUNAU 23. 


1 Nau haunauude henanedanede haegauliadene, nau 
haeyehaudaunanauau Pinade. 

2 Nau hanaâevavasevâde, Vaneenaunauau naa gau- 
chuhuchaudede jajaesenanedanede, nau nedauduwaude 


94 LUKE, 23. 


hadjevenauthee hauâyaunau Caesar, daunahagu Chris 
Nenauchuwude, nethadede, hathauhaugaunee. 

3 Nau Pinade haenaudedauna, Gauhanane Dauhunau- 
chuwuhunene Jews? hathauhuk, Nau haeauchuhanâe- 
dauwunaa, Hethauvane. 

4 Hanaâaedauwunaude Pinade najanau vevethahehe- 
hau nau henanedanede, Nâhauwuveedenaune wausaunee 
naa Henane. 

5 Nau haenaunauchauthedauhaudene, wauwauyau- 
chudede henanedanede, hanechauhauthethade hehethee 
vahee Jewsevedauauwuu, jejasesee hehethee Gananane 
nauuu nuu vedauauwuu, hathauhaugaunee. 

6 Haene Pinade nedauwauthaude Ganane, haenaude- 
dauva wauau hagananenanene. 

7 Nau chauchaunu haesaenauau henee daunaadâde 
Herod hadaunajavanethe, haeathavenane Herod, jea 
haeanedau Dadaunedan hena hesee. 

8 Nau hâene Herod nauhauwaude Hejavaneauthusaun 
haevaseneethajau: heee devadaunauhauwaude dajauau- 
nee hanau dauhuwauthanedauwauthaude; nau haeva- 
daunauhaudauwu jasaa venauneguthau hadnesedaunith. 

9 Haenaunaudedauna hauwauhuu hanadedaunau; hau 
haejauchuhananadethaa. 

10 Nau najanau vevethahehehau nau wauthaunauha- 
hehau haetheaugunenau nau haenaunaunauchauthe- 
vaa. 

11 Nau Herod nauguu vauananenau haejenananauau- 
gaugauyaune, nau haevavavanauchuhanauau, nau hae- 
neenuhanauau neaudahenenee hu, nau haevenanauau 
jea Pinade. 

12 Nau hajesesenenee Pinade nau Herod haeenedae- 
havadenauau nesauuu: hanau nedauwuu haeasanavade- 
nauau nehayau. 

13 Nau Pinade, haesauanadethaude najanau vevetha- 
hehehau nau hauchuwunanenau nau henanedanede, 

14 Haeaedauwuna, Nananena nauuchaudaunena naa 
Henane, nanahagu henee gauchuhuchaudede henaneda- 
nede: nau, naune, nananenau, haunauchuwuhauau ha- 

thaahena, nahauwuveedenaune wausaunee naa henane 
heee henee hayauhuhau nanasevasewauna: 

15 Hegau, hehauwune Herod: hanau neathavejena- 
nauwunathane; nau naune, hehauwuneenauau hehau- 
wugaudauwudau. 

16 Hadnenesegauhaa, nau hadjenanauau. 

17 (Hanau hadnaugauhusenaasedaude hadjenanaude 
hanesahenethe vasevethehedauneagu.) 

18 Nau haunauude haevasânadenauau jasanee, Hau- 
saguthaa naa, nau jejenanauwunaaa Barabbas, haha- 
gaune: 

19 (Nananede hanau jasaa nejaevauâade hedan, nau 
hanau nenaade, nethânade duguhunauauwuu.) 

20 Pinade henaheee, haevadaujenana Hejavaneauthu- 
saun, haeanadetha jea. 

21 Hau haeneânaune, Saethechuhuu, Saethechuhuu, 
hahagaunee. 

22 Nau haeaedauwuna nanaseauwaunee, Dusee, duse- 
wauchudau? Nahauwuveedenaune hadneegaujauauthe- 
haude: Hadnaasedaunau hadnenesegauhaa, nau ha- 
dnaaejenanauau. 

29 Nau haeneenavasânadenauau, haeneenavadausae- 
thechuhunauau. Nau haeneânadenauau nau najanau 
vevethahehehauau haeechauwauauwaunauau. 

24 Nau Pinade haechuwaudâ henee hadnaasaunee ha- 
sevathehathee. 

25 Nau haejenanauwuna nananede henee hanati nejae- 
vauâde nau nenaade haethânau duguhunauauwuu; na- 
nanede heenedauwaudenenau ; hau haevâ Hejavaneau- 
thusaun hathanauwauthee. 

26 Nau haejathechauhauthee, haeedananauau hanesa- 
henith Simoneau, hehethee Cyrenene, hananeedesade 
vedauauwuu, nau hananene haenehanauwunanauau nau- 
gauchu, henee hadnanewauunauwunith thauguu Heja- 
vaneauthusaun. 

21 Nau hena haethauguhaa havathenanedanede, nau 
hesânau, haeaudauwuthajauha nau haevewauhunauau 
heee. 

28 Hau Hejavaneauthusau haejaaâne haeaedauwuna, 
Dadaunedan hedaunauhau, jJevahevewanhuu heee Nana- 
nenau, hau heevewauhuu nehayau, nau heee hadâeyau- 
nevenau. 

29 Hanau, naune, hese janâdauuu, hadneenehedaunee, 
Haunauwuthajauau jenesaunehehauau, nau henaudau- 
nenau henee nejethauujanesâthee, nau hethanenau he- 
hauwunethuaunenau. 

30 Heee hadnaaejaseseneheduu hauane, Gauduauna- 
nauau; naa jauaudane, gaudauyauhunauau. 

31 Hanau hith heenesedauhaugaunee nuu hayauhuhau 
janadanegauaheyaugaune hauhaudene, haudneeduse- 
daune wautheyaugu ? 

32 Nau hena haenesenauau gauchuhunee jea, wauwau- 
chudauhuhau, haenethaunaa hadnaugunaade. 

33 Nau haene haedaduu, Calvary hanaaseenee, hena 
haesaethechuhunauau, nau wauwauchudauhuhau, hane- 
sahenith hejavese, nau jachau nauwauthe. 

34 Haenaâenehede Hejavaneauthusau, Nachau jaegu- 
danauwunene; hanau daujaenuu hasedauthee. Nau 
haejaanauwaunenau, hedachaunene, nau . haeheedau- 
dauusadaunenau. 

35 Nau henanedanede haetheaugudaune dauhasauhau- 
vade. Nau hauchuwunanenau jea nauguu haeauchau- 
danavaa, haseneheyaugaune, Nenayauhaude hauthauau; 
Nanehanehanenayauhadede hethauwuu Chrisdeyaugu, 
N eayasanade Hejavaneauthu. 

36 Nau vanenanenau jea haenaunaugauthedaunaa, 
haeedasaa, nau haevenaa naneujaudenee dadajevene- 
naje, s 

37 Nau hathāhuk, Hethauwunajawaunaudagaunee 
Jews, henayauhade nehayau. 

38 Nau haewauthaunau jea haewauthaunauhune he- 
javaa hedanadedaunene Greek, nau Latin, nau Hebrew, 
Naa Nanajawaunaude Jews. : 

39 Nau jachau wauwauchudauhu chaunaunauaunith 
haewauwauchuvaa, Hethauwuu Chrisdenagu, henayau- 
hade Nehayau nau nananee, hathahuk. 

40 Hau jachau haeauchuhananadene haedauduva, 
Gauhajeadaunau Hejavaneauthau, hanau nananene na- 
nesadee hathauchuwuhane ? hathauhuk, 

41 Nau neehanauau; hanau hanesedanauwunauau na- 
nasedaunauau: hau Naa hehauwuwauchudau. 

42 Nau hanaaenehethaude Hejaneauthusaun, Vahada- 
hene, dauyewuwuthedaune haanauusanaune Hanajane- 
de. 

43 Nau Hejavaneauthusaun hathahuk. Hethauwuu 
haedauwunathane, Nuu desenee hadnethenaedevene Pa- 
radise. 

44 Nau haethauthaunesade, nau hanaâeveeyauau na- 
nadee vahee hathâauauvaa haunaude nanasuusee hâe- 
nauauchauau. 

45 Nau hesese haeveenenauau, nau hauguthau Vadan- 
nauauwuu haethauwunauau nahethae. 

46 Nau Hejavaneauthusau haevasânadede, Nachau, 
hajadenaa hadaunaunehau Navadathuwu, hahagu: nau 
haesenehede nuu, haevadauwauthauwu. 

47 Wauha vanenenaja haenauhaudauau hasedaudene- 
nee, Haeauwauaudauna Hejavaneauthu, Hethauwuu 
naa chaunuvâde Henane, hahagu. 

48 Nau vahee henanedanede henee hathaejeauanuusa- 
thee hadnauhauwauthee, haenauhaudauwu hanasedau- 
denenee, haeanadesejahedenauau, nau haejaajegauhu- 
daune. 

49 Nau vahee henedaehauhau, nau hesânau hethâe- 
thauguhâdaunau hehethee Gananee, haetheaugunenau 
vavaaune, haenauhaudauwu nuu. 

50 Nau, naune, henane Joseph haeesee, najananade- 
he; nau haeethâ, nau haechuvâ: 

51 (Naa haejechuwaudâ hasenehedaunenee nau hase- 
daunethe;) haenaadâde Arimathaea, hedan Jews: nana- 
nede jea nehayau haeejauwuwude henajanedaunene He- 
javaneauthu. 

52 Naa haeyehau Pinade, nau haenedauwaude heda- 
nayaunene Hejavaneauthusaun. 

53 Nau haejanana, nau haeauyauuna naunaujânaunee, 

| Arapahoe Luke.) 

nau haejenana nedauthanavathe gaujauaudahehehau 
hauunaugae, haunauau henane haejethauujenanau. 

54 Nau hena hesee haeesaanudaune, nau vadanesee 
dayanauauchauau. 

55 Nau hesanau jea, hejenauunethaunadaunau hehe- 
thee Gananee, haethauguhaa, nau haenauhaudauwu ha- 
dausaesenanethe, nau hedanayaunene hathaudanee. 

56 Nau haejaenauthau, nau haeesaanudenauau hathae- 
neevaudenee nau chauayaunau; nau haedauyanusenauau 
vadanesee hasauau nanavaavede. 


NEHEDAUNAU 24. 


1 Wauha nanedauwaudaa hesee hauchauvadede, haje- 
sejevesesanith haejeedadauwu hadausaesenanith, hae- 
nauuchaudenauau hathaeneevaudenee heesaanuthaune- 
nau, nau jasae hauthauau nauguu. 

2 Nau haenauhauvanauau hauunaugane haeausanene 
hehethee hadausaesee. 

3 Nau haejedanauau, nau haejeveedenauau hedana- 
yaunene Vahadahenith Hejavaneauthusaun. 

4 Nau hethauwuu daugaudauwuthajauthee heee, nau- 
ne, hanesenethe henanenau haetheaugudauna haenaua- 
sâaunenau hedâchaunene: 

5 Nau daunâthajauthee, nau haenaunauagunauau ve- 
dauauwuu, haeâedauwuna, Naudu nananena haenaude- 
hauna hanenaededaunaude nethee gaujauaudahehehau ? 

6 Hehauwanedau hede, hau jaegauhâde: dauyewuwuu 
neethâedauwunâna denausunanedaude Gananee, 

7 Neesenehede, Heau henane hadvenavathe hejadenene 
wauwauchudaunanenau, nau hadsaethechauhude, nau 
nasese hadjaegauhade. 

8 Nau haedauyewuwunauau hedanadedaunene, 

9 Nau haenaudauwu hehethee needausae 1 NI nau 
haeauthedaunanauau vahee nuu hayauhuhau jasanee, 
nau vahee hauthauau. 

10 Haenane Mare Magdalene, nau Joanna, nau Mare 
henaune James, nau hauthauauau hesânauau henee he- 

nethaunadaunenau, neauthedaunauthee nuu hayauhu- 
hau vadauhanau. 

11 Nau hedanadedaunenau hathanadauwuyaugaune 
gaugauyaune, nau haejethauwaudaunaunauau. 

12 Hanaaegauhade Peda, nau haeyeseneegau hadausae- 
senanith, nau haeewauguau, haenauhaude naunaujanau- 
nee haeanaudanenau jessaa, nau haenaude, haegaugaua- 
nade hasaunee. 

13 Nau, naune, hanesenethe haeyehaunenau henee ha- 
Jesesenee hajasee hauauwudan Emmaus haseagu, hehe- 
thee Dadaunedan wauau nesaudauchu nau gauuu dau- 
gauha. 

14 Nau haeanadenauau wauhaunee vahee nuu hayau- 
huhau hasaunee. 

15 Nau hethauwuu, henee, dauanadethee wauhaunee 
nau haenaunaudedaunadenauau, Hejavaneauthusau Ne- 
hayau haeeauchauna, nau haenethauna. 

16 Hau hesesânenau haedunenenau henee hadjaenau- 
nauthee. 

17 Nau haeâedauwuna, Hayewnau hadanadedaunenau 
nuu henee nananena hanegudaudenenau, daujajawauau- 
nadena, nau daudanedauna ? 

18 Nau jasaa hanaaseede Cleopas, haeauchuhananade- 
thaa, Gauhanane vavade dauhadavesane nuu Dadaune- 
dan, nau gauhajaene hayauhuhau hasedaudenee hena 
nuu hesee ? 

19 Nau haeâedauwuna, Hayewnau? Nau haeâedau- 
wunaa, Heee Hejavaneauthusau Nazareth, nananede 
Haeyahe naunaudiide hanasedaude nau hedanadede ha- 
thaahenith Hejavaneauthu nau vahee henanedanede: . 

20 Nau najanauau vevethahevahehauau nau hadau- 
chuwunanevene neesevanethe gaujauaudahede ha- 
dneauchuwuhade, nau nesaethechauhude. 

21 Hau nejauwuwuhaunauau Nananede hadnenayau- 
dede Israel: nau nauguu vahee nuu, desenee nanasâe 
hesee haesenesedaudenee. 

22 Haa, nau jasae hesânauau jea hadahenauau nena- 
vanauau, naugusage neanedauthee hadausaesenanith ; 

23 Nau dejeveedethee hedanayaunene, nejenuusathee, 
neauthedathee, henee jea haenauhauvanauau hautheau- 
nau neethahaugaunee henee daujaenaedeyaugaune. 

24 Nau hauthauauau hânethaunâdaunene deyehau- 
nauau hadausaesee, nau haeveedenauau vavade hesa- 
nauau neesenehenethe: hau haejenauhauvanauau. 

25 Hanaaaedauwunaude, Hau hahauwaenava nau 
gaunauanuu hadahenau hethauwaudanee vahee henee 
haeyahehauau nethauthedathee: 

26 Naasauau Chris hadnasenede nuu, nau hadjedade 
hadnedauvasathaa. 

27 Nau jeeejasesee Mosese nau vahee haeyâhehauau, 
neevavesâedauwunaude heee vahee hanathauthaunauhu- 
nee hayauhuhau hadnesenaedede Nehayau. 

28 Nau haeeauchauwu hajasee hauauwudan hasesa- 
thee: nau nehayau haenanedauneha hadjavesade. 

29 Hau haeneenadaunanauau, hathauhaugaunee, Ha- 
nedaudaunâa: hayânaesade, nau hesee hayâenauwusa- 
nauau. Nau haejeda hadnanedaudaunaude. 

30 Nau hethauwuu, daujanaugude haenethevetheheva, 
Haeedane jauaujau, nau haevaveene, nau haejeane, nau 
haevena. â 

31 Nau hesesânenau haegaunanenenau, nau hanaaae- 
naunauthee; nau haeeyauhaudenauau. 

32 Nau hadâhene gauhauchae hethauvaa, hanathada- 
gaunee jaee, deanadethanauau jathee, nau haegauna- 
nauwunânauau wauthaunauhanau ? 

33 Nau haegauhanauau chauchaunu nau haejaeyehau- 
nauau Dâdaunedan, nau haeveehanauau jasanee haeau- 
snauudaunahenenau, nau hauthauau henee hanedaudau- 
nadaunenau, 

34 Vahadade gauhade hethauwuu, nau haenanhau- 
theha Simon, hathahaugaunee. 

35 Nau haeauthedanauau hayauhuhau hanasedaunith 
hadesathee, nau hasaenaunade daujeanauau jauaugau. 

36 Nau daunausunanadethee, Hejavaneauthusau Ne- 
hayau haetheaugu nahethae hadauthee, nau hathahau- 
caunee, Danâdauyauau vanenathana. 

97 Hau haenânauaunauau nau haenathajaunauau, nau 
hasethajauhaugaunee henee haenauhauvanauau vadathu. 

38 Nau hathauhuk, Naudu nananena haenâthajauna, 
nau naudu haegaugauuthajauna gauhanauha hadahe- 
nau / 

99 Nauhaudauwuu Najadenau nau Nauaudau, henee 
Nananenau nehayau: Vasanee, nau nauhauwuu; hanau 
vadathau hehauwudausânune nau hehauwudechaunave, 
hathauhauwuna. 

40 Nau dauhanadede, haenauhautheha hejadenau nau 
heaudau. 

41 Nau haejethauwuthajaunauau heee haunauwutha- 
jaude, nau haegaugauuthajaunauau, Haeaedauwuna, 
an Hasevetheneva hede ? 

42 Nau haevenanauau hanesahenith nauwu haeaujau- 
nene, nau gauhauaugunaugauye. 

43 Nau haeedane, nau haevethe hathaajenethe. 

44 Nau haeaedauwuna, Nuu nanae hanadedaunau 
haauthedaunathadenenau, denausunethenaedevathana, 
henee vahee hayauhuhau hadnethauwunauauchuu, ha- 
nathauthaunauhuu henanavaavede Mosese, nau haeya- 
hehauau, nau psalms heee Nananenau. 

45 Hanaâegaunanauwunaude hadnaenauwunethe, he- 
nee hadnaenauwunethe wauthaunauhanau, 

46 Nau haeaedauwuna, Hathauthaunauhuu, nau naa- 
sauau Chris hadnasenede, nau hadjaegauhade hehethee 
caujauaudahede nasese : 

47 Nau henee haugauthegaugauuthajaude nau hadjae- 
cudanee wauchudaudenau hadnautheduhunee heee He- 
neseede nanadee jajaesenanedanede, hehethee Dadaune- 
dan. 

48 Nau nananena haenauwuna nuu hayauhuhau. 

49 Nau, naune, Nananenau vanenathana sayânee Na- 
saunau hau theauguu hedan Dâdaunedan, haunaude na- 
nanena hichauwunagu nauguu naudahede hehethee he- 
Javaa. ; 

50 Nau haejasesenedauwauna hajechaudanee Bethany, 
nau haeegauha, nau haevevethasa. 

51 Nau hethauwuu, daunausuvevethauchaude, Hae- 
nautha, nau haeejechauhau jethee hejavaa. 

52 Nau haevevethedaunanauau, nau haejaeyehaunauau 
Dadaunedan nauguu vaseneethajaude: 

58 Nau dajauaunee haeanedaunauau jedauwuu Vadan- 
nauauwuu, hauwaunede nau haevevethedaunanauau He- 
javaneauthu. Hethauvaa. 


